
CONVERSACIÓ A LA MUNTANYA 


taques de silenci lluent 
en un matí cendrós. 


corbs ajocats dalt d'un arbre nu 
en testimoniatge de l'erm, 

en testimoniatge d'aquells 

que fan camí a les palpentes, 
orbats de mots i de llengua. 


i de sobte, en un marge, 
dictamen de la llum: 

ens clava mirades d'acer 

a les mans i als ulls, 

ens clava el fred que té a dins, 


i ens deixem ferir, 
abocats al turment de la memòria. 


brum contra brum, 

a les balmes on ens hem refugiat 
es clivellen les parpelles. 

ens glaçarà l'enuig, el desesper2 
de nou la foscor s'empassa la vidal 


tu que saps l'idioma de les fonts, 
revifa'ns la llengua, dónan's colors, 
torna'ns el brull i la sabal 


tu que captes el perfil de la llum 
en els pous crivellats d'estrelles, 
dibuixa'ns paraules reviscudesi 


que s'esbargeixin l'enuig i la recança, 
que s'estimbin els dols 
a l'avenc de la nit, que s'esmiquini 


tu que tens pinzell i paraula, 


solca amb tinta clara 
el nostre conhort, llaura'ns el dial 


Yael Langella 

Miscel-lània Maria-Mercè Marçal 


La paraula autoritat podria suggerir-nos diversos significats. Darrerament, però, des de que la filosofia 
de Hannah Arendt s'ha donat a conèixer al nostre país, aquest terme començaria a allunyar-se dels 
vells ressons que assimilaven autoritat a un exercici del poder autoritari. Bona part del discurs 
intel-lectual-ideològic de l'esquerra ha agermanat l'autoritat a la violència. Aquesta similitud ha comportat 
molts errors, sobretot en l'àmbit de l'ensenyament. Els conceptes de violència i autoritat són distants, 
si més no dissemblants per al discurs filosòfic. D'aquí sorgiria, per exemple, el plantejament erroni 
que adquiria el terme autoritat en la reforma de l'ensenyament secundari obligatori (ESO). L'autoritat 
no la pots exercir tu, té l'han de donar els altres. Ara bé, els nois no aprendran mai a llegir sinó li 
concedeixen autoritat a la mestra —cosa que ella també s'ha de guanyar. Ara bé, l'atmosfera educativa 
no pot confondre els papers, ni els conceptes. 


A Maria-Mercè Marçal també van ser els altres qui li van atorgar l'autoritat, ja abans de la seva mort 
(Barcelona 1952- Barcelona 1998). Per cert, Marçal el 1997, l'any de la generalització del primer nivell 
de l'ESO, opinava sobre aquesta reforma de l'ensenyament. Sabem que és una cita llarga però, que 
tal com van les coses paga la pena de fer-ne divulgació: "Mira, almenys tal com s'està portant a terme 
i tal com s'ha enfocat, hi estic radicalment en contra. Ha enredat molt la gent progre quan la seva 
aplicació l'estan duent uns governs de dretes i crec que el resultat serà més classista que el sistema 
que hi havia fins ara. S'estan escatimant recursos i mitjans per a l'ensenyament públic amb les fortes 
retallades pressupostàries que hi està havent, això pot provocar una davallada significativa de la 
qualitat i del nivell. A qui més perjudicarà serà els sectors populars, econòmicament més febles, la 
gent treballadora. L'ensenyament privat, en canvi, és el que sortirà més afavorit. D'això n'estic 
convençudíssima. Crec que s'hauria d'haver fet una bona reforma de la Formació Professional, davant 
del seu fracàs. En el fons potser perquè aquesta reforma era més cara. En aquest sentit, sóc bastant 
escèptica amb la reforma educativa a l'ensenyament secundari. Hi intervenen molts altres factors, 
dels quals podríem estar parlant llargament't. Marçal fou professora de llengua catalana a l'antic 
batxillerat. Llengua per la qual milità i ennoblí en el conreu de la poesia, i també en la novel-la La 
passió segons Renée Vivien (Columna, 1994), actualment ja descatalogada. Tot un exemple cultural 
de paísi D'aquesta obra i de la traducció a l'italià en parla en el seu article Brunella ServiDei. 


Maria-Mercè Marçal ha estat una de les millors poetes en llengua catalana. Passarem de dir que ha 
estat la milllor "dona-poeta" perquè això li fa més mal que bé. Si fou bona poeta ho va ser en tots els 
sentits, malgrat sigui cert que des del principi milità pel feminisme. Aquesta militància els darrers 
anys es versaria en l'intent de construcció d'una genealogia que pretenia rescabalar i reivindicar el 
paper de la dona en la cultura. D'aquesta literatura escrita i pensada des del cos i les situacions de 
les dones la doctora Laia Climent ens en parla. 


L'obra de Maria-Mercè Marçal ocupa un lloc especial en la nostra trajectòria personal. Fou una amiga 
de Tortosa qui em va parlar per primer cop de Marçal. En concret, em recomanà les sextines de Terra 
de mali Sal oberta, totes dues publicades per edicions dels llibres del Mall. Deuria ser pel cap d'any 

del 1997. Curiosament moria un any i mig després. Recordaré sempre —el desamor fent de reraguarda— 
que em vaig assabentar de la seva mort a través de la primera plana del diari "Avui" del dia 5 de juliol del 
1997. Immediatament li vaig donar la notícia per telèfon. 


Pels voltants del 1993 Marçal va crear el comitè d'escriptores del Centre Català del Pen Club amb la 
companyia inicial de Montserrat Abelló i Neus Aguado. L'intent fou precisament el de "normalitzar", des 
d'una entitat literària que compta amb una forta càrrega simbòlica per al país —creat el 1921— el fet 
de la literatura escrita per dones. Tant les catalanes com les forasteres. Marçal ja ho havia proposat al 
darrer poemari Desglaç —part d'ell potentment analitzat per Arnau Pons en l'article "Raó de l'obra (O 
4La lladre és l'escripturax), títol potser suggerit del darrer poemari marçalià, Raó del cos publicat 
postmortem. Des del comitè, es comencaren a fer actes que reivindicaven la memòria de l'escriptura 
feta per dones —escriptura de les lladres. Les escriptores havien d'actuar des de la reraguarda i des 
d'un lloc absolutament solitari. 


El cicle "cartografies del desig" (1997, 1998, 2002), organitzades per Marçal i Araceli Bruch, fou l'intent 
d'esbossar una autoritat literària des de l'obra de diverses escriptores. S'establia una relació de ficció 
entre escriptores catalanes i forasteres, que en la majoria dels casos no es van arribar mai a conèixer. 
Marçal va fer dues cartografies el 1997: "Com enla nit. Les flames" Anna Alhmàtova i Marina Tsvetàieva 
i "En dansa obliqua de miralls" Caterina Albert, Maria-Antònia Salvà i Renée Vivien amb Lluisa Julià 
—publicades per edicions Proa. 


La recerca arqueològica —tema tractat a la seva novel-la, especialment amb el personatge del Savi 
Salomó— vol assumir el repte de ser una esmena al passat inquestionat de la tradició —tota ella 
gairebé feta pels escriptors homes. Per tant, Marçal va oferir autoritat a aquelles que mai la van tenir. 
Exercici de recerca arriscat i difícil que expressà en el terme "llengua abolida".2. El que s'havia abolit 
era l'expressió de la dona en la "Cultura", i en la nostra cultura agreujat per la derrota política i el 
genocidi cultural i linguístic contra el català. Aquesta fou la doble lluita de Marçal: la llengua catalana 
—com a exercici de voluntat política i de normalitat cultural— i iniciar el rescabalament d'una tradició 
que havia restat oculta i abolida, l'oferiment d'aquesta autoritat es reflexa molt bé en l'article de Teresa 
Pascual "Maria-Mercè Marçal: genealogia de la diversitat" en què manllevant el títol de l'obra de F. 
Nietzsche, l'autora destil-la una anàlisi de l'obra de Marçal a partir de les tres clàssiques preguntes de 
la Metafísica dels costums d'Immanuel Rant. El resultat novedós és que la poeta valenciana elabora 
una mena de tractat moral, des de l'empar de la lectura de Rant, al voltant del llegat marçalià, l'article 
de Josefa Contijoch és també un intent de creació d'una autoritat a partir de relacionar, des de l'imaginari, 
Marçal amb la cantant Anita Cerquetti. 


L'obra de Maria-Mercè Marçal va traçar una carena subtil d'una caractereologia singular. Una deu 
linguística especialíssima. Va fer sonets, sextines, haixus i poesia de vers lliure i no rimada. Va fer 
crèixer el català amb un to molt divers i ben ric. l a més, a més va desenvolupar tot un món temàtic. En 
la seva obra, a grans trets, podríem definir tres etapes. En la primera, la reinvindicació d'una simbologia 
lligada a la revolució i l'alliberament. En la segona el protagonisme l'adquirí la passió amorosa i la 
maternitat. En la tercera, es dona la possibilitat de la construcció d'un amor difícil però amb continuitat 
i fermesa, més tot plegat acompanyat d'aquest intent per tal de crear una genealogia cultural de les 
dones. Una de les tasques era la de recuperar l'obra de les clàssiques catalanes, com Maria-Antònia 
Salvà i Clementina Arderiu —del qual nosaltres en donem una mostra amb la reedició de dos texts de 
Marçal de l'any 1989 parlant de la poesia arderiuana— i també la de les autores estrangeres. Amb 
l'agraiment i la gentilesa que sempre ens ha mostrat la doctora Fina Birulés publiquem els dos texts 
que Marçal dedicà a l'obra de Clementina Arderiu. 


La diferència normalitzada —no en el sentit d'una existència que colla, Sinó que allibera des de 
l'òrbita d'una normalitat ben entesa- així podríem anomenar la tasca de Maria-Mercè Marçal en la 
poesia catalana. D'aquest intent n'és una bona mostra l'article, publicat per primer cop en català, 
que Marçal va fer conjuntament amb Lluisa Julià, sobre l'estat de la poesia catalana des de finals 
dels anys seixanta a finals dels noranta. L'article data del 1997, i es publicà el 1999 en castellà a la 
revista "Ruedo Ibérico". Agraim a la la doctora Lluisa Julià la recuperació d'aquest article conjunt, 
més els retocs i la justificació inicial que n'ha fet per a l'edició catalana. 


Res no et serà pres: vindrà tan sols 
l'instant d'obrir 

dòcilment la mà 

i alliberar 

la memòria de l'aigua 

perquè es retrobi aigua 


d'alta mar. 


Aquesta mena de pregària laicitzada és una mostra de la "tradició" que construí Maria-Mercè Marçal 
a la poesia catalana. L'autora va trenar tot un corpus lingúístic i temàtic que ha passat ja a ser 
tradició per a la nostra cultura catalana. Amb la seva obra la llengua catalana hi ha guanyat. l amb 
allò que diu, amb allò què explica, i amb el que intentà construir hi va guanyar la tradició abolida. 


De vegades l'amistat comença gairebé el mateix dia. Des de la complicitat, però amb l'autoritat 
d'una obra callada però de categoria inquestionable, Rels publica 15 tantes de Teresa d'Arenys, 


recuperades d'una antiga edició per a Llibres del Mall que mai van veure l'edició. Les tantes van 
acompanyades d'il-lustracions d'Enric Maass. És un plaer per a nosaltres tornar a fer una plaquette 
amb aquests versos de Teresa Bertran —d'Arenys. 

Les fotografies de Juliàn Castro van allargant el camí de la imatge i el text de Rels. Camí on es 
reflexa el pas del temps en la nostra cultura. 8Y0. Qui ho havia de diri 


Adrià Chavarria i Ivan Favà 


1. "La poesia et posa a l'ull de l'huracà". Aquesta entrevista fou feta per Jordi Mufioz a Maria-Mercè Marçal 
el gener del 1997. Fou publicada a la revista lllacrua, 42, febrer del 1997. pàgs. 8-11. 


2, Amb el títol Llengua abolida, Marçal edità el total de la seva obra publicada entre 1973 i 1988. La 
conformaven un total de sis llibres. Ho va publicar Tres i quatre el 1989 a València. 

Raó de l'obra: 


(0 eLa lladre és l'escripturax) 


ARNAU PONS 


inc per mi que la meva aportació serà més 

profitosa si de bon començ em decideixo a 

capgirar —no pas per provocar, sinó perquè de 

vegades m'és grat d'albirar certes coses un 
cop s'han invertit— l'enunciat que avui ens convida a 
parlar a l'entorn de l'obra de Maria-Mercè Marçal. I si 
en lloc de respondre, tal com s'espera, a la questió 
de la passió dins l'obra, és a dir, Si en lloc d'endinsar- 
me en l'exploració d'un tema segurament crucial com 
és el de la Passió —que ja d'entrada es posa a parlar 
sol, fins i tot abans que nosaltres comencem a donar- 
hi voltes, de tan carregat com està de significacions—, o 
si en lloc de provar d'establir comparacions entre 
incomparables cercant les complicitats d'una homofília 
de gènere (fins i tot els homònims, en literatura, no 
fan sinó eixamplar sovint el fossat d'una separació: 
em refereixo a un títol que en parlar de l'única novel-la 
de Marçal es fa gairebé inevitable: "La passió segons 
G. H." de Clarice Lispector), miro, per contra, d'afirmar 
la supeditació d'una vida de poeta a la veritat d'una 
escriptura de poeta, i, per tant, intento fer el camí 
que va de l'obra cap a la vida que l'ha feta ser entre 
nosaltres —a força d'insistir i d'existir—, alhora que 
fresso aquest camí des de dins mateix dels mots 
que són a l'aguait d'aquesta conjuració. De l'obra 
—he dit— cap a la vida. Perquè si la vida fa l'obra 
—passionalment—, és l'obra qui tot seguit agafa 
l'avantatge necessari per tal d'estirar la vida 
(cruelment, Si cal) per fer-la anar per allà on ella vol. 


Tot això ho escoltarem —tal com us dic— de ben a 
prop: de dins mateix dels mots —o d'un cau de llunes 
que ens estotjarà l'instant d'haver-hi entrat en haver- 
lo llegit. N'hi ha prou de parar una mica l'esment 
vers les friccions sonores i les quasi-rimes internes 
dels poemes de Maria-Mercè Marçal per adonar-nos 
que els mots s'hi encadenen, de manera obsessiva, 
seguint una certa passió paronomàstica, per bé que 
no deixen de resignificar sentències irrevocables i 
inclements per a aquella que els ha dit. Com si el 
moviment de l'escriptura, salubre o perillós (edau de 
miralls / en jocs), oscil-lés entre la voluntat agenollada 
de ecedir la iniciativa als mots, (al-ludeixo a un 
fragment de la cèlebre frase de Mallarmé) i una 
servitud que condueix, sobiranament, fins a la 
desaparició —no tant del subjecte en l'elocució sinó 
del subjecte físic ras i curt, consumit per la lògica 
d'una obra que se sap estàlvia de qualsevol mena de 
mort (cosa que no equival a dir de qualsevol mena de 
destrucció ni de desvirtuació). Poeta que tempta, 
desafiant, allò que mai no s'hauria de temptar als 
ulls d'aquells que ja han optat per separar radicalment 
la vida i l'obra de l'artista, Marçal compon durant tota 
la seva vida la queixalada immensa i glaçada que se 
la cruspirà. D'aquí ve que zel mordent que m'aviva 
les dents: tingui a dins l'imperatiu d'un amor viva:. 
Ella haurà estat tan oracular en la seva voluntària 
subsumpció que els versos faran una remor rotunda 
de sang nua. Sentim un colpejar oscat de coses 


dures. I el fueteig d'una trena rígida —fàl-lic emblema 
femení de trobàritz i de trobadors. 


Maria-Mercè Marçal pertany, doncs, a una mena de 
poetes per als quals és l'obra qui dicta —i no pas a 
l'inrevés. aQui em dicta les paraules quan et parlo2-, 
es pregunta ella mateixa en un desdoblament reflexiu. 
Isi es tracta d'una elmpostoras —com ens fa saber 
el poema—la poeta és conscient que ala tinc massa 
endinss. zeCal que la matis sense cap recança 
—diu. Semblen paraules orientades (expulsades, 
polsades) de l'obra cap a l'artista (o des d'una 
instància que hi ha dins l'obra, i que l'artista domina 
perquè la domini), i no pas adreçades a la suposada 
interlocutora, real o inventada, del poema que la viu. 


La impostura és recusada amb una fúria rara. No es 
juga a jugar. Es juga de debò. I l'obra obeirà l'envit: 
evíctima i assassí / van fer un pacte de sang / abans 
d'entrar plegats / en la dansa de la morts. Ja no sabem 
quin és el fes i qui la fesa. Ofesa, la nafra ofèn. 


En tota aquesta mascarada d'antificció, una Renée 
Vivien refeta i repensada esdevindrà una mena de 
Beatrice que guiarà la presa cap als seus propis 
grillons: ePotser espero el moment / que el teu mateix 
convuls / tremolor davant l'erta / mirada dels meus 
ulls / et convoqui a la morts. 


Ser convocada a la mort. Esperar el moment 
d'aquesta convocatòria —cito: eentorn de tu les 
meves passes / descriuen òrbites de pres:. 


Segurament això és l'escriure aquí. A frec de la 
destrucció, entrar en les òrbites, que són, en un 
principi, les de les llunes rebels, i, després, les de 
les rotacions de les sextines. Una destrucció que és 
una mà-de-Beatriu que ens fa rodar pels cercles de 
l'Infern blau que som cadascun de nosaltres, i que, 
per tant, ens estira Cap a una construcció en espiral, 
com el caragol matemàtic d'Arnaut Daniel —bo i 
lliscant dins d'una circum-creació, que és una des- 
destrucció. O un desafiament poètic a la mort per 
mitjà d'un edesnéixers —amb el beneplàcit de les 
ombres i de la sang dels progenitors. 


De fet, sembla que l'amor, la maternitat, l'alteritat, el 
joi el doble d'aquest jo no siguin sinó els pretextos 
d'una meditació circular sobre la futilitat de qualsevol 


mena d'art del bon morir. 
4M'he mirat al mirall i et veig a tu.v 


La mort vindrà de sotamà d'aquest tu, i serà com un 
4SUicida escac / i mat a la teva ombra que sorgeix / 
fit a fit dels meus ulls i em repeteix:. 


Em repeteix. Escoltem-hi aquest apateix,. Dos cops. 
Escoltem-lo fins que la repetició vagi perdent corda i 
la poeta apostrofi el seu propi cos per tal de respondre 
en lloc seu davant d'una evidència, sabent que l'obra 
ha guanyat la partida: aCom un crucificat / parles 
per boca de ferida / que no vol pellar / fins a cloure's 
en la mudesa-. 


Si comptem tots els acomx reincidents que surten 
en els poemes de Maria-Mercè Marçal, ens adonem 
de la fixació amb què la poeta s'ha volgut inscriure 
en la tradició més alta —la que li és més arran: 


Tal só com cell qui pensa que morrà 
e ja l'han llest moltes veus la sentença, 
mas per mercè l'és donada audiença: 


creu e no creu que mercè li valrà 


(Ausiàs March, 51) 


Són uns ecomx que, de tan nombrosos, ens deixen 
astorats. És una repetició compulsiva. O es tracta 
més aviat d'una compulsió de repetició, monòtona i 
polifònica, que ens fa deturar una estona en l'aspecte 
comú de tots aquells artistes que s'han mirat cara a 
cara per tal de repetir-se en l'autoretrat dels seus 
mots o dels seus colors —i que es poden dir 
Rembrandt, o Rafla, o Frida Rahlo, o Celan, o 
Pizarnil, o Van Gogh, o Luiza Neto Jorge, o 
Tsvetàieva, o Dichinson. Els grans repetidors. 


Michaux ens haurà dit que dl'oceà és la repetició 
d'una mica d'aigua. 

Una repetició, doncs, que és una forma d'anàlisi i, 
per tant, de dissociació i de projecció: com un 
4SUicida escac / i mat a la teva ombra que sorgeix / 
fit a fit dels meus ulls i em repeteix-. 


Com si tot això s'hagués escrit a La germana, 
l'estrangera amb la finalitat de poder-ho adreçar més 

tard —i de retop— al pare, en el llibre Desglaç, quan 
aquest acaba de travessar la llivanya inevitable per 
tal d'entrar en un espai sense fites, sense murs. 


Primer com un esuicida escac / i mat a la teva ombra 
que sorgeix / fit a fit dels meus ulls i em repeteix:. 
Per dir després: aLa mort t'ha fet escac i mat sense 
retop. / I de retop a mi, des del fons del mirall / que 
se m'encara, clos: no hi val amagatalls 


La poesia és aquest joc. Amb escac i mat. Primer a 
ella. Després a ell (el pare, botxí i víctima). I finalment 
a ella un altre cop, ja de retop (víctima i botxí). 


Ella, serà la filla, no ja del pare que ella engendra, 
sinó de l'obra. La filiació es torna filialitat, és a dir, 
fidelitat. La maternitat que ha tingut lloc a l'exterior 
es torna a produir —però a l'invevés— en l'àmbit de 
l'eternitat precària de les paraules: com qui gira un 
guant. 


Qualsevol que conegui ni tan sols un bri de la vida de 
la poeta haurà de fer mans i mànigues per evitar 
pensar en el caràcter profètic de molts dels seus 
poemes, que no fan sinó citar-se els uns als altres, 
remetre els uns als altres, comentar-se, acabar-se 
més tard, arrencar-se allò que han dit per tornar-ho a 
dir amb una força inusitada. 


Dient això, però, sembla que siguem esclaus d'un 
lloc comú —com van ser-ho els romàntics, que volien 
retre culte al misteri, i que parlaven de poemes 
premonitoris, o de poetes visionaris. Crec que convé 
cedir tanmateix a la lògica d'una matèria en espiral i 
contemplar l'obra com un immens organisme corbat 
i amb dues boques. Ja que es respiren dos aires: el 
d'aquí —i el de la pàgina en blanc. 

És així doncs que l'escriptura —lluny del que se sol 
creure sovint— no imita res de l'exterior, sinó que fa 
ser en el llunyedar interior de cadascú —fins i tot en 
un llunyedar interior que és ja un futur anterior que 
se'ns atansa amb les deixes d'un ahir esdevenidor. 


En qualsevol cas, l'escriptura imita allò de què parla. 
lla vida segueix allò de què parla l'escriptura. 


Només això permet que la poesia es torni una forma 
de vida, que de tot fa llenguatge. Amb la poesia, el 
mateix llenguatge esdevé una realitat que no es pot 
defugir: eno hi val amagatall:. 


Per això mateix la poesia mai no deixa de treballar- 
nos en treballar-la —i de treballar, fins i tot, la nostra 
pròpia desaparició, quan la desaparició esdevé 
precisament el centre rotatori, o l'ham sagitari dels 
poemes. És l'ham mortal que, en català antic, 
correspon a la primera persona del present del verb 
camars. Podríem escriure-ho amb una hac muda. 


Cito Maria-Mercè Marçal: ano sé ofegar la fosca / 
ranera que es marida / dòcilment a la teva. Això vol 
dir que si primer ha estat afillax —tot seguit passarà 
a Ser desposa- (possiblement una mena d'esposa 
en la mort). Com una Antígona. 


Repeteixo: eno sé ofegar la fosca / ranera que es 
marida / dòcilment a la teva-. 


I, en passar la pàgina, tot això desapareix i trobem 
un altre cop la afillax —i, de seguida, un altre cop la 
a4presas. Ombra de presa amb la sang presa. 


Cito: al em deixo caure en la temptació / de perseguir- 
te en l'ombra del meu mal.x 


Segons Henri Meschonnic —que és un pou 
inesgotable de citacions pertinents dites sovint amb 
impertinència—, zel món de l'analogia resulta ser el 
món de la identitats. ÉS l'àmbit —hi tornem— de tots 
els acomx i dels acom six, tan fructífer en la poesia 
de Maria-Mercè Marçal: eCom si un tauró 
m'arrenqués una màx, o aCom l'assassí que torna al 
lloc del crim:... 


No és que la lletra mati o assassini. Sinó que li 
permet, a un subjecte, d'organitzar, escrivint, el 
llenguatge dins la seva pròpia vida i dins la seva pròpia 
mort —alhora que li dóna una raó de ser, que és una 
raó de cos, de física, de cossos, de gravetat i de 
ritme. I per tant de xoc i d'accident. Prèviament 
calculats. Metrificats. 


No és doncs que la lletra mati. Sinó que s'escriu 
sovint amb la tinta de les venes (tal com va fer-ho 
lèssenin en el seu darrer poema, "A reveure, amic 
meu, a reveure"), i això fa que, en escriure d'aquesta 
manera, sota aquest ull, el poeta pugui triar no poder 
triar —un cop s'ha triat definitivament allò que s'ha 
trait. 

És una mena de premeditació (lèssenin ho 
anomenava una eseparació predestinadax) —com la 


de l'assassí que torna al lloc del crim i en el llindar 
troba viu aquell que creia mort (en realitat, lèssenin 
sabia que estava triant la vida amb aquell gest suicida 
de comiat escruixidor). El poema és aleshores 
aquesta constant resurrecció: evivent / taút / obert / 
d'on vinc-. ÉS ara que podríem tornar a evocar Sartre2 
quan cita Mallarmé i diu que zel poema és l'única 
bomba:, una bomba que aquí es torna, segurament, 
de rellotgeria. Contra l'oblit. 


Escac i mat. El poeta, la poeta, acaba de vèncer la 
mort, mentre se l'endú i l'enterra dins dels seus 
versos. l en endur-se la mort dins les paraules, s'endú 
la raó del seu cos dins les paraules —aquelles que li 
diran la mort que ha de tenir. 


Per tant, Si la poesia és dins la vida —a tota hora—, 
sota la forma d'un espetec —tan ben amidat— de 
xocs amb l'inoportú, la vida de qui escriu esdevé al 
seu torn un desbordament mortal dins les paraules, 
una mena de vessament de submissió dins la poesia 
més insubmisa. Aquella que s'alça contra la Pesta 
—Ccom va fer-ho la poesia del jove mortal Puixhin: 


Allò que destrueix atrau, 

tot cor mortal se'n sent esclau 
i en treu plaers inexplicables, 
potser penyora de l'etern, 

feliç qui en temps irraonables 


coneix el tast d'aquest avernl 


Així, lloada sies Tul 

No ens fa cap por l'inoportú 

crit de la Mort que ens du a la llosa, 
car som addictes al teu mal, 

l'alè et bevem, No-res de Rosa, 


sabent que ets Tu el nostre final. 


L'addicció. La dicció. Si l'una mena cap a l'altra (eJo 
sóc tu mateixa. / No em reconec: sóc l'altrax), és 
perquè ja no sap fingir que l'altra és una mateixa 
substància juntament amb ella: al t'abraço com sijo 
fos tu / que m'abraces com si fossis jox, perquè: eNo 


sento en mi el dolor, el sento en tu-. 


En aquest sentit, l'obra de Maria-Mercè Marçal és a 
la vegada un desbordament d'addicció en la dicció 
de la tradició, o, millor dit, de les formes amb què la 
tradició s'ha vestit. En ella, la sextina s'ha construit 
per tal de ser esberlada i escampada —i novament 
reformulada— dins dels poemes. En remuntar-se a 
una forma antiga, occitana, que no és d'entrada 
catalana sinó —repeteixo— occitana, Marçal torna a 
viure l'engendrament del llenguatge, en un cos cada 
cop seu i cada cop aliè. El procés és tan intens que 
per molt que s'utilitzin amb obcecació els mateixos 
mots, cada cop es diuen noves coses —perquè fins 
i tot s'arriba a poder mostrar un mot dins un altre: el 
cos dins el clos —o l'esglai dins el desglaç. 


És l'efecte terratrèmol de les rimes, que fa que el 
mot que ha estat rebutjat vagi lliscant completament 
lletrejat a l'interior del poema per tal de construir una 
rimologia discontínua a la manera d'un apàssims 
sil-làbic i concret, poc o molt quequejat. Entre ecolàlia 
i classicisme. 


L'encadenament, la repetició d'un mot i la 
disseminació de significants i de grups de fonemes 
forts (escac, encara, ca, desbocat, calciga, marcat) 
s'escriu per fer esclatar el sentit momificat de la rima 
(retop, pop, llop, cóp a cóp). 


El ritme es concep com zel galop desbocat de l'hora:. 


Tal com haurà dit una vegada Michaux: eL'indi en 
tenia prou de pronunciar el nom del déu que adorava 
perquè el déu —dominat pel mot— aparegués... 

El mal, la malaltia que la poeta anomena en el vers 
de Desglaç (adreçat al pare): dEm sé arrapats al coll 
els tentacles del pop2, fa que l'indi de Michaux, que 
tot ho podia amb la nominació, aquí es torni ofrena. 
Ella mateixa és l'ofrena que tremola. És ella qui, en 
aquest poema, s'ofereix en sacrifici (i és en aquest 
gest d'immolació que Maria-Mercè Marçal 
s'assemblaria a Sylvia Plath). Cito un altre poema 
del mateix recull: eOfrena tremolosa, no sap sinó 
seguir-te / i arrapar-se al teu mal / com al port més 
segur. 


Perquè el mal és el del pare. 


És així que l'artista esdevé indirectament amo de la 

seva mort en convertir-se en lacai de l'escriptura, una 
escriptura que domina, perquè el domini. 


Il per això demana ser eliminada amb el mateix mal. 


I, com en un circ, amb una mà va allargant la corda 
fluixa damunt de la qual camina perillosament, mentre 
s'allunya del marge de la terra del mai, tot endinsant- 
se en l'abisme que la conduirà fins a l'espadat del 
mai-més, que ja és un altre. 


Ella sempre serà un Gos fidel al regust de la mort — 
però val a dir que la seva és una enecrofílias 
absolutament vital —guiada per l'amor. Tan vital i 
passional que la llengua abolida esdevé aquell esglai 
glaçat en què l'addicció s'encalla. 


Si no fos abolida, no serviria per fer front a l'abolició. 


La lògica triada és implacable. És la lògica d'allò que 
s'escriu, i que no és ben bé allò que s'ha viscut, sinó 
allò que tot seguit es viurà. Com hem dit, el decorat 
és el de la repetició d'un futur en el passat. Amb la 
compulsió nerviosa d'uns quants mots, sempre els 
mateixos i sempre uns altres, com si tota l'obra no 
fos més que una immensa sextina que no farà sinó 
dir i tornar a dir, amb aquelles paraules que vénen 
una vegada i una altra: Sang, dent, mirall, glaç, ombra, 
assassí, sal, escac, retop, mort. 


Il Si a ecada portax hi havia al'ou d'or de la morto 
(com ens diu a La germana, l'estrangera), aquest ou 
acabarà per ser covat i alletat cegament a Raó del 
cos, sota l'aixella. 


Cito: al són de nou els mots / que mosseguen la 
carn / —com els ullals d'un talp— / per eixamplar-li 
els límits / del seu paisatge clos.s 


La raó, doncs, és la del cos, que és el cos del 
llenguatge poètic. Les visions no són sinó de 
llenguatge. L'obra és la vident. eUns ulls nous se 
m'obrien dessota les parpellesx. 


El nom de Maria-Mercè Marçal serà, tot ell, una 
prefiguració de la prosòdia pascuda: Mar Mer Mar, 


1. Intervenció d'Arnau Pons a la taula rodona formada 
per Neus Aguado (moderadora), Mercè Ibarz i Eulàlia 
Lledó: aLa passió dins l'obra de Maria-Mercè Marçal-. 
Centre Francesca Bonnemaison (Barcelona, 23 de 
novembre de 2004). 


2. Vegeu el meu comentari "A la desterra", dins: Manuel 


que serà també paronomàstica: mercè-marçal. 
D'aquesta manera, com si es tractés d'una expansió 
del jo en la matèria sonora de la llengua, s'expandiran 
les síl-labes en un desossament dels sons, fet amb 
precisió. Recordem el poema que enceta el Desglaç: 


La serp surt de la seva 
tretzena muda 
tremolosa i erecta. 
L..l 
Líquid esglai: 
desglaç. 


És una mena de reverberació en el llenguatge que no 
sembla pròpia d'aquí. Qualsevol que hagi llegit la 
poesia de Mandelstam en rus s'adonarà que la poesia 
de Maria-Mercè Marçal és com un roc brunzent vingut 
de fora. 


Serà el recurs reiterat a Baudelaire" qui m'ajudarà a 
cloure aquesta curta intervenció, amb la seva 
punyidora questió ètico-biogràfica, que se'ns imposa 
avui potser amb més urgència que mai, vist que 
encara ara la literatura —i sobretot a Catalunya— 
sembla continuar prou deslligada de qualsevol mena 
de revisió crítica dels mitjans que es fan servir (és 
aquí que la consciència de l'autor somou si no es 
promou només fotogènicament sinó que s'aglomera 
en els intervals del dubte i del questionament, per tot 
allò que s'ha negat). Cito: aQuè és l'art pur segons 
la concepció moderna2 És crear una màgia 
suggestiva que contingui alhora l'objecte i el subjecte, 
el món exterior a l'artista i l'artista mateix.o No hi val 
amagatall. Justament per això. 


Moltes gràcies. (DJ 


Guerrero, Sense contemplacions, Empúries, Barcelona, 
2001, p. 262. 


3. Fragment de l'Himne a la Pesta" de Puixtxin. Versió 
d'Helena Vidal i Arnau Pons. 


LI) 


4. Vegeu la meva intervenció "La reescriptura poètica7" 
a Reduccions, núm. 81/82, p. 123. 


Unes paraules sobre la 
traducció de La passió 
segons Renée Vivien 


BRUNEL:-LA SERVIDEI 


na traducció és sempre una mena de 
LU desafiament al text, ja que traduir suposa, 

inevitablement, una interpretació que, en Si 
mateixa, implica també —com s'ha dit tantes 
vegades— una traició, per desviament o restricció, 
de la capacitat de significació i de joc de l'autora o 
de l'autor. La proximitat de dues llengues com el 
català i l'italià pot ajudar enormement la feina del 
traductor.i Toti això, el fet d'haver-me d'encarar a un 
text de la complexitat lèxica i estructural de La passió 
segons Renée Vivien em va provocar, de bon començ, 
una certa —i crec que legítima— preocupació. 
Sobretot perquè vaig trobar impressionant la feina de 
fragmentació, de soldadura i de composició que hi 
és palesa arreu i fins i tot centre líniess, i perquè 
l'acte de traduir porta en ell mateix una mena de 
dissecció, de manera que s'arriben a notar o, millor 
dit, a intuir les costures i les sutures del text. 
La passió segons Renée Vivien és —cal dir-ho2— 
una novel-la treballadíssima, on cada paraula i on la 
posició de cada paraula són pensades fins assolir la 
justesa, però és, abans de qualsevol altra cosa (relat 
de relats, biografia o recerca experimental), una obra 
poètica, l'obra d'una gran poeta, i això fa que sigui 
una novel-la poc convencional: primerament, pel fet 
de ser una novel-la de poeta (és a dir, un artefacte 
sòlid i insòlit en el conjunt de l'obra), després per la 
densitat i la complexitat del contingut i de la trama 
narrativa tal com hi és tractada. En consequència: si 


habitualment una traducció literària demana un esforç 
de concentració i un avançament prou lent per poder 
analitzar cada frase a fi de restituir no solament el 
sentit sinó també —i sobretot— l'estil, el so i 
l'elegància del text, amb un respecte suprem envers 
les tries lèxiques i l'harmonia de les diverses parts 
del període, amb obres com La passió segons Renée 
Vivien encara s'ha d'anar amb molta més cura i 
lentitud. És una música. I es tracta d'assajar-ne la 
partitura. Repetidament. 


Malgrat tot, l'ombra abassegadora de la traidoria plana 
tota l'estona —i de manera despietada— sobre la 
traductora que voldria ser alhora un atípic àngel de la 
guarda d'aquella obra que porta de la mà cap a la 
seva pròpia llengua, i això fa que encara es torni més 
escrupolosa, però també més dubitativa i vacil-lant. 
Entre la por i la custòdia. 


Però tornem a La passió segons Renée Vivien i ala 
seva entitat material. És evident que l'autora 
necessitava una llengua d'art que fos capaç 
d'estendre's i d'anar més lluny —i fins i tot de giravoltar 
molt més— que la llengua densificada dels poemes, 
per tal d'aprofundir aquella història d'entrellaçaments 
de vides i de literatura, de passió i d'amor absolut 
que sentia polsar i prendre forma dintre seu, a mesura 
que l'escrivia i la invocava. Una forma clàssica narrativa 
tampoc no hauria servit als seus propòsits, ja que 
Marçal va desenvolupar un esquema narratiu prou 
especial, amb moltes ramificacions —tota una sèrie 

de camins que porten, directament o indirecta, cap a 
la protagonista, a través dels personatges que la van 
conèixer, estimar o rebutjar, i amb la qual, com el 
seu reflex inquiet, la guionista Sara T. s'identifica fins 
al punt que s'hi obsessiona perdudament. En 
aquesta estranya miscel-lània de relats diversament 
teixitse, per dir-ho amb l'autora, el lector s'hi pot 
extraviar, fins que es tornarà a trobar al començament 
d'un altre capítol (o veu), i probablement la mateixa 
autora també s'hi va deixar extraviar, una vegada i 
una altra, en el seu estat de vvor in progress al llarg 
dels deu anys de vida que li van demanar tant la 
investigació sobre el personatge real de Pauline Mary 
Tarn —àlies Renée Vivien— com l'elaboradíssima 
construcció de la novel.la. 


Marçal afirma, a la "Nota de l'Autora",2 haver volgut 
apresentar la protagonista de forma indirecta, a través 
dels altres personatges que la recorden o que s'hi 
interessen per tal de donar una perpectiva multiple, 
complexa, fins i tot a voltes contradictòria d'ella i del 
seu entorn-, i també haver cercat aque les lectores i 
els lectors s'endinsin en la història no pas d'una 
manera lineal, sinó que aquesta es vagi construint 
en la seva ment a partir de dades fragmentàries que 
es van acumulant, afermant o replantejant en les 
pàgines successives, de forma aparentment caòtica, 
tal com ens sol arribar la informació sobre els éssers 
i els esdeveniments del present o del passat. I, 
efectivament, ho aconsegueix: arriba a crear o, millor 
dit, a re-crear un personatge real que és únic en la 
literatura del seu segle i també dels anteriors, com 
és Renée Vivien, i, en fer-ho, dibuixa, ja sigui de 
manera rotunda o de manera volgudament 
esbossada, aquells que van parlar d'ella, en una 
època o l'altra, i que formen, tal com diu Marçal, una 
mena de corifeu al voltant de la poeta de les violetes, 
la Safo del XIX. 


Amb el record de Pauline de part d'Amédée (que 
acaba essent una mena de retrat de qui la recorda) 
s'obre la novel.la: 


4Feia quatre anys que madame M. era morta. D'ençà 
d'aleshores, Amédée s'havia debatut en una orfenesa 
desconcertada i incrèdula, entestada a negar-se a si 
mateixa tossudament. Arrapat al cap d'un fil que la 


mà imperiosa d'una dona ja no estrebava, executava 
amb mecànica ritual uns gestos quotidianament 
repetits durant anys, com si un eix subsistís, malgrat 
tot, en l'espai buit que ara centrava els seus passos. 


4Erano quattro anni che madame M. era morta. A 
partire d'allora, Amédée si era dibattuto in 
un'orfanezza sgomenta e incredula, ostinata a negarsi 
caparbiamente a se stessa. Aggrappato al capo di 
un filo che la mano imperiosa di una donna non tirava 
piú, eseguiva con meccanico rituale dei gesti 
quotidianamente ripetuti per anni, come se un perno 
continuasse ancora, malgrado tutto, ad esistere nello 
spazio vuoto che ora centrava i Suo0i passi.x 


No cal dir que he optat per una literalitat gairebé total: 
l'eorfenesa:, l'he traduida amb la rara i poc coneguda 
orfanezza, tenint en compte que, en l'italià corrent, 
s'utilitza la perífrasi: econdizionelstato di orfano-, però 
amb això m'hauria allunyat massa del ritme del text, 
i el emalgrats, l'he donat amb el malgrado en lloc del 
nonostante (de sentit quasi igual, s'ha de dir). Voldria 
també aportar ara un fragment del capítol en què es 
perfila la figura de la mare de Pauline," presentada a 
les lectores i lectors el dia de l'enterrament de la 
filla, i, de passada, mostrar la traducció que n'he fet: 


4Pauline, la pobre ventafocs... Sempre li havia plagut 
fer-se la víctima. I havia aconseguit de convèncer-ne 
els altres fins a fer-los, vulguis no vulguis, o els seus 
botxins o els pietosos espectadors de la seva tortura. 
A ella li havia adjudicat el primer paper. Des de l'inici. 
D'ençà que aquella coseta arrugada i lletja va Sortir 
del seu cos, botxí del seu cos, i la va encerclar en 
una xarxa de miralls. —Plorava, plorava, sense parar. 
Com un retret constant. Després, mai més de la vida 
no la va veure plorar. Després reia, reia, però el seu 
riure feia un so de vidre trencat. I, de sotamà, tallava.— 
Cap amor no podia exigir-li, a ella, sotraguejada, 
brutalitzada encara per l'espasme violent, bàrbar, que 
la travessava de dalt a baix i li robava carn i Sang, 
d'entrar en aquell joc cruel, en què víctima i botxí han 
pactat, secretament, l'alternança i la simetria. I així i 
tot no havia pogut extirpar l'arrel fosca que, des de 
Pauline, s'enfondia en ella i a través d'ella es clavava 
al llim d'un passat sense nom.s 


ePauline, la povera cenerentola... Sempre le era 
sempre piaciuto fare la vittima. Ed era riuscita a 
convincerne gli altri fino a farne, volenti o nolenti, O i 
suoi aguzzini o i pietosi spettatori della sua tortura. 
A lei aveva aggiudicato la prima parte. Dall'inizio. Da 
quando quella cosina brutta e rugosa usci dal suo 
corpo, carnefice del suo corpo, e la circondò di una 
rete di specchi. —Piangeva, piangeva, senza 
smettere. Come un rimprovero costante. Dopo, non 
la vide mai piú piangere. Dopo rideva, rideva, però il 
suo ridere aveva il suono del vetro rotto. E, sottomano, 
tagliava.— Non le poteva esigere nessun amore, a 
lei, scossa, brutalizzata ancora dallo spasimo 
violento, barbaro, che l'attraversava dall'alto al basso 
e le rubava carne e sangue, non le poteva esigere di 
entrare in quel gioco crudele nel quale vittima e 
carnefice hanno pattato segretamente l'alternanza e 
la simmetria. Ciò nonostante non era riuscita a 
estirpare la radice fosca che, a partire da Pauline, 
alfondava in lei e attraverso di lei si conficcava nel 
limo di un passato senza nome. 


Aquí he acabat forçant una mica l'italià per poder 
reproduir la contundència de la frase que comença 
amb el aSemprex: l'earrelx/radice també s'ha quedat 
fosca en italià, en lloc de scura, oscura o cupa per 
tal de respectar al màxim la sonoritat de l'original. 


Ana María Moix va dir, a propòsit de la poesia de la 
Marçal, que l'autora té una evoluntat increiblement 
poderosa encaminada a trobar les paraules, els 
ritmes, les mètriques, tots els recursos poètics 
necessaris per donar existència verbal, entitat 
literària, a tot el que vol expressar: Penso que 
aquesta afirmació és igualment vàlida per a la seva 
novel-la, on aconsegueix donar forma a uns temes i 
a uns motius que són de la màxima importància per 
a ella, com ara la coincidència entre vida i escriptura: 
avida i poesia fan la trena, indestriablesx, va escriure 
en el prefaci del volum de la seva obra poètica, Llengua 
abolida, i diu, amb Sara T.: 4A través de Renée em 
sembla haver arribat a entendre què vol dir allò de 
barrejar indestriablement vida i literatura, viure la vida 
iteràriament", potser millor, "poèticament"x:$ l'amor 
per una altra dona —aquest amiracle del mirallbx—, 
la passió com a amor absolut, creador de bellesa, o 


la revolta femenina encarnada en Renée, qui 
representava per a l'autora —com per a Renée 
l'execució de Jane Grey en el quadre de Delaroche— 
el aparadigma de la feminitat perseguida i immolada: 
superioritat moral, bellesa, intel-ligència i subtilesa, 
arrasades sota l'embat victoriós de la mediocritat i 
l'estultícias." Perquè Renée és, per a Sara T./Mercè 
M., com un mirall, un emirall-miratges en el qual acaba 
buscant-se a si mateixa, bo i recercant alhora ales 
baules d'una genealogia invisible que uneix 
indestriablement feminitat, revolta i dolor. 8 


Sara T. escriu: 


eSintetitzant diria que vaig viure a mercè de la passió 
durant quatre anys. D'una passió en espiral, com un 
d'aquells gorgs que et xuclen... —tota passió ho és, 
deus pensar—. I, alhora, com en un cercle de miralls: 
la passió d'una dona cap a una altra dona. L'efecte 
mirall, miracle, miratge.x" 


Que, traduit, sona així: 


eSintetizzando direi che ho vissuto alla mercé della 
passione durante quattro anni. Di una passione a 
spirale, come uno di quei gorghi che ti succhiano... 
—ogni passione lo è, starai pensando—. E, allo 
stesso tempo, come in un cerchio di specchi: la 
passione di una donna verso un'altra donna. L'effetto 
specchio, miracolo, miraggio-. 


Aquí specchio no s'apropa ni al so ni a l'etimologia 
d'aquest emiralls que sembla continuar una mena de 
genealogia de la visió extàtica amb amiracles i 
emiratgex, la traducció italiana perd doncs aquest 
joc —no hi ha res a fer—, i tampoc el adeus pensar 
no es pot traduir literalment, ja que agafaria un altre 
sentit. 


He dit que l'autora va bastir aquesta història sota 
l'aparença d'una novella, però de fet no va abandonar 
mai, mentre l'escrivia, la seva sensibilitat de poeta (li 
hauria estat impossible), perquè en La passió segons 
Renée Vivien la poesia és intrínseca al relat, és 
present en cada plec del discurs —no endebades va 
afirmar: ala poesia ha estat el meu esquelet intern-, 
de manera que es podria parlar no tant de aprosa 
poètica: sinó de apoesia en prosa, de poesia 

alliberada de l'estretor dels versos, per tal de vessar- 
se en un discurs metapoètic sobre la poesia, amb un 
estil esvelt i amb una riquesa lèxica que de vegades 
ultrapassa les fronteres del català per anar en cerca 
d'algun neologisme, com, per exemple, l'adjectiu 
apesombrósx. L'utilitza a propòsit d'un somni, i la 
idea que se'n desprèn és la d'un somni feixuc i fosc, 
val a dir que per donar la mateixa idea en italià la 
millor solució, a parer meu, ha estat recórrer al calc, 
a la còpia de l'original, atès que pesante (feixuc) t 
ombroso fan pesombroso. L'adjectiu tampoc no 
existeix en italià, però la sonoritat i la suggestió que 
s'aconsegueixen diria que són les mateixes. 


Maria-Mercè Marçal arriba a crear una veu diferent 
per a cada personatge —també quan aquests no 
parlen amb veu pròpia—, i plasma unes escenografies 
tan vives que em van fer visualitzar 
cinematogràficament la novel-la en més d'una lectura. 
Perquè —cal insistir-hi— la lectura és la primera eina 


BRUNEL:LA SERVIDEI ha traduit La mort i la primavera de 
Mercè Rodoreda (La morte e la primavera. Palerm: 
Sellerio editore, 2004). 


1. Quan dues llengues pertanyen a la mateixa afamílias, 
s'ha d'anar molt amb compte, perquè de vegades és 
més fàcil caure en els paranys que ens paren els 
efalsos amics —paraules amb la mateixa arrel, però 
amb un significat totalment diferent—, que entre el català 
i l'italià són força nombrosos. 


2. La passió segons Renée Vivien, Barcelona: Columna 
/ Proa 1994, p. 352. 


del traductor —encara que no sempre resulta fàcil o 
evident—: cal repetir-la moltes vegades per arribar a 
veure tots els matisos —que mai no es fan sobrers— 
, especialment quan es tracta d'un text tan meditat 
com La passió segons Renée Vivien. 


He de dir també, per concloure aquest petit i 
certament incomplet comentari sobre la meva 
experiència de traducció de l'única novel-la d'una 
poeta tan fascinant com Maria-Mercè Marçal, que, a 
pesar de les moltes dificultats amb què puc 
ensopegar, no em deixen d'atraure els seus paranys 
lingúístics i tots els problemes que encara em podran 
sorgir, conscient que he de resseguir, a més del text 
físic en què fixo els ulls, la invisible partitura traçada 
per l'autora, sempre a la recerca de l'acord perfecte, 
de la sonància màgica, de la imatge que parla per si 
mateixa, de les paraules que parlen perquè ella les 
va fer parlar posant-les on les va posar. Ol 


3. eÉs evident que hi podrien haver encara molts més 
punts de vista, inesgotables, i per tant, el text deixa un 
espai obert, vol tenir per la seva estructura alguna cosa 
d'esbósz, "Nota de l'autora", ibídem). 


4. Ibídem, p. 51. 


5. Citada per Rosa Rius Gatell a "De llibertat, autoritat i 
independències". Lectora. Revista de dones i textualitat, 
núm. 10, p. 240. 


6. La passió segons Renée Vivien, p. 334. 
7. Ibídem, p. 276. 

8. Ibídem, p. 92. 

9. Ibídem, p. 123. 


Maria-Mercè Marçal: 
genealogia de la diversitat 


TERESA PASCUAL 


o fa molt, en una col-laboració per a una 

revista de literatura, escrivia sobre un gènere 

de violència que des del meu parèixer es 
dóna en els nostres dies i que sens dubte haurà donat 
lloc a interessants anàlisis. 


Em referia a la violència de mans d'una societat a la 
qual, malgrat que contínuament estem sentint parlar 
de la importància d'atendre a les diversitats en tots 
els àmbits, el progrés tecnològic i els imperatius d'una 
determinada economia li exigirien una cada vegada 
major semblança de valors i actituds entre els seus 
components, posant en perill precisament allò que 
els singularitza: la seua identitat. 


En el cas de la dona, aquest gènere de violència que 
li impediria el coneixement de si mateixa ja li era 
donat molt abans de què es posara en marxa la 
globalització cultural dels nostres dies. 


La seua invisibilitat en el món del pensament és una 
mostra d'aquesta violència, una forma de mort que, 
no menys que la mort física, provocaria una Situació 
d'orfandat difícil de restituir i que al llarg dels anys 
seria la responsable de què la pregunta sobre la 
identitat no tinga encara resposta. 


Per a pal-liar aquesta situació seria necessària una 
genealogia femenina de la cultura que permetera a la 
dona l'accessibilitat a aquest món i, des d'ell, la 
elaboració de la pròpia diferència. 


Insistir en aquesta necessitat és impossible sense 


fer referència a Maria-Mercè Marçal, una de les 
escriptores que tant ha treballat en la recerca de 
referents femenins que li proporcionarien a la dona 
una identitat que no fóra la derivada de la construcció 
conceptual masculina. 


És per açò que he centrat el meu treball en mostrar 
la seua aportació, tant en la presa de consciència 
del problema com en les possibles maneres 
d'enfrontar-lo, a partir d'alguns dels textos que 
composen la seua producció en prosa. 


El recurs constant de Marçal a la indagació 
genealògica em va recordar un dels títols de l'obra de 
Nietzsche: La genealogia de la moral, on en el prefaci 
ens trobem amb aquestes paraules: 


"nosaltres que som coneixedors no ens coneixem, 
no ens coneixem nosaltres mateixos.....no tenim dret 
a estar "tots" sols a cap lloc. No podem equivocar- 
nos ni trobar la veritat tots sols" 1 


Com l'autor de la Genealogia, també Marçal realitza 
una crítica de la Situació vigent, concretament aquella 
en què es troba la literatura de dones, amb una 
intenció: entendre quins valors l'han portat a una 
situació d'inferioritat respecte dels seus "congèneres 
masculins" i poder, posant en marxa els mecanismes 
necessaris, corregir-ho. 


Aquest camí sols podia anar en un sentit, el que 
condueix la nostra mirada cap al passat. 


Sols mirant cap enrere i seguint les passes d'una 

tradició podrem arribar als vestigis que, com la tasca 
de l'arqueòleg —metàfora a la qual recorre Marçal—, 
ens donen la possibilitat de reconstruir tota una 
civilització perduda. 


Com Nietzsche, busca en l'origen la solució a uns 
prejudicis morals o culturals al voltant d'una feminitat 
fins ara reflectida en miralls que podrien estar 
emmascarats i que ens tornarien imatges il-lusòries 
de nosaltres mateixes. 


Però no tenim dret a estar tots sols en cap lloc. No 
podem equivocar-nos ni trobar la veritat tots sols: 
òrfenes d'una tradició pròpia, sabem poc de la nostra 
identitat. 


La pregunta pel sentit buscarà la resposta en l'origen 
ila interpretació haurà de ser genealogia: a partir de 
les restes, dels indicis, seguirem les petjades que 
ens donen testimoni de la nostra naturalesa. 


L'obra de Maria-Mercè Marçal, des del meu punt de 
vista, transcendeix l'àmbit de la literatura en el 
moment en què és al mateix temps una investigació 
filosòfica sobre la naturalesa humana, concretament, 
com diria Stuart Mill, d'una meitat del gènere humà, i 
la seua contribució, com tota literatura, ens ajuda a 
desxifrar els codis ocults de la nostra essència. 


És per això que voldria destacar aquesta vessant dels 
escrits de Marçal que podrien situar-la molt prop de 
les reflexions filosòfiques que tenen com a objectiu 
la pregunta sobre la identitat i la recerca d'un mètode 
que ens aporte la resposta. 


Les seues tesis les trobarem disperses al llarg de 
diverses publicacions: crítiques, articles, seminaris, 
fins i tot en la novel-la, dispersió, no obstant això, 
que mai no anirà en detriment de la coherència, com 
si un mètode rigorós clarament especificat hagués 
anat conduint l'ordre del seu discurs. 


"Els llibres se segueixen els uns als altres malgrat el 
nostre costum de jutjar-los separadament", escriu 
Virginia VVoolf. 


"No hi ha cap referent femení matern: no hi ha 
genealogia femenina de la cultura", afirma Maria- 
Mercè Marçal. 


"Només revisitant els textos de les escriptores que 
ens han precedit amb una mirada altra podem 


"desemmascarar" i "revelar" tot allò que resta fora 
dels paradigmes crítics pretesament neutres, 
construits al marge d'aquest "plus" que no té lloc en 
l'ordre simbòlic patriarcal. Fer les preguntes adients 
al passat ens ha de permetre dotar-nos de mares, en 
certa manera donar a llum les nostres pròpies mares 
simbòliques. Perquè malgrat el mite d'Atenea, sense 
mare la dona no pot ser, com a tal, donada a llum, 
posada al món de la cultura i del pensament. "2 


Tradició que podria restituir-li a la dona la seua 
situació d'orfandat —'òrfena de mare", tal i com 
Adrienne Rich diu que es dóna en la societat 
patriarcal- i que serviria per a acabar amb eixa forma 
estranya d'invisibilitat que ha acompanyat a les dones 
al llarg de la història i les ha desproverit d'identitat. 


1.em preocupen —escriu Marçal— m'interessen les 
supervivents...allò en què es converteix tota dona que 
escriu, o que crea, en general, encara que Sigui només 
la pròpia vida....l m'interessa, a més la meva relació 
amb elles, de quina manera la meva pràctica literària 
pot arrelar, pot entroncar amb la seva. Fins a quin 
punt existeix una tradició —per més irregular que sigui- 
que em faci sentir menys òrfena... No sols la visió del 
món, sinó fins i tot la de nosaltres mateixos que ens 
transmet la tradició literària dins la qual ens inserim, 
està absolutament penetrada per les fantasies i els 
mites masculins sobre la dona, fantasies que 
substituint-la i/o ignorant-la, neguen la nostra 
experiència... P 


Però, "Què és tenir una identitat com a dona2 
— explica Marçal en una de les entrevistest— som 
en una tradició en què la identitat i la idea de subjecte 
van molt lligades a un determinat concepte d'identitat 
i de subjecte que, precisament, exclou les dones. 
Dins aquesta tradició, té una identitat qui fa la cultura, 
i la cultura s'oposa a la natura, representada per la 
dona...el problema es planteja quan tu vols actuar 
com a subjecte, com a algú que té identitat, però 
sense abandonar aquest grup i penses que el que 
cal és un marc, un àmbit on es pugui ser dona, sense 
renunciar a ser "natura" ni a fer cultura..." 


"La veritable sortida per a les dones —assenyala 
l'autora en un article dedicat a la dona i 
l'ensenyament— no pot residir ni en una simple 


"humanització-masculinització", ni en l'assumpció 
com a pròpies de les característiques que 
tradicionalment s'han associat al femení, sinó en la 
cerca de vies en què la feminitat puga autoconstruir- 
se des d'una perspectiva de dona, en aquest sentit 
és essencial la creació d'espais de relació entre 
dones, la importància simbòlica concedida a la figura 
de la mare i a la figura de l'autoritat femenina, autoritat 
que cal diferenciar de poder o d'autoritarisme. " 


Què podem saber2, em pregunte, fent meues les 
preguntes Xantianes que ajudarien a explicitar el 
mètode que guia l'obra de Marçal, sabem de 
l'orfandat, sabem de la falta d'identitat, sabem de la 
inexistència de la dona i dels fantasmes que 
desdibuixen la nostra essència: 


"És que el seu cos de dona —diu Sara T, un dels 
personatges de La Passió segons Renée Viviené— 
parla un obscur llenguatge sense codi establert, 
sense posssible dimensió simbòlica. Dolor, doncs, 
de l'ànima interrogada des del cos sense resposta 
possible. Dolor de la mancança sense termes.....els 
poemes, la literatura, cen foren, llavors, a penes 
traduccions altament imperfectes a la llengua 
dominant, a la llengua de l'altre2" 


Sabem de la sorpresa de la preponderància masculina 
en els diferents àmbits públics de la poesia malgrat 
l'apriori que concedeix al sexe femení les mateixes 
capacitats intel-lectuals que als seus congèneres 
masculins, i l'eclosió del feminisme en el darrer quart 
de segle. 


Sabem dels baixos percentatges de la presència 
pública de la dona en el terreny de l'escriptura i que 
la redueixen a dona de mostra, dona coartada o home 
honoris causae: "Fa molts anys pensava en un regal 
per al dia de la mare —diu Sara T— Dia de la Mare. 
Dia de pedra. Dia fantasma. Dia coartada. " 


Sabem, seguint les paraules de l'autora, "que una de 
les dues cares de l'existència humana ha tingut menys 
elaboració literària, i, per tant, ha depès per a la 
construcció del sentit de les seves accions i del seu 
lloc en el món, de les elaboracions alienes. I quan 
ha tingut elaboració literària, aquesta ha estat 
considerada —descartant les excepcions de rigor— 
com a menys valuosa. Sabem que la majoria d'obres 


escrites per les dones al llarg de la història han caigut 
en l'oblit. I al contrari del que es produeix quan tenim 
poques restes d'una civilització perduda i 
desconeguda i ens esforcem en rescatar, interrogar i 
interpretar aquestes restes i fragments, no és així en 
elcas de les dones on els indicis de la seua possible 
experiència femenina es perden entre les fantasies 
masculines sobre el femení. La dona seria només 
objecte literari, mai subjecte i constructora del seu 
propi discurs sobre ella mateixa i sobre el món". " 


Caldrien espais d'intersubjectivitat femenina, aquests 
comencen a produir-se "quan una escriptora es pren 
seriosament i interroga l'obra d'una altra escriptora, 
avantpassada o no, o quan dues autores 
contemporànies poden posar en comú la seva relació 
amb el món i la literatura, i una esdevé per a l'altra 
mesura i font d'autoritat, o quan una crítica s'enfronta 
de forma no inadequada amb el text d'una escriptora, 
i quan tot això es fa visible i socialment operant." 


És ací on enllacem amb la resposta a la segona de 
les conegudes preguntes Rantianes: Què hem de fer7: 
establir uns punts de referència. 


Maria-Mercè Marçal comença a traçar eixa tradició 
tan necessària. Aquest seria el moment de mostrar 
alguns dels seus treballs, articles, ressenyes....que 
donen testimoni de la genealogia que ella recupera 
de l'oblit, no deixant de costat una quasi constant 
anàlisi de la situació present de la literatura de dones, 
sempre conscient, com ella diu, del mecanisme que 
expulsa, amb comptadíssimes excepcions, les dones 
de la història...i de la necessitat d'iniciar l'esbós d'una 
tradició pròpia, de la nostra memòria col.lectiva. 


Entre els seus estudis sobre dones escriptores, 
destaca el que dedica a Isabel de Villena" on mostra 
el seu feminisme literari en l'obra Vita Christi i ho 
justifica a partir de l'interès de Isabel de Villena pels 
personatges femenins dels Evangelis i per la reiterada 
defensa que fa al llarg de tot el llibre de la dignitat i 
l'altura moral de les dones. Isabel de Villena 
constituiria, dins de la nostra literatura, un cas Singular 
i excepcional, també per la gosadia de convertir la 
vida de Crist en un al-legat polèmic a favor de les 
dones. Va ser una dona que va fer de l'escriptura el 
vehicle de la seua afirmació com a tal i el mitjà 

d'expansió d'aquesta força al grup de dones que 
l'envoltaven. 


Rosa Leveronil és una altra de les veus de dones, 
que —afirma Marçal—, com a altres poetes catalanes 
de vàlua indiscutible, la crítica i la normalitat editorial 
no sols no l'han acompanyada, sinó que no han sabut 
fer justícia de la seua personalitat literària ni humana. 


Seguint les seues passes pels camins informes del 
linatge femení", la seua memòria ens apropa també 
els noms de Helena Valentí, Maria Aurèlia Capmany 
0 Montserrat Roig". 


Tampoc podem oblidar les traduccions d'autores com 
Coletteit:, Anna AlhmatovaS o Marguerite 
Yourcenart", totes elles amb el mateix objectiu de 
recuperació d'aquest llinatge femení que ens permetria 
veure les obres de les dones, com Marçal ens diu, 
amb ulls de dona. 


En esta línia es troben els cicles que composen les 
conegudes Cartografies del desig: mapes imaginaris, 
com ella explica, traçats entorn de la relació entre 
escriptores amb el desig col-lectiu de subratllar la 
força creativa de les donest". 


Les tesis que l'autora ha anat exposant estan 
contingudes també en la novel-la La passió segons 
Renée Vivien. La necessitat d'una genealogia es fa 
evident en la pròpia investigació per part de l'autora 
de la vida de Renée. Una genealogia que tracta de 
mostrar els indicis d'allò que podria ser "el femení" 
des del mirall de la literatura d'una dona. Els miralls 
que ens són insubstituibles en la impossibilitat de 
conéixer-nos directament i que sorgeixen quan 
cerquem la nostra existència, la nostra imatge, en 
els ulls de qui ens són més propers. 


Un femení que ocupa un espai vague, sense indicis 
ni signes previs, sense alfabet ni idioma propi, 
feminitat com ferida, com mutilació. 


En la novel-la es creen espais d'intersubjectivitat on 
les dones parlen de les dones, "dels murs invisibles 
que empresonen l'esperit de les dones", com diria la 
Sultana, però "una presó que és a tot arreu i no és 
enlloc", tal icom assenyala Pauline. 


En coherència amb la necessitat de la genealogia, 
un dels personatges que investiga sobre la vida de 


Pauline és un arqueòleg, aquell que vol reconstruir 
allò desconegut a través dels indicis, aquell que acaba 
afirmant que és en els llibres on ella es va revelar, 
perquè "és en els llibres on resta l'única cosa que de 
nosaltres resta." "Si algú parla de mi, sens dubte 
mentirà", afirma Renée. 


També la idea d'orfandat és una questió present al 
llarg de la novel-la. Hélène és òrfena de pare abans 
de l'any, Pauline és òrfena de pare des dels nou anys, 
Amédée, al principi de la novel-la, també es dol de 
l'orfenesa que sent des de que sa mare ha mort, 
orfenesa que se sent "com un vaixell de cop alliberat 
i privat d'un llast potser excessiu però necessari, que 
no s'adona que va a la deriva perquè no surt de les 
aigues benèvoles i tranquil-les que algú ha dipositat 
entorn seu com un bell decorat. Ara, però, la frèvola 
embarcació s'havia endinsat, imperceptiblement, en 
una por sorda, en un pressentiment d'aigúes 
movedisses'". 


La passió segons Renée Vivien és també una reflexió 
constant sobre la literatura. Lligada al somni i al desig, 
sols ella podria omplir el buit i la mancança de totalitat 
i d'absolut de la vida. La literatura com a pont que 
supera l'abisme del temps i de l'oblit, superació 
momentània de la mort. 


Què ens cal esperar Arribem ara al final, a l'última 
de les preguntes Rantianes, aquella que després de 
l'àmbit del coneixement passa al de la praxi, apunta 
cap al sentiment d'esperança d'un futur desitjable de 
mans d'una societat en què les condicions d'igualtat 
entre la dona i l'home siguen, no ja una possibilitat, 
sinó una realitat. 


No sabem els anys que caldran perquè açò es done. 
Únicament des d'aquesta igualtat es podran decidir 
questions com: identitat de dona, literatura de dona, 
diferència o diversitat. Problemes hui de caràcter 
metafísic, interrogants sobre la naturalesa humana, 
sobre una part d'eixa genèrica i petrificada naturalesa 
humana. 


Em resta dir, per a concloure, que aquests espais 
d'intersubjectivitat estan creats, que la línia de 
recuperació de les obres del passat ja ha sigut 
encetada, que la crítica de les obres de les dones 


des de la mirada de les dones ja no és únicament un 
projecte. 


La genealogia de la diversitat s'ha posat en marxa 
per a desemmascarar les il-lusions i els enganys, 
per a capgirar els valors i la violència. 


Els camins cap al coneixement de nosaltres 
mateixos s'han obert. La literatura de les dones potser 


1. F. Nietzsche. La genealogia de la moral. Ed. Laia. 
Barcelona, 1981 


2. Maria-Mercè Marçal. Dona i Poesia: més enllà i més 
ençà del mirall de la Medusa. 


83. Maria-Mercè Marçal i Lluisa Julià. Diferencia y/o 
normalización: la poesía catalana de los últimos treinta 
afios. Dins de Mosaico ibérico. Ensayos sobre poesía y 
diversidad. Joana Sabadell Nieto, edicions. Ensayos 
Júcar. 


4. Anna Montero. Entrevista Maria-Mercè Marçal. Daina. 
Edicions Tres i Quatre. València, 1986. 

5. Maria-Mercè Marçal. Més enllà de la igualtat. Dins de 
Dona i educació. n2318, març 1995 

6. Maria-Mercè Marçal. La passió segons Renée Vivien. 
Columna, 1994. 

7. Maria-Mercè Marçal. Dona i Poesia: més enllà i més 
ençà del mirall de la Medusa. 

8. Maria-Mercè Marçal. Cop d'ull a l'actual literatura 
catalana de dones. Paper de Dona, n2 19, febrer 1994. 


arribe a ser el mirall de les nostres maneres de veure 
el món i de sentir, potser en ells trobem alguna cosa 
més de nosaltres a partir del seu esforç, el de Maria- 
Mercè Marçal i el de tantes i tantes altres dones del 
passat i del present, perquè no tenim dret a estar 
"tots sols" a cap lloc. No podem equivocar-nos ni 
trobar la veritat tots sols. Ol 


9. Maria-Mercè Marçal. Isabel de Villena i el seu 
feminime literari. Dins Revista de Catalunya, n2 44. Nova 
etapa, set. 1990. 


10. Maria-Mercè Marçal. Rosa Leveroni, en el llindar. 
Dins de Literatura de Dones: una visió del món. La sal. 
Barcelona, 1988 


11. Maria-Mercè Marçal. Helena, Maria Aurèlia, 
Montserrat. En memòria de Montserrat Roig/Una 
escriptora en un "llinatge femení". Dins: Regió 7 Idees. 
17 nov. 19865. 


12. Colette, La dona amagada. Edicions del Mall. Sèrie 
Oberta. Barcelona, 1985 

13. Aehmatova, Anna. Antologia, en col.laboració amb 
Monila Zgustova. Edicions del Mall. 

14.Yourcenar, Marguerite. El tir de gràcia. Edicions del 
Mall, 1987. 


15.Maria-Mercè Marçal. Cartografies del desig. Quinze 
escriptores i el seu món. Proa. Barcelona, 1998. 


Go 


núm. 8, hivern 2006 


rols 


24 


La claror (La paraula 
en Maria-Mercè Marçal) 


JOSEFA CONTIJOCH 


Tendono alla chiarità le cose oscure 


Eugenio Montale 


er enèssima vegada intento enfilar aquesta 

conferència. Hi ha texts que surten a doll i 

d'altres que es resisteixen. A còpia de 

proximitat les coses es compliquen, i més 
si la semblança té voluntat de lupa, amb la finalitat 
d'observar atentament dos fets triats entre molts 
d'altres possibles. Una semblança, a més, parteix 
de la pròpia percepció. Des de mi parlo de tu, del tu 
que jo havia copsat. Tu ijo, doncs, restem enllaçades 
pel discurs. Som qui somt. 


MMM era persona de molts registres i cap d'ells no 
tindria preeminència sobre un altre sinó que, plegats, 
formarien un tot indestriable. Tenia molt de tot2. 
Inabastable com se'm presenta, passo a entrar en 
matèria i a confegir un intent de cartografia. 


Dic ecartografias, i m'explicaré. El Comitè 
d'Escriptores del PEN Club Català, aplegades a 
l'entorn de MMM i sota l'impuls d'Araceli Bruch, vam 
fer dos cicles de conferències dramatitzades a la 
Casa Elizalde de Barcelona, sortosament 
publicades2. Durant les primaveres de 1997 i 1998, 
una coratjosa i ja malalta MMM va intervenir activament 
en la formulació i realització d'ambdós projectes. 
Dividia les forces que li quedaven entre aquestes 
conferències, les feines del Comitè i una antologia 


de poesia femenina catalana que no arribà a veure 
publicada". S'encarregà de fer la presentació pública 
del segon cicle, el 18 de març 1998, i va assistir com 
espectadora apassionada, i amb evident esforç físic, 
a totes les conferències. En la presentació deia 
textualment: 


Què vol dir aquest desig de afins i tot després de 
morir seguir escrivint, 2 Al meu entendre no és només 
allò del adur desig de durars" que deia Paul Eluard... 
no només el desig que les pròpies paraules restin i 
perdurin. Sinó el fet que siguin llegides com a noves 
en nous contextos i així prenguin nous significats, 
siguin nou aliment, nova sang per a aquest conjunt 
de vampirs que és, segons M. Tournier, el públic lector. 
Nova sang per a un públic que sempre es va renovant 
i que demana àvidament paraules que donin sentit a 
les coses, a l'experiència, al mónx. 


4Aquestes cinc autores, deia, (Roig, Valentí, 
Capmany, Quima Jaume i Oleart) són el nucli d'aquest 
segon cicle i fer-ne memòria, convertir la memòria en 
present, és el nostre propòsit inicial. Sense renunciar 
a la idea central que vàrem esbossar l'any passat i 
que el mateix nom del cicle suggereix: l'intent i la 
voluntat de traçar un seguit de mapes imaginaris 
entorn de la relació entre escriptores amb el desig 
col.lectiu de subratllar la força creativa de les dones... 


Jo resto convençuda que la fórmula de traçar rutes 
imaginàries ajuda a explorar i a fer aproximacions 

abstractes, tot i admetent d'entrada que tota 
cartografia és parcial i esbiaixada. 


Agafo brúixola i compàs per relacionar a MMM amb 
Anita Cerquetti i amb l'autora anònima que va escriure 
la Sequència de l'Esperit Sant. Entre-m'hi, doncs: 


La Cerquetti. Ens situem a l'octubre de 1997. MMM 
sap des de mitjan setembre que és víctima d'una 
metàstasi i que les possibilitats de curació són 
remotes. La Filmoteca de la Generalitat de Barcelona 
està programant el cicle aBerlín 97s i projecta dos 
cops la pel.lícula de VVerner Schroeter Poussières 
d'amour (1966). MMM la veu el diumenge 12 d'octubre 
ales 19,30 h. En surt plorant d'emoció. La pel.lícula 
té un format de cinema documental: entrevistes amb 
velles glòries i cantants en actiu (Rristine i Ratherine 
Ciesinsti, Laurence Dale...) que el director ha reunit 
en una abadia francesa del segle XIII. Entre preguntes 
i respostes s'intercalen fragments operístics que 
venen a reforçar el diàleg. Martha Mòdi i Rita Gorr 
són dues dives retirades que encara s'atreveixen a 
cantar. No així Anita Cerquetti, que contesta amb veu 
afònica. 


Cerquetti, una cantant coetània de Tebaldi i Callas, 
va ser considerada per la crítica la millor soprano 
dramàtica de la seva generació. Havia debutat el 1951 
i es retirà abruptament el 1961, per motius no aclarits. 
Quan Schroeter li ho pregunta ella contesta, més o 
menys literalment: aLa meva veu em feia plorar-. 
L'escena final, moment culminant de la pel.lícula, es 
recrea en fer-li un emocionat homenatge. La banda 
sonora reprodueix l'ària eCasta Divas de eNorma-z 
cantada per una prodigiosa Anita Cerquetti en plena 
forma. La càmera s'apropa a la vella dama sense veu 
i l'observa extasiar-se zen si mateixax i seguir, 
hipnotitzada, la línia melòdica sorgida d'ella. 


MMM va buscar gravacions d'aquesta cantant quasi 
desconeguda a casa nostra, o oblidada (he descobert 
que cantà eNormas al Liceu, la temporada 1958-59, 
amb gran èxit). Localitzà un CD". Se'l posava i plorava 
0, més exactament, se'l posava per plorar. La veu 
humana és l'instrument idoni per expressar 
sentiments. Intueixo que la veu d'Anita Cerquetti va 
tocar el cor a la nostra poeta, obrint-li l'accés al plor 
ade si mateixax que segurament necessitava. 


Passem a la Sequència. S'acostava el final. MMM 
vivia un seguit d'expectatives que semblaven confluir 
en la Pasqua de Pentecosta. A causa d'aquesta 
festivitat religiosa va descobrir la Sequència de 
l'Esperit Sant, un text litúrgic anònim del segle XIII 
(que m'agrada atribuir a mà de dona) per ser resatii 
cantat (Palestrina li posaria música al segle XVI) a 
l'abadia, posem per cas, on es filmaria, quatre segles 
després, una pel.lícula d'escassíssima ressonància 
titulada Poussières d'amour. El text llatí de la 
Sequència va impressionar a MMM: Lava quod est 
sordidum/ Riga quod est aridum/ Sana quod est 
saucium/ Flecte quod est rigidum/ Fove quod est 
frigidum/ Rege quod est devium...'. 


Novament intueixo que la rotunditat d'aquests versos 
va consolar una MMM ja al llindar d'obrir dòcilment la 
mà, amb l'abraçada d'una llengua-mare sòlida, 
resistent i clara. 


4El pensament de la mort només pot ser mantingut 
per esclats de llum, quan se sent que la mort és, en 
efecte, possibles, diu Simone VVeils. Els esclats 
descrits en aquesta cartografia ens permeten entendre 
un dels itineraris de darrera hora d'una poeta abocada 
a la mort. Esclats d'emoció i de reconfort. 


Però per sobre i per sota de tot això, sobrenedantla 
foresta ardent d'una vida entregada a la creació de 
llum i a la recuperació de la llum feta per altres veus 
de dona, s'imposa la presència irreductible de la 
paraula. En el principi era el Verb2. Verb que es convertí 
en element nodridor i constructor, en ball d'ombres i 
màscares, en l'esbarzer que crema i tanmateix no 
es consumeixY. 


En el meu principi hi ha la meva fit. MMM, coherent 
fins a la seva fi, tancà el cercle i segellà el designi. 
Havia rebut el do de la paraula. Va servir-se'n i va 
servir-la pel dur desig d'entendre, d'entendre's, de 
traspassar la línia d'ombra, de posar ordre al caosi 
d'arribar a la claror. Aquest és el camí que transiten 
els creadors i aquesta la seva glòria. Ol 


1. Jo sóc el qui sóc, Èxode 3, 14. 


2. 4Si en tens te'n dono, si no en tens te'n prenc-...On 
ne préte qu'aux riches, Pere Gimferrer, L'agent 
provocador, Edicions 62, Barcelona, 1998, pàgs. 22- 
23. Paraules idèntiques a les de St. Mateu (13,12): 4A 
aquell qui té, li serà donat, i en tindrà de sobres, i a qui 
no té, fins allò que té li serà presx. 

3. Cartografies del desig 1, Quinze escriptores i el seu 
món, Proa, Barcelona, 1998. Memòria de l'aigua, 
Cartografies del desig 2, Proa, Barcelona, 1999. 


4. Paisatge emergent. Trenta poetes catalanes del segle 
XX, Montserrat Abelló, Neus Aguado, Lluisa Julià, Maria- 
Mercè Marçal, Edic. La Magrana, Barcelona, 1999. 


5. Le dur désir de durer, Paul Eluard. 


6. CD col.lecció Grandi Voci, Anita Cerquetti, Decca, 
1994. 


7. Renta el que és brut/ Rega el que és àrid/ Guareix el 
que està nafrat/ Vincla el que és rígid/ Escalfa el que és 
fred/ Redreça el que està desviat... 


8. Escrits sobre la guerra, Edic. Bromera, Alzira, 1997, 
pàg. 96. 

9. Evangeli segons St. Joan 1, 1. 

10. Exode 3, 2. 


11. In my beginning is my end , T. S. Eliot, Four Quartets, 
East Coter. 


(Article llegit al Primer encontre de creadors, Lleida, 15, 
16 i 17 d'abril 1999 i publicat en el volum "Llengua 
abolida" (Ajuntament de Lleida, 2000) que recollia totes 
les ponències.) 

Sal oberta a la paraula. 
El discurs de la corporalitat 
en la poètica marçaliana 


LAIA CLIMENT 


Universitat Jaume I 


a noció de corporalitat desperta interès com a 

objecte d'estudi en múltiples disciplines com 

ara en la biologia, en la sociologia o en la 

lingúística. De fet, la mirada al món des del propi 
cos retorna a la manera d'un boomerang tot convertint 
el mateix cos en punt central d'anàlisi. la més, aquest 
objecte d'estudi ha servit perquè les diferents 
disciplines puguin entendre la interconnexió absoluta 
que existeix entre elles. I bé que ho explica la biòloga 
Anne Fausto-Sterling (2006) quan afirma clarament 
que el cervell es construeix sobre la base d'un context 
social —i evidentment viceversa. Sterling ho compara 
amb una cinta de moebius de la que esdevé gairebé 
impossible discernir quina és la cara del social i quina 
la del corporal. D'altra banda també, per a Foucault 
el cos esdevé un espai d'inscripció social. Si 
l'intel-lectual francès insisteix en l'aspecte social, 
també és cert que no deixa d'entendre el cos com un 
espai físic on s'hi desenvolupa l'expressió somàtica 
del social. Però mentre la biòloga intenta transmetre 
com són d'indiscernibles cos i societat, el filòsof 
francès encara planteja el social com un ens 
independent que ve a afectar l'espai corporal. Amb la 
manera foucaultiana de determinar la corporalitat 
—segurament necessària per a una anàlisi 
sociològica—, s'hi palesa una divisió entre cos i 
societat, com dos elements diferenciats però 
convergents. Tanmateix, les reflexions proposades 
per la neurobiòloga ens permeten adonar-nos que la 


barreja de la biologia i del social crea un mateix i 
únic producte, el cos. En efecte, el cos no existiria 
Si no fos un fet biològic i alhora també un fet social. 


De la mateixa manera, el social i el llenguatge també 
queden imbricats en un mateix element. Tot i que la 
nostra cultura digereix millor la relació entre llenguatge 
i societat que no pas entre societat i biologia, també, 
sovint s'ha entès el llenguatge com a simple 
expressió del social. El mateix exemple de la cinta 
de moebius ens podria tornar a servir aquí. Societat 
i llenguatge són indestriables. El que a més cal fer 
evident és que el llenguatge esdevé actant i no és 
sols un element transparent que reflecteix allò social. 
De fet, el llenguatge arriba també a influir el social. 
Monique VVvittig afirma que el llenguatge llença, de 
manera violenta, feixos de realitat sobre el cos social. 
l és que la crític insisteix en les consequències 
físiques que pot portar el llenguatge. Aquest té, com 
diu VVittig, una acció plàstica sobre el real (extret de 
Butler, 2001: 147). Un bon exponent d'aquesta 
questió és la funció social dels insults que esdevenen 
correctors d'una actitud grupal. Insults com "puta" 
no tenen una correlació idèntica, ni amb la mateixa 
popularitat, en l'altre gènere, de la mateixa manera, 
paraules com "cornut" no existeixen en el gènere 
femení. Curiosament, totes dues paraules serveixen 
exclusivament per reprimir el comportament de les 
dones, tant pel que fa a l'insult envers la dona — 
"puta"— com pel que fa a l'insult envers l'home — 


"cornut'"—. Si en certa manera, com hem vist aquí, 
el llenguatge pot vetllar pel comportament dels seus 
parlants, també pot esdevenir l'element a través del 
qual canviar certs comportaments del cos social. Així, 
el valor heurístic de les figures retòriques permet 
aconseguir un alè esperançador sobre els possibles 
canvis. Noves metàfores, com veurem més endavant 
en l'anàlisi de poemes de Marçal, poden eixamplar 
la nostra mirada. També, el desajustament entre 
significat i significant (Butler, 2001), aquesta escletxa 
del llenguatge —différance per a Derrida—, pot ser 
aprofitada per tal d'aconseguir canvis en una societat 
que es troba fortament empresonada per les seves 
estructures socials i lingúístiques. El llenguatge pot 
aconseguir canviar el social, però també, d'altra 
banda, pot esdevenir una via escapatòria d'expressió 
del món semiòtic (Rristeva, 1980). Aquells "errors" 
linguístics, com ara a nivell de les estructures 
gramaticals o a nivell semàntic als quals la poesia 
tendeix ben sovint la mà, són l'expressió d'un món 
interior, d'unes vivències antigues amb la mare que 
fan pensar si la cinta de moebius de què parlàvem 
anteriorment no ocultaria una part de l'ésser social, 
concretament aquelles vivències corporals amb la 
mare que van ser lliures de tota repressió. Finalment 
arribem a la relació entre el llenguatge i la corporalitat. 
De fet, la construcció del llenguatge té la necessitat 
de preservar el cos com a referent principal. Des de 
la linguística congnitiva s'ha estudiat de quina manera 
la construcció metafòrica —tant en les metàfores de 
la creació literària com en les del llenguatge 
quotidià— tendeix a convertir els conceptes més 
abstractes en situacions o fets més pròxims als 
nostres referents corporals (Lahoff 8: Johnson, 1999). 
Així per exemple, el fet d'entendre el que ens diu 
algú, es concretitza clarament en l'expressió visual 
"ja veig el que vols dir" o bé en una altra expressió, 
més col-loquial i que involucra el tacte —i per tant 
amb un major sentit de la corporalitat—, "ja ho pillo". 
l és que les metàfores malden per retornar els 
conceptes als referents més pròxims del nostre cos, 
és a dir a aquells que manipulen algun dels nostres 
cinc sentits. 


Feti fet, cos-societat-llenguatge esdevenen elements 
absolutament indestriables, i d'això n'era ben 
conscient Maria-Mercè Marçal que, al llarg de la seva 
obra, lluita per crear un nou cos de dona, una nova 
sexualitat femenina i alhora també un nou llenguatge. 
L'experiència corporal-verbal apareix en l'obra 
marçaliana com un tot que aporta l'energia suficient 
per fer esquerdar aquest llenguatge fal-locèntric i 
repressor del qual ella també va haver de partir. El 
dolor psicosomàtic que va haver de suportar per tal 
d'aconseguir trencar els motlles d'uns conceptes 
intel-lectuals, socials i biològics la va portar a 
l'expressió d'un somatisme contundent a partir del 
qual la seva escriptura va començar a prendre vida. 
Malgrat tot, en la seva creació literària, no es cansa 
d'explicar les dificultats que suposa disposar 
solament d'uns estris, com és el llenguatge 
fal-locèntric, que no la representen. Però, el problema 
és més complex: com hem comentat anteriorment, 
el llenguatge no és simplement la representació d'una 
construcció social sinó que, l'absència de llenguatge 
reflecteix la inexistència d'allò que es pretén 
verbalitzar. De fet, la dona, submisa constantment a 
la situació d'alteritat, manca de tota paraula i també 
del seu cos. El cos de dona encara està per fer, de la 
mateixa manera que el seu llenguatge. I Maria-Mercè 
Marçal bé que se'n va preocupar. Si des del món 
semiòtic apareixen expressions femenines, com 
podem fer perquè aquestes prenguin cos i força en 
un món i un llenguatge que les anul-la2 Marçal, a la 
seva novel-la La passió segons Renée Vivien, 
verbalitza aquest dolor verbal-corporal: 


"és que el cos de dona parla un obscur 
llenguatge sense codi establert, sense possible 
dimensió simbòlica. Dolor, doncs, de l'ànima 
interrogada des del cos sense resposta possible. 
Dolor de la mancança sense termes: ...els 
poemes, la literatura, 4 en foren, llavors, a penes 
traduccions altament imperfectes a la llengua 
dominant, a la llengua de l'altre2" (PRV:92:) 


El dolor d'emprendre un camí lingúístic nou que està 
encara per recórrer es concretitza, en la poètica 
marçaliana, principalment en l'expressió de la 

maternitat, del lesbianisme i de la pròpia mort de 
l'escriptora. Si bé els dos primers temes, com veurem 
tot seguit, es presenten com una única experiència 
amb dues facetes —la maternal i la lèsbica—, com 
dues cares d'una mateixa moneda —o d'una mateixa 
cinta de moebius, per reprendre l'exemple anterior—, 
la poetització de la seva mort s'allunya de tota 
intenció descrita anteriorment. Aquesta rep un nou 
tractament, inèdit fins el seu darrer poemari, que deixa 
conèixer una nova faceta característica de l'escriptura 
de Marçal. 


El plaer femení-maternal 


La consciència del cos en l'obra marçaliana i, 
concretament, la seva expressió més madura es 
desenvolupen a partir del poemari Sal oberta. Si bé 
en els volums precedents també existeixen poemes 
en què s'inscriuen el cos i la noció de corporalitat, 
com ara els poemes sobre relacions sexuals, sobre 
sentiments, o també algun poema de caire polític, 
en l'elaboració poètica dels primers temps, Maria- 
Mercè Marçal encara no aconsegueix el contundent 
somatisme verbal que s'imprimeix en l'etapa de 
maduresa (Salvador, 2003). 


L'embaràs és el primer tema descrit amb l'alt nivell 
de somatisme que la poeta mantindrà a partir dels 
anys vuitant en bona part de les seves composicions. 
Els canvis del cos prenys permeten relacionar la dona 
amb la terra i la natura en general. En un principi es 
plantegen els grans dubtes que la poeta formula arran 
de l'embaràs, com ara Si la maternitat restringeix la 
llibertat de la dona, l'opressió social envers una mare 
soltera, etc. No els analitzarem en aquest article ja 
que ens centrarem exclusivament en l'expressió més 
pura de la corporalitat i deixarem de banda -per 
questions d'espai- les reflexions socials sobre 
l'embaràs. Després de posar en dubte la seva decisió 
d'avortar o no, Marçal poetitza els seus canvis 
corporals que compara, en ocasions, als canvis de 
la mar. I és que la unió entre la mare i la mar es 
formalitza fins i tot en les paraules, ja que totes dues 
—mare i mar— són gairebé homòfones. És més, en 
altres llengúes romàniques com el francès, la fonètica 


d'aquests dos conceptes és idèntica: mère i mer 
(Irigaray, 1979). La relació linguística reflecteix 
l'existència d'una relació cultural i corporal. La dona 
embarassada s'infla, reté líquids que posteriorment 
perd amb el part —també, amb menor mesura, això 
ocorre amb el cicle menstrual. Les sines s'inflen i es 
desinflen, com el ventre. Aquest anar i venir dels 
líquids es relaciona com ho ha fet, entre d'altres 
feministes, Luce Irigaray (1979, 1981), amb el flux i 
reflux de la mar. El moviment liquescent del cos femení 
correspon, al que lrigaray anomena el plaer femení: 


the sea element, as an attempt to marx a 
difference, is both the amniotic vvaters (...J and 
also (...j the moviment of the sea, the coming 
and going, the continual flux. It seems to me 
quite close to my jouissance as a vvoman (...J 
(Stanton, 1986: 169-170) 


l és que la consciència de pertànyer a la natura i 
d'entrar en simbiosi amb la mar mitjançant un ritme 
liquescent no deixa indiferent el cos que ho 
experimenta. Així Marçal ens diu: "De dins enfora, 
amor, sento les ones / i em faig areny i duna i 
penyalar" (269, SO). A més a més, la mar simbolitza 
la procreació pel fet que amaga una gran quantitat de 
vida al seu interior. La poeta de Ponent empra també 
aquest sentit en el seguent vers: "La mar és la marjal 
on grano, oberta / als tretze vents de la terra, amb el 
cos / florit de lluna." (265, SO). Com amb la mar, la 
mare aconsegueix estar en total armonia amb els 
altres canvis de la natura: 44 Sents el deix lent del 
rosari de llunes / que he de passar fins que la saba 
em venci, / fins que la llet i les fulles s'escolin / pel 
meu tronc i el serení em vesteixi / d'un llagrimeig 
menut, com d'alegriaPx (264, SO). 

La relació dels canvis corporals materns amb la natura 
no és una proposta totalment novedosa. Tanmateix, 
el que trobem més interessant és l'expressió dels 
canvis corporals com a unió del cos matern amb el 
fetus la qual cosa permet entendre la maternitat com 
una experiència en què el fetus i el cos de la mare 
formen un únic ésser. En efecte, Marçal s'adscriu a 
la tesi de Luce lrigaray. Per a la filòsofa, el plaer femení 
es desenvolupa quan la dona està embarassada pel 


fet que, en l'estat prenatal semiòtic, no existeix cap 
separació entre mare i fetus, i per tant no es concep 
la diferència d'identitats sinó solament la unitat. Tots 
dos cossos són u i per tant inseparables. És un estat 
que, en el posterior ordre simbòlic, solament pot 
convertir-se en una fixació materialitzada en el desig 
permanent. De fet, l'ordre simbòlic solament es pot 
entendre des de la diferencialitat dels cossos. Per 
tant, el semiòtic esdevé, com el defineix Marçal, el 
edesig cicatritzats (336, GE). l és que la cicatriu, per 
a Marçal, és una marca que serveix per recordar 
contínuament l'existència d'aquesta etapa. 


Maternitat i sexualitat lèsbiques 


La unió del fetus amb la mare és tal que el jo poètic 
planteja la maternitat com la més forta relació 
amorosa que mai ha pogut experimentat. De fet, el 
fetus acarona certs llocs del cos on els altres amants 
no han pogut arribar. Així la poeta explica: "Mai cap 
amant no ha gosat arribar / al lloc extrem des d'on tu 
m'acarones. (269, SO). Així, s'hi estableix una relació 
lèsbica mare-filla en estat semiòtic. Rristeva descriu 
aquesta vivència com un torbellí de paraules, com 
una absència completa de significat però portadora 
d'unes fortes sensacions on l'experiènca corporal es 
troba en plena activitat i receptivitat: 


The homosexual-maternal facet is a vvhirl of 
vvords, a complete absence of meaning and 
seeing, it is feeling, displacement, rhythm, 
sound, flashes, and fantasied clinging to the 
maternal body as a screen against the plunge. 
I...) Those afflicted or affected by psychosis have 
put up in its place the imatge of the Mother: for 
vvomen, a paradise lost but seemingly close at 
hand, for men, a hidden god but constantly 
present through occult fantasy. And even 
psychoanalysts believe in it. (Rristeva 1980: 239- 
240) 


De més a més, a aquesta relació autoeròtica que viu 
eljo líric s'hi afegeix la relació eròtica que ella, en el 
seu moment, abans de néixer, va experimentar amb 


la seva mare. Així àvia, mare i filla es reuneixen totes 
tres juntes en una mateixa experiència lèsbica: 


De sobte et vaig conèixer: 
Mar, i mare, i mirall. 
Corrents vaig anar a dir-ho 
a la vella xiqueta 

òrfena, expoliada, 
impenitent i muda 

que em tibava a la pell 
sense camí: per fi 

l'hora arribava -foses 

ella i jo, ja per sempre 
—potser— podíem néixer 


entre les teves cuixes. (378, GE) 


En efecte, l'experiència maternal uneix les tres dones 
en una mateixa vivència lèsbica impregnada de 
somatisme la qual permet fer reviure l'existència d'una 
genealogia femenina que s'estableix no solament des 
del nivell cultural sinó des del mateix nivell semiòtic. 


El part i la complexitat maternal 


Si d'una banda, el part és el moment àlgid en què la 
feminitat aconsegueix viure el seu estat més pur, 
d'una altra, aquest passatge del món semiòtic al món 
simbòlic, comporta un dolor físic brutal —provocat 
per la separació de dos cossos— que és el reflex 
també d'una brusca adaptació a un nou estat 
psicològic. La realitat és que el dolor atroç del part a 
què Marçal fa referència en distints poemes —com 
en el vers a Com si un tauró m'arrenqués una mà / i 
tot seguit l'escopís a la platja / i ella mogués els dits 
per manaments / estranys als de la meva voluntat, 
(336, GE)- ve causat per questions psicològiques i 
no solament físiques (Rich, 1996: 269-273). Així, el 
tall del cordó umbilical, com veurem en el seguent 
vers, ve representat per una imatge que produeix 
reflexions no tant respecte al dolor del part sinó 
respecte a les diferents contradiccions psicològiques: 
4Esgarip sorgit d'un pou / sense escala. / La corda 
que em podria / —potser— baixar la set / i els ulls 

fins al teu fons —sense fons— segada.x (340, GE). 
Si aquests versos expliquen la relació física que uneix 
el cordó umbilical, el tall rítmic després de la paraula 
apodrias, deixa percebre un sentit diferent. En llegir 
ailladament el primer vers, el verb adquireix el sentit 
de apodrirs i no pas de apodero, és a dir que el vers 
transmet una necessitat de trencar amb aquest cordó 
umbilical que apodreixo la mare. Mentre que, amb 
una lectura completa del poema, el cordó umbilical 
és considerat l'element que permet establir la relació 
amb la filla, amb una lectura aillada del vers, aquest 
cordó simbolitza l'embaràs alienador envers el seu 
mateix cos. Al capdavall, tallar amb el cordó suposa 
també trencar amb la imatge de la dona reproductora 
contra la qual sovint ella ha lluitat. Malgrat tot, el cos 
que, després de parir es resisteix a tornar al seu estat 
inicial, és el record continu, la presència constant, 
d'una maternitat assolida ja per sempre més. De fet, 
Maria-Mercè Marçal relaciona l'estat de la seva pell 
després de parir a la imatge d'una vestimenta que li 
ve gran: aLa pell / que ara em ve tan baldera- (335, 
GE). 

Però la maternitat feta realitat no manca tampoc de 
contradiccions. La poeta se sent, en ocasions, com 
en un exili interior, com una absència (378, GE). És 
a partir del moment en què la filla neix i entra en el 
món del simbòlic que la mare la considera com un 
ésser aliè i estrany a ella tot i que alhora pròxim. 
L'expressió "la germana, l'estrangera" que dóna títol 
a un poemari marçalià bé que palesa aquesta 
contradicció. En el cos de la filla acabada de néixer, 
s'inscriu el record de la perfecta unió entre elles, quan 
la seva filla es trobava en el món semiòtic, en el seu 
ventre, i alhora la presència d'un cos diferent al de la 
mare, d'un cos doncs estrany a ella. 


La sensació d'allunyament que sent la mare envers 
la filla es concretitza sovint en expressions d'odi. Així, 
certs poemes que descriuen l'experiència posterior 
al part reflecteixen un odi esgarrifós per la filla 
acabada de néixer. Marçal descriu la seva filla de la 
seguent manera: "Era una bèstia estranya, / deforme, 
monstruosa, / macrocèfala, d'ulls / desorbitats i cecs, 
/ de braços arrupits / i dits atrofiats / que no haurien 
sabut / retenir res (409, GE). El terror que produeix 
la sensació de tenir un ésser aliè a l'interior del cos 
d'u mateix s'entrecreua, estranyament, amb un dolç 


amor maternal. L'expressió avampíricament bells 
(409, GE) per descriure el nadó mostra clarament la 
complexitat de les sensacions maternals. En 
definitiva, la intensitat de sentiments contradictoris 
del jo líric s'explica per la mateixa lluita espècie- 
individu. La realitat és que el fetus no és solament 
considerat com a fill d'un sol individu sinó que és el 
representant de la continuitat d'una espècie on la 
dona té una única funció que és la de reproduir. Això 
provoca una crisi en la mare que considera el fill com 
un element hostil. En una de les conclusions de El 
segundo sexo, Simone de Beauvoir explica que totes 
les femelles —referint-se a totes les espècies 
d'animals— assumeixen la condició de subordinació 
respecte de l'espècie. En canvi, la dona és el mamífer 
que se sent més profundament alienat i el que es 
resisteix més violentament a assumir aquesta 
alienació que comporta la submissió del seu 
organisme a la funció reproductora (De Beauvoir, 1999: 
94). 


El lesbianisme més enllà de la 
maternitat 


Si en l'experiència materna hem reflexionat de quina 
manera es produeix una relació eròtica lèsbica, ara 
cal extendre les explicacions sobre la relació lèsbica 
materno-filial a la relació entre dues amants. El fet 
és que l'escriptora de Ponent verbalitza la relació 
lèsbica tot mantenint l'úter com a espai clau 
d'aquesta sexualitat. Per tant, cal entendre que la 
relació lèsbica entre dues amants i aquella vivència 
que s'estableix entre mare i filla durant l'embaràs 
estan profundament relacionades. Així, la perfecta 
unió entre les amants pot recordar aquella unió 
maternofilial, durant l'embaràs, on solament existia 
un únic cos en detriment de la identitat i la diversitat. 
De fet, en el punt culminant de l'acte lèsbic les amants 
aconsegueixen trencar amb el joc de les identitats. 
Es produeix un retorn a l'úter, a aquell espai on la 
unió de tots dos cossos no deixa créixer l'amarga 
consciència de la identitat: 


Te'n vas per l'horitzó del teu plaer 
com un sol que s'enfonsa, incandescent, 
en l'úter enyorat de la tenebra. 


l jo m'enfonso en tu, rossolo amb tu 


fins a l'avenc sense nom ni mirall. 
I tornes, i jo torno, en tu i en mi, 
imantada al desig. I roda el món 
en una llum tibant que dóna a llum 


el meu plaer, crit i Sang d'albaneix. (468, De) 


El paral-lelisme dels comportaments eròtics entre les 
dues dones fa evident la imbricació total de les 
amants. Aquí, el cos de l'estimada es presenta amb 
totes les seves cavitats fins al punt de plantejar-se 
l'entrada en l'úter de l'altre cos, situació que retorna 
les amants al món semiòtic, a l'espai de l'úter matern. 
L'adjectiu denyorats marca la presència d'aquell desig 
cicatritzat —com la pròpia Marçal expressa— que 
tota persona arrossega. Aquest és el retorn ala mare, 
a l'etapa del Semiòtic. I la relació lèsbica aconsegueix 
apropar-se d'aquest desig enyorat. Per tant, en 
l'erotisme lèsbic, la presència de la mare acompanya 
constantment les dues amants. Al capdavall aquesta 
és una unió de més de dues dones. Si el part estableix 
una reunió entre àvia, mare i filla, aquesta relació 
produeix una implicació entre amants, mares i filles 
respectives. En realitat s'hi impliquen totes aquelles 
persones que han nascut i han donat vida, que han 
estat relacionades, d'una manera o altra, amb els 
respectius úters de les amants. La connexió amb el 
moment culminant del part es fa evident també 
mitjançant les expressions adonar a llum: i ecrit i 
sang d'albaneixs que s'insereixen en el poema. Per 
tant, la construcció de la genealogia femenina que 
parteix del contacte carnal amb la mare es referma 
en la relació lèsbica. La tenebra, que generalment 
remet a una situació maligna, subratlla aquí la part 
oblidada, la menys racional, la més allunyada del 
món simbòlic croncretament remet a la foscor dins 
el ventre matern. En definitiva, aquella situació que 
permet lligar els llaços entre mares i filles. D'altra 
banda, malgrat la importància de l'úter en la relació 
lèsbica, cal apuntar el fet que la poeta insisteix sovint 
en la sexualitat motivada per totes les parts del cos, 
a diferència de la relació heterosexual que ben sovint 
es basa en una única finalitat que és la penetració. 
Així per exemple, el jo poètic marçalià es compara a 


un cargol silent que recorre l'escorça de l'arbre, de 
l'arrel a la copa (199, SO ). 


A més a més, la unió de dos cossos femenins 
comporta una relació extrema i com a tal també 
perillosa i controvertida. En la relació heterosexualla 
dona no es veu reflectida en l'home. En canvi, en la 
relació lèsbica, apareixen idèntiques la imatge 
vertadera i la còpia. D'altra banda, en aquesta relació, 
les dues amants es veuen i es recorden, mútuament 
i constantment, la seva situació de dones anul-lades 
dins una societat fal-locèntrica. L'amant es reflecteix 
en el mirall que li proporciona l'altra dona on solament 
veu un buit, un silenci que és el que la defineix com a 
dona. En ella mateixa, en el seu mirall, solament veu 
alteritat: aFeta desig, cant i paraula / et miro. Jo sóc 
tu mateixa. / No em reconec: sóc l'altrax (493, De). 
El patetisme rau justament en el fet que la relació 
lèsbica proporciona una consciència constant de la 
nul-litat de les amants. Però alhora, en l'amor 
homosexual femení, els dos cossos prenen el domini 
de l'acte. Per tant, d'una banda, es veuen anul-lades 
en reflectir-se en el mirall de l'estimada, però de l'altra, 
són subjectes actius i doncs figures plenes. La 
contradicció rau en el fet que existeix una 
superposició de la nul-litat i la plenitud en un mateix 
Cos i un mateix moment. L'amor lèsbic és, com diu 
la poeta aun ball de màscaress (497, De) on se 
superposen les identitats. D'aquesta manera, la 
sexualitat lèsbica xucla les dues amades envers una 
experiència ontològica. Però també, el joc d'identitats 
en la relació homosexual tanca el cercle de la 
comunicació en una sola persona: aEn tu, per tu, 
sóc jo qui em posseeixo, / triomfant en la teva 
desmesura-z (480, De). Aquí, la imbricació de tots 
dos cossos és tal que la interconnexió amb l'altra 
esdevé únicament comunicació amb ella mateixa. 


De més a més, l'homosexualitat lèsbica produeix per 
natura una relació intensa, comparable a un joc de 
forces centrífugues, en la qual les amants s'impliquen 
plenament. La necessitat de mantenir la relació 
lèsbica, d'aferrar-se a un cos de dona esdevé 
imperiosa ja que, en aquesta relació, l'amant és 
subjecte per primera i única vegada en la seva vida. 
En el seguent poema, el jo líric mostra aquest vertigen 

que proporciona el fet de lliurar per complet el seu 
propi cos i la seva consciència a l'amant i a l'atzar: 


Com una sola aposta 
al tot 

i al res 

sang i paraula 

i amor: vertigen 


dau de miralls 


en joc. (69, RC) 


En aquest poema, la conjunció de coordinació dix en 
els versos ecom una sola aposta / al tot / i al ress fa 
evident la magnitud de l'acte, aquesta força centrífuga 
de la sexualitat lèsbica que no permet cap escapatòria 
per part de les amants. Aquesta composició se situa 
tot just en el moment de l'inici de la relació ja que 
l'expressió edau de miralls / en jocs funciona com a 
marcador del principi de l'acte, tot al-ludint el costum 
que existeix en el món del joc d'emfasitzar el 
començament de les partides. Una vegada iniciada 
la partida, el joc amorós es troba completament en 
mans de l'atzar. Si les amants s'havien pogut 
considerar subjectes a l'inici de la relació, ara, 
immerses en un acte d'una tal magnitud, tornen a 
prendre consciència, una vegada més, de la nul-litat 
del seu jo. L'atzar, metaforitzat sovint per la imatge 
dels jocs i dels daus (324, GE) assumeix un paper 
important en les relacions amoroses lèsbiques. La 
relació eròtica comporta una connexió amb el nivell 
ontològic, i l'atzar permet que totes dues amants es 
lliurin per complet sense assumir cap responsabilitat. 


En l'etapa de maduresa de l'obra de Marçal, es 
subratlla de manera insistent la presència indefugible 
de la mort en l'acte eròtic lèsbic: 4A contra-llum, a 
contra-llei / no sé estimar-te sense morts (475, De). 
És per això, segurament, que el plaer esdevé una 
experiència extremadament intensa. La relació 
lèsbica comporta una aproximació als referents 
ontològics de l'existència i la inexistència del propi 
ésser ja que el contacte amb l'úter matern aproxima 
les amants envers l'espai que proporciona vida, però 
aquest també és l'espai on es retorna després de la 
mort —com veurem més avant-. La plenitud de l'estima 
existeix justament pel fet que es copsa el nivell 


ontològic. El ben cert és que el jo líric és conscient 
de la presència inherent del dolor i de la mort dins la 
relació lèsbica. Malgrat això, el jo líric exigeix una 
victòria de la vida en l'acte amorós: aBesa'm, nega / 
la por que em signa, en el conjur, segella / amb el 
teu cos l'angoixa oberta. Fon-me / amb tu, dins teu, 
nit clavada a la nibs (476, De). El jo líric espera de 
l'amant una persona que la protegeixi d'aquesta 
mirada cara a cara amb la mort, amb la inexistència 
que representa el mateix gènere femení. Expressions 
com aFon-me amb tu, dins teus, que podrien ben bé 
ubicar-se en el camp de la maternitat evidencien 
aquesta necessitat de proteccionisme. Tanmateix, 
la contradicció rau en el fet que la protecció solament 
es pot donar des de la nit, des de l'obscuritat de la 
mort, des de la consciència que la dona no existeix. 
L'acte d'amor lèsbic reuneix doncs en una mateixa 
experiència el naixement i la mort: eNéixer de tu, 
amor, néixer de tu / cap al món cada dia de noul /I 
de nit reposar dins la nit / arrapada a la mort, com un 
ham / enfondit a la gola del peix...x (479, De), o també, 
4 Dic que el teu cos és un bressol. També / que és un 
infern subtil i insidiós / on expiar i on perpetrar nous 
crims / —com escanyar l'infant dins del bressobe (489, 
De). Si la poeta usa la imatge de la nit per remetre 
d'una banda a la mort, també ho fa per recordar la 
relació entre feminitat, úter i foscor a l'interior d'aquest. 
L'obscuritat dins l'úter recorda la vida i també la mort. 
De la mateixa manera s'explica com, en molts dels 
poemes de Desglaç, l'acte d'amor apareix cohesionat 
a la imatge de la sang. Aquest símbol reuneix tant 
l'energia com el dolor, la vida com la mort: eConstruir, 
sang a sang, aquest amors (484, De), o també aLa 
teva ànima sagna, avui, des del meu cosx (484, De). 
D'altra banda, s'hi estableix aquí un nou estat. L'amor 
lèsbic converteix les amants en dones líquides, en 
dones sense ossos, en meduses. Construeix un món 
on les fronteres i els conceptes es fonen, on tot pren 
vida i res no marca l'inici ni la fi. ÉS un món rizomàtic 
(Deuleuze 8: Guattari, 2000) on l'estructura jeràrquica 
no té cabuda. Les vivències lèsbiques permeten 
transmetre una forta intensitat sexual a qualsevol part 
del cos. Es crea un ambient específic que transcorre 
la superfície cutània de dins enfora i a l'inrevés. Com 
Elisabeth Grosz explica: 


"Damunt d'aquesta superfície, l'exterior i l'interior 
són dimensions contínues (...J. Les excitacions 
estenen una continuitat de convexitats i 
concavitats, dits escorcolladors, contorns 
facials, orificis, cuixes i boques, glàndules que 
afloren arreu, i el que era protuberància o 
tumescència en el darrer contacte ara pot ser 
un plec, cavitat, pits magrejats, plantes del peu 
que formen encara una altra boca..." (Grosz, 


2000: 246) 


Com hem vist l'erotisme carnal que s'estableix en 
una relació lèsbica esdevé molt intens, ara però cal 
estudiar les consequències de la ruptura d'un amor 
d'aquest tipus. Quan es produeix un trencament, 
l'amant, que arrossega la consciència de la seva 
subjugació, es troba destrossada doblement. L'ordre 
fal-locèntric l'anul-la, ia més la ruptura amb l'amada 
li treu tot el sentit a la seva vida ja que era l'única 
situació que li permetia sentir una identitat pròpia i 
ferma. De la dona amb identitat, l'amant separada 
recau bruscament al buit en què es troba el gènere 
femení en aquesta societat. De l'existència passa a 
la inexistència absoluta. Dolor ontològic en trobar-se 
en el no res. Trencar aquest joc de miralls esdevé 
doncs una questió ontològica. Així, ho explica el 
personatge de Sara T. en la novel-la de La passió 
segons Renée Vivien: 


L'efecte mirall, miracle, miratge: si tu em 
posseeixes, sóc jo qui em posseeixo. Si et 
posseeixo, tu et posseeixes. Allò que et dono, 
plaer, dolor, em retorna, com un boomerang. 
T'abandono, m'abandono. M'abandones, 
t'abandones. Em tries, et tries. Em traeixes, et 
traeixes. I viceversa. Si deixo de pensar en tu, 
de gravitar entorn teu, t'inflingeixo la no 
existència, la mort. La culpa cau sobre meu, i 
deixo de sentir-me, d'existir. O a la inversa. Com 
escapar d'aquesta il-lusióP2 Com trencar el mirall 
sense destruir-nos2 (PRV, 123) 


Mort biològica i maternitat 


Si, com hem vist més amunt, la relació lèsbica que 
proporciona la vida i alhora la mort està relacionada 
amb la mare i el seu úter, la mort física de la poeta, 


com la descriu Marçal en el seu poemari pòstum, 
també implica l'úter matern com a espai corporal de 
referència. Cal dir que, al llarg de tota la seva vida 
poètica, l'escriptora lluita per aconseguir construir un 
llenguatge i un cos de dona el qual s'esvaheix 
completament en el darrer poemari. L'intent de 
poetitzar la seva malaltia, i de retruc la seva mort, la 
deixa sense paraules. La força comunicativa que 
transmet l'espai en blanc de les pàgines de Raó del 
cos implica un retorn complet al món semiòtic, a 
aquell món que malgrat que la poeta va aconseguir 
portar-lo amb totes les seves forces al nostre 
conscient en els diferents poemaris anteriors, no ha 
arribat per complet a ser contemplat cara a cara en 
la nostra societat. Si l'escriptora va maldar al llarg de 
la seva creació per exterioritzar i fer evident el món 
semiòtic femení, durant l'etapa de la seva malaltia, 
Marçal es deixa xuclar semiòtic endins. La voluntat 
constant per exterioritzar aquest món acaba per ser 
vençuda pel procès contrari d'interiorització. La poeta 
se'n torna úter endins, cap a la seva mare, tot deixant 
molt d'espai en blanc en un poemari que no pot omplir 
de paraules. En efecte, el cos d'ella, com a filla, és 
transportat cap a l'interior de l'espai matern on va 
nèixer. Una "nuesa desolada i essencialíssima", com 
diu Pere Gimferrer (2000: 7) en el pròleg de l'obra en 
comentar l'estil literari, que correspon a una direcció 
envers la descomposició, envers el "desnéixer" de la 
mateixa poeta: 


Morir: potser només 
perdre forma i contorns 
desfer-se, ser 

xuclada endins 

de l'úter viu, 

matriu de déu 


mare: desnéixer. (RC, 41) 


Malgrat tot, la potència lírica de Raó del cos reivindica 
—per damunt dels altres poemaris— la força del 
semiòtic i sobretot la importància de la unió biològica 
de les dones amb els úters materns. 

Comptat i debatut, al llarg d'aquest article hem intentat 
fer palesa la força marçaliana a través d'unes dèries 
pròpies absolutament lligades al cos. Per questions 
d'espai hem deixat de banda les reflexions 
linguístiques sobre la somatització, aspecte cabdal 
del seu llenguatge, tant sigui per descriure situacions 
viscudes amb el propi cos com també per expressar 
situacions en què el cos resta en un segon terme. 
Aquí hem revisat sobretotla relació entre maternitat i 
sexualitat lèsbica, fins fer evident com d'impossible 
és, per la poeta, la separació entre maternitat, 
sexualitat, vida i mort. Vivències totes elles 
ontològiques que afecten, de manera vertiginosa, 
l'ésser femení que es troba a l'interior dels cossos 
que pateixen i alhora gaudeixen, de totes aquestes 
experiències, que, en definitiva, es concentren en una 
de sola. D'altra banda, cal apuntar que tots aquests 
temes poden ressorgir més fàcilment mitjançant la 
poètica ja que aquest tipus d'escriptura obre la porta 
al món semiòtic i doncs permet un retorn a la relació 
prediscursiva entre mare i filla (Butler, 2001: 120). 


Si com hem dit a la introducció el llenguatge femení 
encara està per fer, i per tant també el cos de dona, 
el que és evident és que Maria-Mercè Marçal ha Sabut 
obrir un camí lingúístic i corporal que estava fins el 
moment clausurat. Amb la poètica marçaliana, la 
dona ha començat a recuperar el seu cos i com a 
consequència una identitat pròpia. Marçal és un molt 
bon exponent per entendre que biologia — 
corporalitat— i societat —i també doncs cultura— 
no poden deslligar-se. Si tradicionalment la dona ha 
estat associada a la natura i l'home a la cultura, no 
serà pel simple fet que la dona, amb el seu 
comportament humil, no s'ha allunyat mai de la 
consciència i de la vàlua d'entendre que tots som 
natura" El plaer femení rau en l'experiència corporal i 
no solament en una experiència intel-lectual deslligada 
completament dels seus referents més materials. En 
l'actualitat, ara que es comença a apreciar la 
importància de la corporalitat i que es deixa de pensar 
ailladament en l'intel-lecte -encara que tot açò es 
produeix amb certa timidesa-, el discurs fal-locèntric, 
tants segles disgregador, pot ser es troba, ara, en un 
atzucac, en pretendre integrar cultura i natura des d'una 


actitud poc humil. No esdevindrien humiltat i natura 
dues cara que completen una mateixa cinta de 
moebius2 OI 

mitjançant sigles, pel títol del poemari i s'ha consultat 

Diferència i/o normalització: 
la poesia catalana dels 
darrers trenta anys 


MARIA-MERCÈ MARÇAL I LLUISA JULIÀ 


Justificació 


quest breu assaig sobre poesia catalana 
al contemporània, descrita entre els anys 

setanta i els noranta tot i la introducció 
panoràmica més àmplia, és fruit de nombrosos 
dies en què entre la tardor de 1996 i la primavera 
de 1997 Maria-Mercè Marçal venia a casa meva 
i discutíem llargament sobre poesia, sobre poesia 
catalana i sobre la situació de la dona poeta. 
Sens dubte, en parlar de molts dels conflictes, 
Maria-Mercè Marçal es descrivia a ella mateixa, 
encara que habitualment no portéssim la 
conversa al terreny estrictament personal. Ella 
hi havia reflexionat llargament i n'havia estat 
protagonista des de la fundació dels Llibres del 
Mall. Si va recórrer a demanar-me que en 
parléssim conjuntament crec que va ser fruit de 
les circumstàncies, i de la confiança. Joana 
Sabadell l'havia convidada a participar en un 
llibre d'assaig col-lectiu sobre poesia peninsular 
—gallega, basca, asturiana, castellana— i Maria- 
Mercè devia considerar més viable fer-ho 
conjuntament mentre seguia els distints 
tractaments mèdics. Després de parlar-ne i 
donar-li voltes i més voltes, de cercar articles, 


antologies i arguments, vam escriure aquests text 
fet de fragments d'una i de l'altra. La versió 
castellana va aparèixer l'any 1999 en el volum 
titulat Mosaico ibérico. Ensayos sobre poesía y 
diversidad (Madrid, Ensayos Júcar, 1999), però 
el text català, pel qual es va interessar en un 
primer moment Oriol Izquierdo, 
responsable d'Edicions Proa, va restar inèdit. I 
així ha continuat fins ara. Han passat deu anys i, 
doncs, el panorama poètic ha canviat, sobretot 
han desaparegut força poetes importants 
mencionats en l'article, des de Joan Brossa a 
Maria-Àngels Anglada, Guillem Viladot i Miquel 
Martí i Pol o Jordi Sarsanedas, entre d'altres. I, 
és clar, la mateixa Maria-Mercè moria el 1998 
deixant un buit important en la nostra tradició 
poètica. Per altra banda, noves veus que sols 
apuntaven s'han donat a conèixer o consolidat. 


llavors 


Però tot i el desfasament dels darrers anys sobre 
els quals no parla el text, penso que l'anàlisi 
poètic i cultural que s'hi traça conserva tot el seu 
interès. Al contrari, potser la major perspectiva 
històrica hi afegeix nou valor. 


Lluisa Julià 


Barcelona, 5.12.2006 

La nostra posició: una mirada de dona 


A primer cop d'ull, allò que sorprèn més a dues dones 
que es proposen d'oferir una panoràmica de la poesia 
catalana d'aquests darrers anys, sense caure en la 
fal-làcia del punt de vista "neutre" —és a dir, sense 
oblidar que són dones— és l'abassegadora 
preponderància masculina en els diferents nivells 
públics de la poesia durant aquest espai de temps, 
de fet, és més o menys similar a l'existent des de 
principis de segle o fins i tot a finals del segle passat. 
Per poder parlar realment en termes de "sorpresa" 
ens cal fer una operació dràstica de 
descontextualització respecte de la nostra 
experiència quotidiana i d'apostar per una posició 
estratègica d'ingenuitat radical, és a dir, creure que 
una nova realitat respondrà, aproximadament, a allò 
que es deriva d'uns aprioris culturals relativament nous: 
en concret, la premissa que concedeix teòricament 
al sexe femení les mateixes capacitats intel-lectuals, 
i, doncs, poètiques que als seus congèneres 
mascles. La sorpresa s'intensifica encara si tenim 
present que aquest darrer quart de segle ha vist 
l'eclosió del nou feminisme (Jornades catalanes de 
la dona del 76) concomitant amb la incorporació 
massiva de les dones al camp laboral. I que això 
s'ha donat especialment en societats industrialitzades 
com la nostra. Sembla, doncs, que la poesia catalana 
—0 Si més no els seus espais selectes, com si 
diguéssim el nostre parnàs nacional— funciona amb 
una certa autonomia respecte de la societat que 
l'envolta i és aparentment insensible a les fissures 
que han començat a clivellar l'ordre simbòlic 
patriarcal. No és una situació que li sigui privativa: 
ens temem que una comparació amb les altres 
cultures peninsulars —especialment les més 
institucionalitzades, la castellana i la portuguesa, 
totes dues emparades per un estat- ens duria a unes 
apreciacions no gaire diferents. Sí que ens sembla, 
però, sensiblement distint el cas de la poesia gallega, 
per raons que caldria analitzar detingudament i, encara 
més, el de la poesia en bable —on l'ideal meitat- 
meitat sembla complir-se al peu de la lletra en les 
poques síntesis valoratives i antologies existents.t 
En aquest aspecte, doncs, la poesia catalana sembla 


arrenglerar-se amb les cultures —més 
institucionalitzades —les que compten amb un estat 
que les assumeix com a pròpies— més que no pas 
amb les que, dins de la mateixa península ibèrica, 
podríem anomenar "perifèriques", amb les quals 
comparteix en la majoria dels altres aspectes aquesta 


condició d'ex-centricitat.2 


Aquesta preponderància masculina, d'altra banda, 
s'acreix com més restringit és el nivell de selecció. 
Ens és impossible de saber quins són els 
percentatges en el pla de l'escriptura, però sabem 
que en el de la publicació les dones-poeta 
constitueixen entorn del 20-2500, mentre que en el 
de les antologies, recitals, presència pública en taules 
rodones, mitjans de comunicació, premis, etc. sol 
oscil-lar entre un O i un 1096, és a dir, se sol limitar 
en el millor dels casos a la presència de la "dona per 
mostra" o "dona coartada". 


No és la nostra intenció retreure aquestes xifres amb 
la idea de reivindicar (a qui) unes quotes mínimes, 
com s'ha fet en política, sinó simplement, la de 
presentar un fenomen objectivable com a indici i com 
a símptoma. Com a indici ben fiable del manteniment 
en el present, sense variacions substancials d'una 
situació tradicional on el femení és, de facto, exclòs 
i, doncs, només acceptat des dels centres de poder 
cultural, en tant que confirma la regla. Com a 
símptoma d'una situació endèmica on la regla —la 
"normalitat — és l'endogàmia poètica masculina. 
On fins i tot les poetes més acceptades —una 
minoria— són pràcticament exemptes d'autoritat i, 
doncs, difícilment poden incidir de forma significativa 
en l'elaboració del canon. Si, d'una banda, són 
sempre jutjades amb la mesura i segons els 
paràmetres de l'altre, els seus propis judicis —sobre 
el valor d'altres poetes, per exemple— no tenen 
repercussions més enllà dels marges: resten, doncs, 
des de l'òptica dominant, valoracions invisibles sobre 
autores invisibles. 


La invisibiltat, aquesta característica que ha 
acompanyat les accions de les dones en la història, 
continua essent, doncs, la nota dominant, en el nostre 
panorama. I no només en el nivell de la transmisibilitat, 
sinó ja en el present. 


Aquesta situació, agreujada per la mancança de 
plataformes literàries pròpies d'una certa 
consistència, a part de les dificultats ja esmentades 
d'accés als canals habituals, converteix la majoria 
d'obres de dones en les grans desconegudes per part 
d'aquells que sí incideixen en l'elaboració del cànon. 


No descartem que aquesta Situació pugui tenir, sobre 
les obres de les mateixes poetes, repercussions 
limitadores i esterilitzadores, d'incentivació del 
mimetisme cap als models imperants masculins bé, 
d'autocensura, amb la qual cosa el cercle pot arribar 
a esdevenir viciós. Si fan una obra "diferent" 
s'arrisquen a no ser vistes, Si és "igual" serà 
considerada supèrfiua. Vet ací l'atzucac. 


Aquest esbiaixament androcèntric pot resoldre's, a 
l'hora de fer una panoràmica de conjunt, només amb 
un afegit2 ÉS a dir: n'hi ha prou inserint més noms de 
dona en els apartats habituals que la crítica ha anat 
establint sobre el període objecte de la nostra 
focalització El cert és que, en situar el punt de vista 
en ellloc altre que el de l'òptica dominant, apareixen 
amb una gran nitidesa els mecanismes que des del 
poder generen el binomi selecció-exclusió, similar al 
que abans hem esmentat centre-perifèria. 1 així 
veurem com aquesta oposició, centre/perifèria —el 
primer marcat positivament mentre el segon esdevé 
sinònim de minoritari, secundari, negligible— no 
només comporta desigualtat a partir de la diferència 
de sexes, sinó que informa la dinàmica cultural "dins 
la qual es troba immersa la poesia en la seva totalitat. 
Aquesta constatació ens servirà per sintetitzar i 
perfilar tres aspectes —que, evidentment, en la realitat 
es troben interrelacionats d'una forma complexa— 
del panorama que analitzem de la poesia catalana:" 


1) La posició nuclear (Com acabem d'apuntar) 
de la poesia escrita per l'home enfront de la 
situació marginal de la poesia femenina. 


2) La repetició d'aquest esquema en el terreny 
geogràfic —en l'àmbit de Paisos Catalans. Dit 
d'una altra manera, la centralitat de la Catalunya 
oriental —especialment Barcelona— respecte 
de les produccions d'altres comarques, i no 
diguem de les llles Balears i del País Valencià, 
que restaran sempre "perifèriques", malgrat la 


vitalitat de moltes de les manifestacions. 


83) L'entronització per part de la crítica i els 
centres de poder culturals, en cada moment, 
d'una estètica principal i per damunt d'altres 
propostes poètiques considerades secundàries, 
col-laterals, negligibles, tal com veurem més 
endavant. 


L'obsessió normalitzadora 


Tots aquests aspectes segurament no són gaire 
diferents d'allò que podem detectar en la majoria de 
literatures escrites en les anomenades "llengues 
cultes": aquelles que compten amb tradicions 
poderoses, eficaçment institucionalitzades des dels 
segles XVII-XVIII. 1, per tant, la nostra visió 
s'arrengleraria simplement al costat de les veus que 
han questionat els diversos cànons existents des de 
postures crítiques amb l'etnocentrisme, el 
classicisme, el racisme o l'androcentrisme, etc. Però 
allò que ens ha cridat l'atenció és el manteniment — 
fins a l'exacerbació en el cas de la poesia, que és el 
que ens ocupa—, d'aquest esquema en una cultura 
com la catalana que, si apliquem les mateixes 
premisses a nivell global, resta tota ella confinada en 
els marges. És a dir, la pròpia condició històrica de 
literatura i de cultura minoritzada no sembla haver 
servit per a activar una desconfiança radical cap als 
mecanismes d'exclusió/selecció de les "grans 
cultures" i articular-ne una visió crítica, sensible a la 
importància de les diferències, sinó que ha generat 
fonamentalment una voluntat de mímesi que se sol 
vehicular a través del concepte de "normalització". 
Darrera d'aquest mot no només hi sol haver el desig 
d'una legítima i necessària obtenció de mitjans per a 
un desenvolupament presenti futur viable, sinó una 
aposta per uns models concrets ja existents —els 
d'aquestes " grans cultures"— que només caldria 
reproduir a escala. Com si aquesta fos l'única 
possibilitat de supervivència possible. 


Aquest objectiu, al marge de l'opinió que com a tal 
ens mereix, esdevé dia a dia més inassolible, a causa 
de diversos factors com: l'absència d'un estat propi, 
la progressiva minusvaloració de la cultura literària 

per part dels centres de poder polític —a consequència 
de la pèrdua de pes social d'aquesta en benefici de 
la cultura de la imatge—, el menyspreu per part de 
les televisions autonòmiques cap al fet literari, la 
precarietat de la premsa en català" i l'aposta cada 
cop més descaradament "castellanista " de la premsa 
barcelonina en llengua castellana. Tots aquests 
factors específics, entre d'altres, s'afegeixen al 
hàndicap que suposa l'abast demogràfic modest de 
l'idioma —una característica que, en els moments 
de laldea global", comporta ja una problemàtica 
important." 


L'aspiració a una "normalitat" que sempre sembla 
allunyar-se en l'horitzó té diverses repercussions, la 
primera de les quals és una gran ambivalència pel 
que fa al propi "fet diferencial". Si d'una banda escriure 
en català suposa implícitament una clara afirmació 
de la diferèncias enfront de la pressió assimilacionista 
espanyola, d'altra banda, com en qualsevol col-lectiu 
minoritzat que pren com a mesura la dels grups 
hegemònics, hi ha un auto-odi latent, que de vegades 
es manifesta com a tal," i d'altres a través del seu 
negatiu fotogràfic, el cofoisme. Un i altre com a dues 
d'una única moneda: l'automoderació del desig. 
Aquest sentiment d'inferioritat és compensat amb la 
magnificació d'uns quants noms, d'uns quants autors 
—molt pocs, això és essencial— als quals es 
concedeix la virtut de ser "homologables", han adquirit 
o semblen incorporables, al que podríem dir, amb 
Bloom, el "cànon occidental". Ells sols foren, en 
certes visions, la justificació i redempció última de la 
nostra existència. Com que no fóra versemblant que 
en una cultura demogràficament modesta, aquests 
siguin gaires, cal actuar amb "un rigor extrem" i cal 
"tallar molts caps".2 Així apareix l'obsessió pel cànon, 
amb el seu doble aspecte de restringir i de fixar, i 
amb la seva vocació d'establir jerarquies i 
d'institucionalitzar-les. Il amb la consegúent 
consolidació de perifèries que només hi tenen accés 
en forma d'exemplars per mostra. 


Una altra forma d'homologació emotivament 
compensadora passaria per assumir l'estètica que 
en un moment donat és l'hegemònica en una de les 
"grans cultures" —singularment l'anglosaxona— i en 


certa manera deixar reduida la diferència a l'estricte 
fet lingúístic que, per tant, desapareixeria sense deixar 
rastre en una hipotètica traducció. 4 


La voluntat de normalització no només té, a veure 
amb el que podríem anomenar el mercat simbòlic, 
és a dir aquella instància que regula els valors a partir 
de consideracions de tipus estètic, ètic, ideològic, 
etc. Sinó que també té a veure amb el mercat real. 
Ser una cultura "normal" implica unes editorials 
"normals", escriptors "normalment" 
professionalitzats, etc. En aquest marc, apareix com 
a "anormal" el pes que la poesia ha tingut, en relació 
amb els altres gèneres literaris, d'ençà de la 
Renaixença. És a dir la voluntat de "normalització" 
implica un procés de minorització de la poesia dins 
de la literatura catalana desconegut fins ara. Això 
no vol dir només que els llibres de poesia es venguin 
poc, és a dir que tinguin —fora de comptades 
excepcions— un públic petit —om succeeix en la 
majoria de cultures occidentals— sinó que aquest 
fet sembla afectar de forma progressiva el prestigi 
del gènere i el lloc essencial que històricament havia 
ocupat en el conjunt de la nostra cultura. Perquè és 
fonamentalment des de la solidesa de la tradició 
poètica que es pot parlar de continuitat en els vuit 
segles de literatura catalana. 


De la represa moderna a la 
construcció del cànon 


No cal remuntar-nos a l'Edat Mitjana, amb les obres 
fundacionals de Ramon Llull i Ausiàs March. Després 
de tres segles poc brillants, coincidents amb la 
progressiva pèrdua de la independència política, el 
ressorgiment que va suposar la Renaixença 
romàntica, durant el segle XIX, va tenir en la poesia 
el seu motor bàsic i en el concurs poètic dels Jocs 
Florals la seva plataforma principal.S En aquest 
procés —a diferència del cas gallec coetani— les 
dones (com és el de Pepa Massanés o Dolors 
Montserdà) hi tindran un paper real però secundari, 
de menys vitalitat, com passa a les llles Balears i el 
País Valencià, ja que l'impuls bàsic és a Catalunya." 


El fenomen culminarà amb la figura de Verdaguer, un 
poeta genial, estèticament anacrònic respecte de la 
poesia del moment a les "grans literatures", però 
extraordinàriament popular. El Modernisme, que obre 
i tanca el segle, suposarà un gran eixamplament 
d'horitzons, un impuls vitalíssim d'aprofundir en les 
pròpies arrels —allò que en la terminologia de l'època 
s'anomenava "ànima catalana"— i alhora d'obrir-se 
a Europa, a "la llum que ens ve del Nord", en mots de 
Joan Maragall. L'originalitat d'aquest moviment —que 
en el camp de l'arquitectura dóna una figura de les 
dimensions de Gaudí— té en Maragall i en la seva 
personalíssima versió del simbolisme, un exemple 
diàfan. Si el Modernisme suposa, com el seu nom 
indica, un esforç per atènyer la modernitat, el perill 
d'un mimetisme excessiu va ser conjurat pel ferment 
neoromàntic i, doncs, exaltador de diferències i 
d'individualitats personals i col-lectives que li fou 
consubstancial. Amb el Noucentisme, que suposa 
una aposta per un nou classicisme, apareix per primer 
cop enla literatura catalana contemporània una ferma 
voluntat programàtica, institucionalitzadora i 
canalitzadora —excloent, per tant— amb un dirigisme 
estètic i ideològic que coincideix amb la primera 
ocasió de fer política cultural catalana des del poder. 5 
És d'aquí que arrenca el somni de "normalització" 
que arriba fins al present, tot i que en aquell moment 
fa significar un impuls dinamitzador importantíssim. 1$ 
La poesia hi va ser, d'altra banda, el gènere literari 
dominant, coincidint amb l'entusiasme lingúístic del 
moment." D'altra banda, la màxima figura d'aquest 
moviment, Josep Carner, esdevindrà amb el temps, 
com veurem més endavant, una de les figures centrals 
del cànon poètic. Obra dels noucentistes és la 
valoració preferent, entre els seus antecessors, d'una 
sèrie de poetes de Mallorca en els quals veiem 
prefigurada la seva aposta clacissista i que seran 
englobats sota l'epígraf d'Escola Mallorquina. 8 


Del Noucentisme, amb influències cada cop més 
importants del Postsimbolisme europeu, arrancarà 
la generació posterior: La de Carles Riba, Marià 
Manent, Clementina Arderiu, Tomàs Garcés..., i el 
rossellonès, Josep Sebastià Pons. El mestratge de 
Riba serà fonamental per a poetes que com, Màrius 


Torres, Bartomeu Rosselló- Pòrcel, Rosa Leveroni o 
Joan Vinyoli, neixen a la segona dècada d'aquest 
segle i veuran la seva joventut marcada pel trauma 
de la guerra civil i l'esfondrament estrepitós del somni 
de la Catalunya Ideal. Paral-lelament a la generació 
de Riba, coneguda sovint com a neu-noucentista, 
apareixeran les avantguardes, de la mà de Joan 
Salvat-Papasseit i Josep M. Junoy, fins a culminar 
en la figura extraordinària de J.V. Foix. A cavall entre 
totes dues tendències, l'obra poètica de Joaquim 
Folguera —estroncada com les de Salvat, Rosselló- 
Pòrcel o Màrius Torres, en plena joventut—, és avui 
menys considerada que la seva obra crítica, sobretot 
el seu volum Les noves valors de la poesia catalana 
(1919), que constitueix un intent d'avaluació amb 
voluntat canònica que exercirà una influència 
essencial fins als nostres dies i contribuirà a 
consolidar el punt de vista noucentista sobre la poesia 
catalana des de la Renaixença. 


El desenllaç de la guerra civil amb el triomf del 
franquisme abocarà tota la cultura catalana en pes a 
l'exili o a la clandestinitat. Ben aviat, però, la 
resistència interior, tant linguística com literària, 
s'articularà entorn del mestratge indiscutit de Carles 
Riba, la qual cosa significarà fins a la mort d'aquest 
una continuitat estètica amb la poesia d'avantguerra, 
al menys en les seves línies més dominants. El 
corrent avantguardista aflora també de nou amb la 
revista "Dau al Set" (1948-1956), on al costat de 
pintors com Antoni Tàpies, Josep Tharrats, Modest 
Cuixart i Joan Pons apareix una altra figura 
excepcional, la del poeta Joan Brossa. 2 Com ja havia 
succelt abans, aquest moviment, a diferència del que 
s'esdevé en el camp pictòric continua essent marginal 
en el món poètic i literari. 


Del "realisme crític" a la "poesia de 
l'experiència". La poesia dels anys 
seixanta 


Si la mort del poeta i mestre Carles Riba (1959) 
tancava una època de predominància de la poesia 
postsimbolista, l'any seguent, el 1960, es publiquen 
La pell de brau de Salvador Espriu (1913-1985) i 

Vacances pagades de Pere Quart (pseudònim de 
Joan Oliver, 1899-1986), dues obres que poc després 
prenen una rellevància més política i social que 
poètica en esdevenir estendards públics de lluita per 
les llibertats democràtiques sota la dictadura 
franquista, sobretot des de l'eclosió de joves 
cantautors que els musiquen i popularitzen les seves 
lletres entre les noves generacions. Com Blas de 
Otero o Gabriel Celaya en la poesia castellana, 
Gabriel Aresti en llengua basca i Celso Emilio Ferreiro 
en gallec, aquests reculls d'Espriu i Pere Quart 
esdevenen el paradigma de la nova escola poètica 


LLIT: 


anomenada "realisme crític", "social" o "històric". 2: 


En efecte, el 1963 els crítics Josep M. Castellet i 
Joaquim Molas publiquen l'estudi antològic Poesia 
catalana del segle XX, en què seguint les directrius 
ideològiques europees del moment (Gramsci o 
Brecht) aposten decididament per la nova poesia 
realista i històrica en detriment d'altres poètiques. 
Es tracta de posar la paraula al servei de la 
col-lectivitat i, doncs, es demana al poeta un 
llenguatge directe, col-loquial i entenedor, s'aboga 
per una temàtica cívica, quotidiana i racional, mentre 
es critiquen els llenguatges simbòlics, per difícils o 
críptics, així com els més experimentals per poc 
compromesos amb la realitat social. 2 


Ben aviat, en la segona meitat de la dècada, es 
produeix la reacció contra aquesta funció únicament 
social de la poesia. El poeta i crític Gabriel Ferrater 
(1922-1972) arrenglera el realisme al costat de les 
altres formes poètiques. Ferrater no trenca amb el 
realisme, ni amb la narrativitat del poema, però la 
posició moral del poeta es desplaça al terreny 
intimista, personal i eròtic. A més, Ferrater, 
personalitat que desperta una gran admiració i que 
irradia seducció, exerceix el seu mestratge sobre la 
generació de joves poetes universitaris. La seva visió 
de la pràctica poètica i l'anàlisi de la tradició catalana 
signifiquen un punt d'inflexió decisiu per a 
l'establiment del cànon poètic català i per a l'evolució 
de la poesia catalana dels últims trenta anys. 


Sota el mestratge de Ferrater s'inicia el que més tard 
s'ha anomenat "poesia de l'experiència", concepció 
poètica consolidada en l'actualitat com la de més 


prestigi i difusió, i que té els seus primers models en 
els representants més coneguts del Grup de Girona, 
Narcís Comadira i Salvador Oliva, als quals s'afegiran, 
per amistat i afinitats estètiques, Marta Pessarrodona 
i Francesc Parcerisas. En les seves classes i 
conferències, Ferrater basteix la línia poètica que ell 
considera central de la poesia catalana del segle XX 
—Carner, Riba i Foix— i els eleva a la categoria de 
clàssics. Es produeix així una novetat important 
perquè per primera vegada la tradició pròpia recent 
es veu susceptible d'exercir un clar mestratge. 


Una cosa són, però, les figures canòniques 
acceptades i, una altra de molt diferent els models 
actius. Perquè si com manifesta Comadira, Ferrater 
els deia que llegissin Carner i Foix i fessin sonets£ 
—i per tant Riba ja sols esdevenia una figura 
admirada— el cert és que tret de la forma poètica del 
sonet, els elements foixians basats en el surrealisme, 
la lírica medieval, l'exuberància lèxica i la posició 
central o nuclear del llenguatge no es troben en l'obra 
dels poetes de l'experiència. D'aquesta manera, 
doncs, Carner esdevé el gran poeta de la tradició 
moderna. Es posa de relleu el seu domini de les 
formes mètriques, un cert llenguatge elegant, concís 
i ciutadà, el distanciament personal en l'enfoc 
temàtic, és a dir, el control dels sentiments i la 
racionalitat a través d'un punt d'ironia. Aquests 
aspectes posen en entredit qualsevol manifestació 
de l'irracional, tant en el vessant visionari de l'exaltació 
del món oníric propi de la línia avantguardista que 
representa Foix) com en l'expressió intensa de la 
vivència subjectiva "en acte", no modulada 
retrospectivament a través d'una reflexió 
objectivadora."' La pràctica poètica és, doncs, un 
exercici discursiu, entenedor com en el realisme 
històric, i narratiu en què el poeta fa una reflexió 
lúcida i escèptica sobre algun aspecte de la quotidiani 
tat, que té en la realitat aparent el seu punt de 
partida.8 També exclou, doncs, tot experimentalisme 
basat en el llenguatge (poesia visual, concreta, 
fònica...) 


Toti el risc a simplificar, en línies generals, sembla 
que el Carner més transcendent i religiós del Nabí, el 
sotragat per experiències personals adverses i l'exili 


com el postsimbolista són molt admirats, però no 
exerceixen una influència tan activa en els poetes de 
l'experiència. I, ens referim ara també als altres poetes 
que al llarg dels anys vuitanta s'han anat incorporant 
per coincidència generacional o per més o menys 
proximitat estètica -pròpia o vista pels crítics- a 
aquesta pràctica poètica. 

En aquest sentit s'assimilen al grup Feliu Formosa i 
Joan Margarit, tots dos nascuts en la dècada dels 
anys trenta, però que no es donen a conèixer fins 
més endavant: Formosa en la dècada dels setanta i 
Margarit en la dels vuitanta.2. Provinent del realisme 
històric des de la tradició alemanya (Holderlin, Rilte, 
Trall o Brecht ) iamb un compromís polític explícit, 
Formosa ha evolucionat cap a una reflexió personal 
en la línia pessimista i escèptica de Ferrater. Joan 
Margarit, en canvi, es dóna a conèixer en llengua 
castellana i no és fins als anys vuitanta que publica 
en català i amb poc temps una obra extensa amb la 
qual aconsegueix reconeixement. Un altre cas és el 
de l'eivissenc Antoni Marí, company de generació amb 
Comadira i Parcerisas, que cal posar en relació amb 
una línia provinent del neoromanticisme alemany. No 
es dóna a conèixer fins ben a finals dels anys setanta. 
Altres poetes que mantenen estrets vincles amb 
l'estètica de l'experiència i que pertanyen a 
generacions posteriors són, entre l'experiència i que 
pertanyen a generacions posteriors són, entre d'altres, 
Pere Rovira, Jaume Vallcorba Plana i Antoni verds. 
En l'altre extrem, entre les generacions més joves 
que s'inscriuen en aquesta línia, cal afegir-hi el poeta 
i editor Àlex Susanna que, entre altres coses, 
comparteix una clara predilecció per la poesia 
anglosaxona moderna d'Eliot, Auden, Lovvell o Graves 
que, en molts casos, han traduit. 2 


La poesia dels anys setanta i La 
generació "Llibres del Mall" 


Coincidint amb el trencament ideològic generacional 
que es produeix en la societat catalana fruit, en part, 
del ressò del maig francès (1968) i també de les 
expectatives democràtiques dins l'Estat espanyol, a 


principis dels anys setanta diversos actes i recitals 
poètics multitudinaris conflueixen amb l'aparició d'una 
nova generació poètica: la dels joves universitaris 
nascuts a principis dels anys cinquanta. Ja el mateix 
any 1970 té lloc el ler Festival Popular de Poesia 
Catalana que recull tendències ben diverses que 
s'allunyen definitivament de la poesia cívico-política 
compromesa 'i el 1973, a la Universitat Autònoma de 
Barcelona, se celebra un recital en homenatge a J.V. 
Foix (que hi assisteix) l'obra del qual creuen 
injustament bandejada. 


Cal tenir en compte també altres elements que hi 
conflueixen i que fan canviar decisivament el 
panorama líric. En primer lloc, poetes de generacions 
anteriors a la guerra civil i de signe ben distint es 
consoliden a partir d'edicions d'obres completes o 
llibres significatius. Ens referim principalment i per 
ordre cronològic al postsimbolista d'ascendèncià 
ribiana Joan Vinyoli (1914-1985), 1 a Josep Palau i 
Fabre (1917)i a Joan Brossa (1919-1998) de línia 
avantguardista i experimental, al valencià Vicent 
Andrés Estellés (1924-1993), versàtil i polèmic, 
aferrissadament antiintel-lectual i amb ressons del 
poeta xilè Pablo Neruda i al fins aleshores realista 
Miquel Martí i Pol (1929-2003), que més endavant 
evoluciona cap a una poesia lírica i existencial. 2 En 
segon lloc, Pere Gimferrer (1945), poeta de la 
generació que es dóna a conèixer als anys seixanta 
i ja consagrat en castellà, inicia la seva trajectòria 
poètica en llengua catalana: s'inscriu en 
l'avantguardisme postsurrealista, filiació que, 
profusament culturalista, fa congeniar amb una 
imatgeria d'arrel barroca i simbolista. En tercer lloc, 
les noves promocions universitàries s'organitzen al 
voltant de col-leccions poètiques independents 
creades per ells mateixos i entre les quals pren un 
relleu de representació generacional les edicions de 
"Llibres del Mall". 8 


La col-lecció poètica "Llibres del Mall" va ser creada 
el 1973 pels joves Ramon Pinyol, ànima del projecte. 
Maria-Mercè Marçal i Xavier Bru de Sala. " 
Reconeixien el mestratge de Joan Brossa, tenien 
com a lema l'obertura a totes les tendències poètiques 
i volien brindar la possibilitat de publicar als joves 


GV 


núm. 8, hivern 2006 


rols 


46 


autors que difícilment trobaven espai en les 
col-leccions existents. A més, insistiren a establir 
relació amb els joves poetes del País Valencià i de 
les llles Balears, és a dir la major part dels Paisos 
Catalans, els quals publicaren en la col-lecció. 
Conceben la poesia com a experimentació, una 
exploració en què la solidesa formal i la riquesa lèxica 
no estan renyides amb el joc i la màgia del mot, la 
sorpresa semàntica i una certa mística del llenguatge 
que cal relacionar amb simbolistes com Rimbaud i 
Mallarmé. A més, s'interessen pel llenguatge de les 
altres arts. Sobretot el de la pintura d'Antoni Tàpies i 
Joan Pere Viladecans. 88 


De l'extensa nòmina de poetes que van donar-se a 
conèixer i publicar a "Llibres del Mall" entre 1973 i 
1988, any en què l'editorial fa fallida, es dedueix la 
importància central d'aquesta col-lecció per a la 
poesia catalana de les dècades dels setanta i vuitanta 
ila riquesa i diversitat de les propostes tot i l'etiqueta 
que reberen de "formalistes" i un cert desprestigi 
posterior en interpretar la pluralitat com a desgavell. 
Així, entre els poetes de generacions anteriors 
reivindiquen Agustí Bartra (1908-1982) i són els artífex 
de la consagració de Miquel Martí i Pol, però també 
van publicar obres de línia ben divergent com la del 
mateix Salvador Espriu." Pel que fa als joves, 
ofereixen l'oportunitat de publicar a poetes d'evolució 
estètica tant diversa com el primer Susanna o 
l'iconoclasta mallorquí Josep Albertí. 8 A més, alguns 
poetes posteriors de la generació —o potser millor 
promoció— dels vuitanta també publiquen els seus 
primers reculls en "El Mall". 


També destaca l'interès per la traducció d'obres de 
les cultures francesa, anglesa, alemanya, hebraica... 
Entre els autors que aparegueren cal destacar 
Rimbaud, traduit per Brossa, els Himnes a la nit de 
Novalis, Rilte, Blale, Coleridge, Vvordsvvord, Gerard 
de Nerval... 


De manera paral-lela, els poetes de la comarca 
d'Osona que s'havien agrupat a partir d'una antologia 
d'estudiants prologada per Riba ja el 1951 (i que per 
tant són generacionalment més grans), es donen a 
conèixer arran d' un homenatge dels poetes de "La 


Plana de Vic" a Martí Pol. Segimon Serrallonga (1930- 
2004), Lluís Solà (1940) i Víctor Sunyol (1955), entre 
els poetes més representatius, publiquen a partir dels 
anys setanta i tenen en la revista "Reduccions" (1977) 
la seva plataforma pública. La revista pretén ser força 
eclèctica i recollir manifestacions de poesia de tots 
els territoris de parla catalana, així com la traducció 
ila crítica. 8 


Volatilització, consagració i mestratges 
en la dècada dels noranta 


Si com posa de manifest l'escriptora catalana Carme 
Riera, les relacions o xarxes amistoses, el 
reconeixement d'un mestratge, les lectures 
compartides i una certa autopromoció o presència 
pública a través de publicacions conjuntes són alguns 
dels mecanismes que ajuden a crear un grup poètic, 
certament que tant la generació nascuda en la primera 
meitat dels anys quaranta —els iniciadors de la 
poesia de l'experiència— com la formada pels poetes 
dels inicis dels cinquanta —al voltant de Llibres del 
Mall— es van establir com a tals. P 


A banda de les relacions personals i afectives que 
s'han teixit —i desteixit— entre alguns integrants 
d'aquests grups i que lògicament constitueixen una 
canalització important per al debat estètic. Les dues 
generacions han comptat amb els seus crítics i 
antòlegs que n'assenyalen la via evolutiva fins avui. 
Seguint un criteri cronològic, cal dir que a principis 
dels setanta, i des de les planes de la revista 
"Destino", Pere Gimferrer, poeta que per naixement 
caldria comptar entre la generació de Comadira, 
Parcerisas, etc., fa una aposta decidida pels poetes 
del grup del Mall, que sent propers estèticament. 
També Jaume Pont, poeta pertanyent al grup del Mall, 
escriu diversos articles situant les noves propostes i 
el 1980 publica, juntament amb Joaquim Marco, La 
nova poesia catalana. Estudi i antologia. El llibre 
marca una fita important que reprèn, des de 
pressupòsits ben distints, el panorama ofert el 1963 
per Castellet i Molas. S'hi presenten els dos grups 


poètics i s'assenyala als nascuts als anys quaranta 
com els iniciadors de la ruptura que ells consoliden 
sense cap ànim de bel-ligerància."t Però les coses 
han canviat molt des que el 1984 els dos antòlegs 
van publicar una edició ampliada en castellà de la 
mateixa obra i, sobretot, a partir del 1988 quan 
"Edicions del Mall" desapareix. 


Això va significar l'enfonsament d'una plataforma 
importantíssima per a la publicació de nous valors, 
caracteritzada a més a més per una visió estètica 
que interpreta com a riquesa la diversitat de propostes. 
Si la lògica de les dates té algun sentit, és significatiu 
que pocs mesos després, durant el mateix 1988, el 
poeta de l'experiència Joan Margarit publiqui un article 
titulat "Gabriel Ferrater, punt de partida. Reflexió sobre 
la poesia catalana actual" que suposa una voluntat 
de restablir l'ordre després d'aquest parèntesi, 
suposadament caòtic. Així, amb voluntat de formular 
el cànon, Margarit fa un itinerari que es vol estructural 
per la poesia catalana moderna. En remarca les 
poètiques predominants en cada època: la ribiana en 
els anys cinquanta, la realista d'Espriu i Pere Quart 
en la dels seixanta i la ferrateriana i la dels seus 
successors, els poetes de l'experiència, d'ençà de 
la publicació de Les dones i els dies (1968)."" Aquesta 
última poètica, la del "realisme líric", afirma, és "el 
corrent principal del riu" mentre que les altres 
estètiques són considerades secundàries.t Així, no 
sols es produeix la paradoxa que després d'establir 
com a molt "bones" algunes obres —com la del poeta 
noucentista Guerau de Liost— es considera que de 
no haver existit la poesia catalana no les hagués 
trobades a faltar (en aquest sentit sembla, ves per 
on, que anem sobrats de veus poètiques), sinó que 
es fa evident que les formes de figuració indicades 
en parlar dels anys setanta són, seguint el llenguatge 
de Margarit, "afluents" anodins, estètiques 
perifèriques no susceptibles de generar mestratge. 
Sota aquesta mirada restrictiva, tota la generació 
poètica Llibres del Mall esdevé, doncs, un bolet 
pansit. 


De maneres i des de posicions diverses la poesia de 
l'experiència és la via que s'ha anat imposant al llarg 
de la dècada dels noranta com bé indiquen les 


antologies publicades.'ó A més, es produeix el fet 
que mentre els poetes —Gimferrer i Pont— propers 
al grup del Mall, han deixat d'exercir la crítica, els 
diversos estudis de Dolors Oller" i la seva recent 
antologia —Deu poetes d'ara (1996)— han facilitat la 
canalització teòrica necessària que garanteix la 
presència i l'estudi de l'obra dels poetes de la seva 
generació.'$ La seva antologia martiana l'any 1945 
com a límit generacional i, doncs, no es pronuncia 
sobre els poetes posteriors, és a dir, el grup del Mall 
iles darreres promocions. 


Es pot argúir a favor d'aquest enfocament un fet 
indubtable: la poca presència en el món universitari i 
cultural i la manca de llibres publicats recentment de 
gran part del grup del Mall. Un cas de volatilització 
que demana una certa anàlisi però que no justifica la 
seva absència en el panorama poètic perquè, com ja 
ha demostrat reiteradament la història literària, pot 
haver-hi poètiques breus, fins i tot constituides per 
un sol llibre, o llargs períodes d'emmudiment que 
impliquin maduració i canvi d'orientació. L'obra d'un 
poeta no pot ser judicada negativament per un silenci, 
per perllongat que aquest sigui, tampoc ha de ser 
més ben considerada a causa de la prodigalitat de 
Partista, això seria cedir a criteris estrictament de 
mercat que, evidentment, existeixen i a portar la 
pràctica poètica al terreny d'una professionalització 
banalitzadora. P 


Potser cal enquadrar la volatilització de moltes de 
les veus del grup del Mall en el concepte que tenien 
de la poesia. Vista com a experimentació i recerca i 
no com a mètode, i en connexió tant amb els 
simbolistes francesos com amb el surrealisme 
(només cal recordar un títol com La poesia, és a dir 
la follia, de Vicenç Altaió i Jaume Creus), algunes de 
les seves poètiques, arriscades i iconoclastes, havien 
d'esgotar-se aviat. 1 Altres, com Josep Piera, Miquel 
de Palol i Maria-Mercè Marçal s'han decantat, al 
menys momentàniament, cap a l'exploració en el 
camp narratiu i han publicat novel-les poètiques ben 
allunyades del realisme. Així i tot, la publicació recent 
de reculls poètics per part de Jaume Pont, potser el 
més prolífic del grup, Miquel Desclot i Miquel de Palol 
ha passat força desapercebuda. 2 

La institucionalització dels vuitanta i 
noranta. Incorporació de les 
promocions més joves 


Des de 1984/85 han anat apareixent noves veus 
poètiques, majoritàriament de joves nascuts en els 
anys seixanta. La seva irrupció es produeix 
bàsicament a través de premis, entre els quals 
destaca l'Amadeu Oller", fundat el 1964 per a inèdits 
i ara ja amb una llarga trajectòria, que ha donat a 
conèixer molts poetes joves, així com a través de les 
coedicions Associació de Joves Escriptors en Llengua 
Catalana (AJELC) i "Llibres del Mall". Potser per això, 
la primera línia resseguida sigui propera al grup del 
Mall, com indica David Castillo, poeta i crític 
d'aquesta darrera generació. Després, però, s'han 
dispersat en individualitats que prenen models ben 
diversos, preocupades pel domini de la forma. A Ser 
del segle. Antologia dels nous poetes catalans (1989), 
l'última antologia generacional, Castillo posa en 
evidència la desorientació generalitzada, fins al punt 
de remarcar que si "els teòrics dels setanta van utilitzar 
el terme eclosió per referir-se a aquells escriptors, 
possiblement ara s'hauria de parlar d'erupció. "" 


Com ja apuntàvem a l'inici d'aquest article, sembla 
que la institucionalització cultural dels vuitanta i 
noranta no ha suposat una bona canalització per a 
un gènere minoritari com la poesia (la "normalització" 
ha afavorit més la narrativa). Els grups independents 
i autònoms des de les generacions de postguerra 
han deixat pas a les editorials comercials que són 
les que decideixen les publicacions en relació directa 
amb els criteris dels nombrosos jurats de poesia local 
i comarcal. En aquest panorama exerceix una 
influència decisiva la figura del poeta-editor, que 
curiosament ha aparegut en els tres àmbits geogràfics 
dels Paisos Catalans, però que és evidentment al 
Principat i en la figura de poeta ja comentat Alex 
Susanna on pren un caràcter més institucional. 

És més que preocupant que la via principal de 
promoció i publicació dels joves sigui a través del 
mecenatge d'ajuntaments que avalen els seus premis 
—després editats a la col-lecció "Crema" de l'editorial 
Columna— o que les editorials no s'arrisquin a 
publicar si no reben les subvencions institucionals. 


Darrerament, a més, les editorials segueixen una 
política de restricció de l'espai poètic, Sigui fent 
desaparèixer col-leccions o produint en col-laboració 
amb d'altres empreses editores. La tercera 
possibilitat que resta és, evidentment, 
l'autofinançament quan no existeixen influències 
concretes, relacions amb algunes editorials o amb 
crítics propers a aquestes. 


Les perifèries geogràfiques. La 
situació al País Valencià i a les llles 
Balears 


Tot i que pertànyer a la perifèria d'una literatura ex- 
cèntrica (tal com l'hem definida a l'inici d'aquest 
article) implica una doble marginalitat endèmica — 
similar en aquest cas al que viuen en general les 
poetes i a despit d'haver donat grans figures literàries 
clàssiques i modernes. La situació d'hostilitat política 
i social en què es desenvolupen les parles catalanes 
d'aquestes terres fa que l'evolució de la poesia durant 
els anys que tractem tingui algunes particularitats. 
En primer terme el caràcter més netament 
reivindicatiu d'algunes de les iniciatives. I, en segon 
lloc, una major dependència de les editorials i obres 
poètiques desenvolupades en el Principat. é 


Durant els anys seixanta, tant al País Valencià com 
a les llles Balears, es va imposar el realisme crític 
d'Espriu i de Pere Quart tot i l'existència de referents 
propis. En efecte, a València, cal destacar la figura 
de Joan Fuster (1922-1992) poeta en la línia 
postsimbolista i reconegut pensador i assagista en 
tot el territori dels Paisos Catalans, així com el poeta 
ja citat Vicent Andrés Estellés. De fet, tots dos 
emmudeixen durant els anys seixanta, Fuster deixa 
d'escriure poesia per dedicar-se de ple a una anàlisi 
incisiva de la realitat, del seu mestratge neix el 
moviment de recuperació de la consciència lingúística 
i cultural al País Valencià. Al seu torn, Estellés no 
publica cap llibre durant un impàs de més de deu 
anys, de manera que quan es produeix l'eclosió de 
finals dels seixanta i principis dels setanta al 
Principat, les generacions de joves de València i les 
llles estableixen relació amb el grup del Mall que, 


com ja hem apuntat, va treballar per establir contactes 
amb les altres àrees geogràfiques. Potser per això, 
molts dels poetes valencians i illencs dels setanta i 
vuitanta publiquen els seus llibres a "Edicions del 
Mall" i comparteixen mestratges i concepcions 
poètiques. Mentre que la tendència de la poesia de 
l'experiència hi té una menor incidència. 

A més del valor concedit a la imaginació i al llenguatge 
i de la tendència a l'irracionalisme d'arrel simbolista 
i surrealista, els poetes valencians dels setanta -Josep 
Piera, Joan Navarro, Salvador Jàfer, Gaspar Jaéni 
Urbans" o Josep-Lluís Bonet, molts dels quals 
també han deixat de publicar en l'última dècada- se 
senten fascinats pel retoricisme i culteranisme de 
Pere Gimferrer a qui veuen generacionalment més 
proper que no pas a la tradició valenciana que 
representava Estellés. 


Sempre amb un to reivindicatiu, la cultura valenciana 
en llengua catalana s'ha consolidat entorn dels 
"Premis Octubre", d'actes anuals creats el 1971 per 
Eiiseu Climent (1940), deixeble de Fuster i fundador 
de l'editorial "Tres i Quatre" (1968), i que compten 
amb la participació i ampli ressò de la resta del territori 
català. Al seu costat han sorgit altres editorials i 
col.leccions que permeten una certa 
institucionalització de la literatura en llengua catalana 
al País Valencià. Pel que fa a la poesia, cal citar Eds 
de La Guerra de Vicent Berenguer i Eds. Bromera, 
així com la col-lecció "Forest d'Arana", recentment 
desapareguda. Portada pel poeta Pere Bessó, s'inicià 
des de les tertúlies setmanals al bar "Arana" de 
València de les quals ha sorgit la publicació" La Forest 
d'Arana" (1987-1996).50 


Sens dubte un dels esforços més continuats per 
publicar poesia al País Valencià es deu al poeta Marc 
Granell (València, 1953). Juntament amb d'altres 
poetes de la seva generació, dirigí Edicions "El Cingle" 
(1981-1985)i, ja en solitari, les col-leccions Gregal- 
Poesia" (1986-1989), "Poesia" (1989-1997) de la 
Institució "Alfons el Magnànim" que ha donat a 
conèixer poetes joves i traduccions importants i 
"Germania'" (1991-1995), aquesta última ubicada a 
Alzira i sols adreçada a joves poetes inèdits. El 
panorama s'enriqueix amb d'altres iniciatives, d'abast 


més reduit, en d'altres ciutats del País Valencià com 
Alacant o Castelló. L'intent de sistematització 
generacional ha continuat amb l'antologia Camp de 
mines. Poesia Catalana del País Valencià 1980-1990 
(1991) que recull les promocions dels anys vuitanta. "1 


Dues antologies aparegudes a Palma de Mallorca el 
1972 —Poetes 72 i Temptant l'equilibri— enceten a 
nivell insular les dues vies que hem anat distingint en 
la poesia catalana de les últimes dècades, però 
mentre al Principat es donen de forma consecutiva, 
a les llles Balears són coetànies. De fet, aquestes 
propostes estètiques ja es troben representades en 
el poeta Blai Bonet (1926), que recollint la tradició 
illenca de l'eEscola Mallorquina:, inicia la seva obra 
de línia postsimbolista en relació amb els poetes 
castellans de la "Generació del 2" (com havia fet 
Baltasar Rosselló-Pòrcel), per després incorporar 
també el realisme crític dels anys seixanta. Una altra 
figura renovadora de l'eEscola Mallorquina: i que es 
mou entre el realisme i l'experimentalisme formal és 
Josep M. Llompart (1925-1993), també gran animador 
de la vida cultural illenca. És per això que tant Blai 
Bonet com Josep M. Llompart constitueixen una 
referència indiscutible en tota la poesia jove de les 
llles. També cal citar el poeta Miquel Bauçà (1940- 
2005) que, amb una obra multiforme, es dóna a 
conèixer als anys del realisme històric, però que en 
la revisió dels seus llibres els tons intimistes l'han 
dut cap a posicions properes a la poesía de 
l'experiència (incorpora, per exemple, la regularitat 
mètrica), tot i tenir també alguns trets d'una poesia 
més visionària. 

Amb franca sintonia amb el grup del Mall, alguns dels 
poetes més representatius de la renovació poètica 
posterior a les llles Balears són Damià Pons, Damià 
Huguet, Biel Mesquida": i, sobretot, Josep Albertí 
(1950), màxim representant de la generació dels 
setanta. Albertí, juntament amb Angel Terron (1953)i 
Andreu Vidal (1959-1998), aquests dos últims de la 
promoció dels vuitanta i dels noranta respectivament, 
ha vehiculat la major part de projectes poètics a les 
llles en les últimes dècades. En destaquen les 
col.lecions de poesia "Tafal" i " La Musa Decapitada", 
de signe surrealista i la revista "Blanc d'Ou". També 

cal citar la col-lecció "Guaret" dirigida per Damià 
Huguet. Encara més iconoclasta i contracultural és 
la revista "Neon de Suro" (1977) iniciada pel grup 
"Taller Llunàtic —Rafael Jaume, Jaume Sastre, 
Tomeu Cabot...—, i "El Correu de Son Coc", també 
de la mà d'Albertí, que ha desenvolupat una tasca 
crítica important, i que agrupa poetes i pintors amb 
tendències lligades al conceptualisme, la poesia 
visual o l'escriptura Sígnica. Alguns d'aquests poetes 
han portat fins a l'extrem les seves propostes 
estètiques, la concepció abstracta i conceptual de la 
poesia, l'exaltació de la follia, el joc i l'irracionalisme 
en el tractament del món eròtico-passional.$: 


La línia més lligada a la poesia de l'experiència estava 
representada per alguns dels poetes que es van 
aplegar a Temptant l'equilibri, que no han continuat, 
però, com a grup. Potser hi juguen en contra les 
estretes relacions que al llarg del segle s'han establert 
entre Mallorca i Barcelona, de manera que alguns 
d'aquests poetes illencs s'han traslladat al Principat 
desenvolupant tasques lligades a la cultura o al món 
universitari. Com a poeta, cal remarcar l'eivissenc 
Antoni Marí, ja comentat prèviament i que manté 
vincles estrets, amb el grup de la poesia de 
l'experiència. 

A diferència del País Valencià, a les Illes manca una 
resposta mínimament unitària i consensuada de 
defensa de la llengua, i de la cultura, que es mou en 
nuclis i edicions molt minoritàries. $ 


Eclosió i represa de la tradició poètica 
femeninas" 


L'eclosió de la poesia escrita per dones, el seu accés 
ala publicació, és evident al llarg de la dècada dels 
70, però en obrir els distints poemaris, a més del 
panorama positiu, ric i ffondós que ofereixen, es posa 
de manifest certes anomalies fruit de circumstàncies 
extraliteràries que cal tenir en compte. 


En primer terme la coincidència, en el moment de 
començar a publicar, d'escriptores nascudes abans 
de la guerra amb d'altres de la immediata postguerra 
i, en un tercer grup, de joves mostra les 
circumstàncies adverses —històriques personals...— 
que s'han hagut de superar per arribar a la publicació. 


És a dir, constatem una anomalia generacional que 
alguns dels exemples més cridaners ens ajudaran a 
explicar, El jurat del premi "Carles Riba" (Sens dubte 
un dels més prestigiosos de poesia) de l'any 1983 
descobria un nou valor en el recull Una cançó per a 
ningú i trenta diàlegs inútils (1984), que resultà ser 
d'una poeta que s'estrenava. Felícia Fuster 
(Barcelona, 1921), però que en aquell moment tenia 
seixanta-dos anys, I del pròleg, en contra de la lògica 
dels rellotges, se'n feia càrrec Maria-Mercè Marçal 
(Ivars d'Urgell, 1952). Un altre exemple: els mots 
proemials de Marta Pessarrodona (Terrassa, 1941) 
—una de les poetes més conegudes—, que avalen 
Paraules no dites (1981), el segon llibre de Montserrat 
Abelló (Barcelona, 1918), en aquell moment una 
autèntica desconeguda. $ 


Sens dubte, la causa d'aquesta anomalia cronològica 
en l'accés al públic cal buscar-la en la condició de 
dona i la situació social femenina que es viu en el 
país en els anys més durs del franquisme. A excepció 
de Maria Beneyto (València, 1925) que treu llibres 
d'un cert ressò durant els 50-60, però que després 
deixa de publicar en català fins a Vidre ferit de sang 
(1977), la resta de poetes nascudes abans o durant 
la guerra civil no comencen a publicar fins a finals 
dels anys 70, agrupar-les amb les de generacions 
posteriors seguint la data d'edició dels seus llibres 
voldria dir no tenir en compte que han viscut en 
l'adolescència i la joventut situacions existencials tan 
diferents com, d'una banda, la guerra civil i, en algun 
cas, l'exili i, de l'altra, pel que fa a les més joves, el 
maig del 68 o el Judici de Burgos. Així, doncs, les 
poetes més emblemàtiques de la primera generació 
són: Renada-Laura Portet (St. Paul de Fenouillet, 
Catalunya-Nord, 1927), Carme Guasch (Figueres, 
1928-1998), Maria Oleart (Barcelona, 1929-1996), 
Maria Angels Anglada (Vic, 1930-1999), Rosa 
Fabregat (Cervera, 1933), Zoraida Burgos (Tortosa, 
1933), Quima Jaume (Cadaqués, 1934-1993) i Olga 
Xirinachs (Tarragona, 1936), totes elles en plena 
activitat fins a la mort. 


També cal remarcar les poques afinitats estètico- 
literàries que presenten entre elles. Això podria 
imputar-se, a banda de les raons ja adduides, a la 
seva dispersió i aillament o al fet de viure ben 


allunyades, sovint també geogràficament, dels centres 
de poder. é2 


Les poetes corresponents al que hem anomenat 
generacions poètiques dels seixanta i dels setanta 
(nascudes els 40 o els 50, respectivament), algunes 
de les quals han publicat abans de les que hem 
anomenat "primera generació", marquen un punt 
d'inflexió important, bàsicament perquè es troben 
inserides, si més no parcialment, en els cercles 
literaris masculins, sovint des dels anys universitaris. 
Això, però, com hem indicat al començament, les 
situa en una posició complexa. L'actitud generacional 
de rebuig dels models materns, en l'ordre familiar i 
social, seguint l'emancipació de tall masculí dels 
60-70, porta a una nova Situació força contraditòria, 
la de l'"orfenesa" literària materna. La posició es 
recondueix amb l'eclosió del nou feminisme que posa 
en evidència la necessitat de rescatar les poetes 
avant-passades dins l'elaboració d'una genealogia 
femenina de la cultura. 


Això reclamava un activisme i una militància per 
recuperar la pròpia tradició, tasca en què han incidit 
notòriament Marta Pessarrodona i Maria-Mercè 
Marçal, ja citades, i les valencianes Teresa Pascual 
(1952) i Anna Montero (1954), que publicaran més 
tardanament, ja en la dècada dels 80. Es reivindica 
la tradició poètica escrita per dones des de pròlegs, 
antologies, crítica o assaig. En primer terme Maria- 
Antònia Salvà (Palma de Mallorca, 1869-1958) i 
Clementina Arderiu (1889-1976), les primeres poetes 
modernes l'obra de les quals, tot i el reconeixement 
de què gaudien entre els intel-lectuals i crítics de la 
seva generació quedà, a poc a poc, estigmatitzada 
amb el qualificatiu de "femenina" i, doncs, de "poesia 
menor". En segon lloc es recuperen noms 
absolutament desconeguts fins fa ben poc com el de 
Simona Gay (llle-sur-Tét, Catalunya-Nord, 1898-1969) 
i Cèlia Vifias (Lleida, 1915-1954). Certament que la 
no existència de cap gran poeta reconeguda com a 
"clàssica" en la tradició catalana —cosa que sí trobem 
enla prosa amb Caterina Albert (Víctor Català)— ha 
dificultat enormement el reconeixement de l'espai de 
les poetes en la lírica contemporània. Perquè tampoc 
trobem cap poeta consagrada més recentment i que 
actui com a punt de referència, cosa que sí es 
produeix novament en la prosa amb Mercè Rodoreda 


i Maria-Aurèlia Capmany. Rosa Leveroni (Barcelona, 
1910-1985), la poeta més coneguda de les nascuda 
ja el segle XX, torna a ser considerada menor. P 


A desgrat de les consideracions negatives i del 
desconeixement, les poetes nascudes als anys 
quaranta —Josefa Contijoch (1940), Montserrat 
Manent (1940), Marta Pessarrodona (1941), Mari 
Chordà (1942), impulsora des de l'inici de LaSal 
Edicions de dones, Coloma Lleal (1944-1992)... —i 
les dels cinquanta —a les ja citades i més 
representatives cal afegir-hi com a mínim 
Teresad'Arenys (pseudònim de Teresa Bertran, 1952), 
dins una estètica propera al Grup del Mall— ofereixen 
un enriquiment important del panorama poètic perquè 
la seva poesia, molt més que la dels companys de 
generació masculins, tracta temes nous o presenta 
perspectives innovadores en el tractament de temes 
tradicionals de la poesia, com és el cas de l'amor. 


Els conflictes actuals home-dona hi apareixen amb 
més evidència, els temes tradicionalment femenins, 
fins ara poc presents en la poesia (embaràs, part, rol 
maternal, la no-maternitat, l'avortament, la 
menstruació) troben un lloc i són revisats. Apareix 
per primer cop el que podríem anomenar un "orgull 
de ser dona" i l'adjectiu "femení" comença a perdre 
les seves connotacions pejoratives en aplicar-se a la 
literatura. En alguns casos, el lligam amb el femení 
es fa a través d'elements recurrents de la tradició 
popular o de la revalorització de la infantesa, moment 
en què l'empremta femenina és fàcilment detectable 
0, simplement, omnipresent. I, encara, pel que fa al 
tema amorós, és absolutament nova la incorporació 
poètica de l'erotisme des del punt de vista de la dona, 
fins i tot —i de forma explícita— l'amor entre dones, 
un tema gairebé absent fins avui en el nostre 
panorama poètic. 


No volem acabar sense mencionar alguns dels noms 
que es van perfilant entre les generacions més joves: 
Maria Fullana, Anna Dodas, morta tràgicament en plena 
joventut, Mireia Mur, Hermínia Mas, Joana Bel, Margalida 
Pons o Imma Sarduc (pseudònim d'Imma Herrera), que 
apunten a una riquesa en la producció toti que no tenen 
la repercussió que se suposaria. ': Ol 


Barcelona, 28/6/1997 

1. Per a tots dos casos ens basem en les síntesis 
presentades al Zer encontro das poetas peninsulares e 
das illas, celebrat a Vigo a finals de juny del 96. Deixem 
de banda el cas basc a causa de les dificultats d'accés 
directe a la seva realitat literària derivades del fet de 
tractar-se d'una cultura d'arrels língúuístiques molt 
diferents de la resta —totes llengues romàniques. 
D'altra banda, això s'afegeix a una situació política força 
peculiar i a una tradició literària escrita tardana. El cas 
gallec pot explicar-se en part per: a) el paper fundacional 
que en la poesia gallega moderna té l'obra de Rosalia 
de Castro, és a dir, la presència de l'autoritat femenina 
dins del cànon poètic consolidat, b) la plataforma literària 
feminista "Festa da palabra silenciada" animada per 
Maria Xosé Queizan i, potser, la presència especial 
que la dona pot tenir en una societat de tradicional 
emigració masculina. 


2. De fet, existeix des de fa uns anys la plataforma 
cultural Galeusha que testifica a favor d'aquesta 
similitud de posició ex-cèntrica. El seu objectiu és, 
precisament, anaitzar en comú els problemes que 
aquest fet comporta i esbossar línies d'actuació per tal 
de superar-los o, si més no, atenuar-ne les 
consequències. La denominació prové, com és fàcil de 
deduir, de les primeres lletres dels noms "Galícia", 
"Eushadi" "Catalunya" —o dels seus patronímics. 


3. Tenim indicis, però, d'uns percentatges que giren 
entorn del 5094 o més en l'equilibri per sexes que se 
sol donar en la matrícula a tallers literaris o en la 
participació en concursos "menors"... D'altra banda 
existeixen alguns premis estrictament femenins que 
tenen una notable afluència de concursants. 


4.Evidentment podríem aillar altres elements 


estructurals a partir d'aquesta dinàmica: els que hem 
destacat són els més aparents, en la mesura que les 
"perifèries" respectives s'han fet sentir més o menys 
com a col.lectiu o grup de pressió. Altres hipotètiques 
"minories", com seria la d'una possible literatura gai i/ 
o lesbiana, al nostre entendre no han arribat a constituir- 
se com a tals en el camp de la poesia catalana i s' han 
manifestat només individualment, és a dir, sense 
articular un discurs o una presència pública 
mínimament aglutinadors. Fins ara, doncs, més que 
d'una poesia gai i/o lesbiana, creiem que cal parlar 
d'una temàtica o d'un punt de vista present en l'obra 
d'algunes o alguns poetes. 


5. Entre les poques veus crítiques cap a aquesta 
obsessió per la normalitat, entesa aquesta com una 
reproducció mimètica, a escala, de les "grans cultures" 
volem citar l'article "Nos/altres i els altres" de Joan Anton 
Fernàndez publicat a la revista magnètica 1991" 
corresponent 1993. 


6. En contrast amb la vitalitat de la premsa comarcal, 
"perifèrica " i, doncs, mancada de prestigi per la 
connotació ja inicial de "menor". 


7. Les dimensions demogràfiques ens acostarien a 
cultures com la sueca, la grega, la txeca, la danesa, la 
noruega, etc 


8. Cal subratllar que aquest no es tracta pas d' un fet 
immediat i " espontani", ja que fins ben entrats els anys 
setanta, l'escolarització va ser totalment en castellà i, 
per tant, la utilització literària de la pròpia llengua va 
implicar un aprenentatge autodidacta i voluntarista. 


9. Només com a exemple aquests mots, resignadament 
"sucursalistes'1", del poeta Sa Ivador Oliva, "(...) a mi 
em sembla que tot intent avantguardista en un país 
com Catalunya és condemnat a no ser-ho, a no ser res 
més que una altra repetició. És dubtós que un país que 
ha estat desconnectat quaranta anys de la seva història 
i de la seva cultura, i que, d'altra banda, és gairebé a la 
cua cultural d'Europa, pugui produir uns nous camins 
vàlids per a totes les altres cultures. No podem aspirar 
a ser gaire res més que ombres d'altres ombres, i s'ha 
acabat el bròquil" (el subrratllat és nostre), dins 
J.MARCO i Jaume PONT, La nova poesia catalana, eds. 
62, Barcelona 1980, p.199. 


10. Aquesta és, per exemple, l'actitud de Xavier 
LLOVERAS i Albert ROIG a l'antologia L'artísta de la 
paraula. En la introducció s'hi llegeix: "Una antologia 
del segle vint català i que porta el títol L'artista de la 
paraula és, no podria ser de cap altra manera, un born 


amb vestals medievals on la balança del bé i el mal, del 
bo i l'excel.lent, es decantarà segons el doble tall de 
cada espasa, com si es tractés d'un fat terrible, com si 
la justa fos a tota ultrança. És una feina ben feixuga i 
bruta on no caben miraments ni cap mena de concessió, 
ni de pietat, perquè el temps no té aturall i el vent 
s'emporta nanses i més nanses de pols." (p.XI). 


11. Joan Margarit ho recull però com a tret positiu quan 
parlant de Ferrater diu "Per primera vegada no era 
necessari explicar cap mena de fet diferencial català 
per donar a llegir l'obra d'un poeta en la nostra llengua 
als seus contemporanis" dins "Gabriel Ferrater, punt 
de partida." (diari "El País", "Quadern" 22/9/1988, p.4). 


12 És significativa la poca presència de poetes entre 
els "Escriptors del mes" per part d'un organisme públic 
com la Institució de les Lletres Catalanes que manté 
així un seguidisme del mercat. 


13. Cal recordar que la Renaixença literària va 
estretament lligada a un procés de recuperació de la 
personalitat nacional també en l'àmbit polític. Política i 
literatura són indestriables al llarg de tota la trajectòria 
històrica moderna. 


14. En aquells moments ja es poden detectar dues de 
les perifèries actuals, la geogràfica i la sexual, tot i el 
pes de les comarques del Principat en relació a 
Barcelona. 


15. En concret des de la Mancomunitat de Catalunya 
(1914-1925), i des d'altres cercles propers a la "Lliga 
Regionalista". 


16. Tanmateix, en el Noucentisme, des d'una òptica 
diametralment oposada, prossegueix la reflexió 
modernista sobre els trets essencials de la catalanitat, 
que ara es vincularan amb un mediterranisme arrelat a 
la cultura greco-llatina. Malgrat l'escepticisme que ara 
pugui inspirar-nos qualsevol essencialisme, no hi ha 
dubte que va significar un antídot eficaç contra un 
mimetisme excessiu cap a les "grans cultures". 


17. Recordem la fita que va significar el Primer Congrés 
Internacional de la Llengua Catalana (1906) i la 
culminació de l'obra de Pompeu Fabra: Normes 
ortogràfiques (1913). Gramàtica catalana (1918) i el 
Diccionari (1932). 


18. Miquel Costa i Llobera (1854-1922), Joan Alcover 
(1854-1926) i Maria-Antònia Salvà (1969-1958) són els 
tres noms més destacables. 


19. Com és sabut, els moviments poètics d'avantguarda 
es troben estretament lligats al món de les arts 
plàstiques. Només esmentarem els contactes Foix-Miró 

o la breu obra poètica de Salvador Dalí. Foix, d'altra 
banda, aconsegueix de bastir originalísima, a partir de 
la síntesi aparentment paradoxal entre l' esperit de 
producció vinculat al Surrealisme i la recuperació de la 
pròpia tradició medieval. 


20. També cal fer esment de la revista "Ariel" (1946- 
1951) on conflueixen els dos corrents literaris, el 
postsimbolista i l'avantguardista. Hi són redactors, entre 
d'altres, els poetes Josep Palau i Fabre (1917) i Jordi 
Sarsanedas (1924), ambdós amb una àmplia i rica 
trajectoria que els sitúa entre les veus actuals amb 
personalitat pròpia 


21. L'obra d'Espriu, però, conté molts altres elements 
simbòlics que la fan susceptible d'altres 
interpretacions. 


22. La polèmica ja es va produir en el seu moment per 
l'absència en l'antologia de Joan Brossa (1919), poeta 
de trajectòria avantguardista i experimenta. Per altra 
banda, es forçava la interpretac ió política i social d'una 
obra com la de J.V. Foix (1893-1987),de línia netament 
surralista i onírica. 


23. Ferrater explicita aquesta visió del realisme en el 
pròleg a Setembre 30 de Marta Pessarrodona, publicat 
el 1969. 


24. Expressió que tradueix segurament el títol anglès 
The Poetry of Experience (1957) del crític Robert 
Langbaum. Fou Gil de Biedma, integrant de 
l'anomenada "Escuela de Barcelona", qui el posà en 
circulació poc després. 


25. Vegeu Joquim MARCO i Jaume PONT, La nova 
poesia catalana, p.29. 


26. El poeta i crític Joan Ferraté, germà de Gabriel, ha 
estat també decisiu en l'entronització de la poètica 
carneriana. 


271.Des d'aquest punt de vista un vers com el de Jaume 
Pont "el poeta s'enfanga fins als genolls" ha de resultar 
evidentment suspecte. 


28.Segons defineix Dolors Oller, integrant del Grup de 
Girona i reconeguda crítica literària. que esdevé una 
honrosa excepció, que després dels anys seixanta 
sembla haver-se esdevingut entre universitat i poesia 
actual. 


29. Enla primera edició en català de l'antologia de Marco 
i Pont (vegeu les referències al final de l'article) del 1980 
Joan Margarit encra no hi consta, en canvi és incorporat 
en la versió castellana de 1984. 


830. L'etiqueta "de l'experiència" ha fet fortuna. 


Darrerament hi ha contribuit el crític Jordi Llavina en 
incorporar el terme al títol de la seva antologia Les veus 
de l'experiència, (1992) que ha estat molt utilitzada en 
l'ensenyament. 


31. Joan Vinyoli, poeta postsimbolista valorat també pels 
poetes de l'experiència i que no prové del mestratge de 
Ferrater. 


32. Un altre poeta, donat a conèixer en els anys seixanta, 
que publica en aquest moment i que es consolidarà en 
les dècades posteriors és Màrius Sampere (1928). La 
seva obra parteix d'unes posicions properes al realisme 
crític per evolucionar cap a una poesia vitalista i 
metafísica. 


83. Altres col.leccions de vida molt més efímera però 
que fan apostes interessants i donen compte de la gran 
efervescència poètica són: "Ausiàs March", "Cristalls'", 
"1068" i "Llibres d'Hui", aquestes tres últimes sorgides 
de la revista " Tarot de Quinze" editada per Lluís Urpinell 
i Jaume Creus. Altres col.leccions que també cal citar 
són: "Les edicions del mil69", "La Gaia Ciència", 


"Paraula Menor" i "Poesia dels Quaderns Crema" . 


834. També inicialment vinculats al Grup del Mall, cal 
citar els poetes Miquel Desclot, Jaume Medina i Sam 
Abrams que se'n separaren ben aviat. En canvi, s'hi 
afegiren Miquel de Palol, Antoni Tàpies-Barba i Josep 
Albertí, entre d'altres. 


85. Les col.leccions de més distribució i tiratge eren 
"Escorpí/Poesia" d'Eds 62 i "Llibres de l'Ossa Menor" 
d'edicions Proa. 


36. A banda d'un mecenatge monetari inicial gestionat 
a través de Brossa, Antoni Tàpies participa en el projecte 
dissenyant les cobertes, tasca que continua el també 
avantguardista Joan-Pere Viladecans. Inicialment 
"Llibres del Mall" publica poesia visual. Altres iniciatives 
en una línia experimental són l'edició facsímil del llibre 
Novel.la d'Antoni Tàpies i Joan Brossa o la publicació 
de l'obra poètica del pintor Albert Ràfols-Casamada i, 
més tard, alguns llibres del poeta Guillem Viladot. 


37. En contra de l'etiqueta d'"anti-esprivisme" que s'ha 
donat al grup, cal dir que no sols Pinyol i Marçal no 
n'eren, sinó que el primer, juntament amb el poeta canari 
Andrés Sànchez Robayna, va traduir l'obra d'Espriu al 
castellà. 


38. Fins i tot Marta Pessarrodona, publicà un primer 
volum d'obra completa —Poemes. (1969-1981)— a 
"edicions El Mall". 


39. Entre d'altres iniciatives comarcals cal mencionar 
la revista "Faig" de Manresa, el grup. "L'Espiadimonis" 


0 "La Gent del Llamp" a Tarragona, així com el grup "La 
Gralla i la Dalla" de Lleida. 


40. Riera estudia aquests elements en relació als 
poetes que es consagren a finals dels cinquanta en 
llengua castellana, punt de partida de l'evolució poètica 
posterior ( La Escuela de Barcelona, 1988). El crític 
Isidor Cònsol anomena aquestes dues generacions 
"sèniors" i "juniors" en el seu estudi introductori a 
Quinze poetas catalanes, Porto, Portugal, Ed. Limiar, 
1994. 


41. Així es demostra també en l'altra antologia, Les 
darreres tendències de la poesia catalana (1968-1979) 
dels poetes Vicenç Altaió i J.M. Sala Valldaura (1979), 
en què recullien tant la producció dels poetes de 
l'experiència com del grup de Llibres del Mall i totes les 
altres manifestacions experimentals amb un ànim de 
gran exhaustivitat 


42. Article ja citat a la nota 11. 


43 Cap al final de l'article, Margarit es refereix 
directament, però sense citar-la, a "Edicions del Mall" 
per dir que tret d'honroses excepcions", "aquesta 
editorial publicà una quantitat ingent de llibres de 
poesia, sense gaires escrúpols pel que feia a la 
qualitat" tot interpretant, a més, l'esforç dels joves com 
una operació política o Social (de poder) i no pas poètica. 
44. Fins i tot Carner i Foix, poetes de referència 
important, són llegits i interpretats des de l'òptica 
ferrateriana. 


45. Sobretot l'avantguardista que assimila a la típica i 
tòpica contraposició de catalanitat: "seny" (poesia de 
l'experiència) i "rauxa" (poesia experimental). 

46. Segons els gustos personals i altres elements 
conjunturals s'hi inclouen altres poetes com Granell, 
Piera, Pont o Rovira, però els i antologats de forma 
majoritària són el grup dels quaranta més Gimferrer i 
els poetes que s'han afegit posteriorment a aquesta 
linia poètica. 

41. Dolors OLLER, La construcció del sentit, Barcelona, 
Empúries, 1986. Per altra banda, una de les poques 
reflexions teòriques coherents sobre l'estudi poètic al 
llarg d'aquests últims anys. 


48. També incorpora poetes fins ara secundaris, com 
Martí i Pol, o oblidats, els mallorquins Blai Bonet i Miquel 
Bauçà, aquest últim ja de la generació dels 1940. 


49. Quan ja havíem fet les nostres conclusions sobre el 
tema i pràcticament teníem enllestida aquesta anàlisi 
de la situació poètica catalana, s'ha publicat un article 


que ressegueix el mateix tema en la poesia castellana. 
No és pas casual que es presenti un panorama similar 
(recordem la relació inicial Ferrater-Gil de Biedma), però 
de lluita oberta, entre els que també anomenen poetes 
de 1 fexperiència i els rebels. Vegeu Santiago Martínez, 
"Poetas espafioles en pie de guerra" "La Vanguardia",9/ 
6/1997:36. 


50. La tria de l'antologia Deu poetes d'ara de Dolors 
Oller parteix justament dels "poetes que han fet de 
l'escriure poesia una activitat ni interrumpuda ni 
abandonada" i, a més, que tinguin una obra "prou 
extensa" i "compacta". 


51. Els casos més flagrants són els de Josep Lluís 
Bonet, considerat central en el grup valencià, i que no 
arriba a publicar mai en volum, sinó que sols és 
antologat a Carn fresca (València, 1974). Així com el de 
Ramon Pinyol, central per a "Edicions del Mall", i Xavier 
Bru de Sala, que s'han dedicat a la política cultural. 


52. Enric Cassassas és una altra de les veus lligades 
a aquesta concepció poètica que ha aparegut més tard. 


53 A falta d'una consolidació de la seva obra, els noms 
més destacables del Principat són: Albert Roig, Xavier 
Lloveras, Jordi Cornudella, Carles Torner, Vicenç Llorca 
o Jaume Subirana. Les dones poetes les recollim en 
l'apartat que els hem dedicat 


54. David CASTILLO, Ser del segle. Antologia dels nous 
poetes catalans, 1989: 12. Aquesta antologia recull, en 
la seva bibliografia, la referència a d'altres antologies 
de poetes joves publicades arreu dels Paisos Catalans, 
així com una llista d'autors i obres que han publicat 
entre els anys 1978 i 1988. 


55. N'és un exemple la nova col.lecció "Poesia" (1996) 
d'Edicions 62 i Empúries que elimina les col-leccions 
que existeixen en les respectives editorials. 


56. No parlem de la poesia de la Catalunya-Nord (Estat 
francès), que presenta uns problemes greus de 
desestructuració i d'ofegament, després del procés 
d'assimilació a la cultura francesa a què han estat 
sotmesos aquells territoris i que, en consequència, 
requereix un tractament específic. 


57.Toti que no constitueixen grup reivindicatiu, tant Jàfer 
com Jaén i Urban enceten explícitament la poesia 
homosexual al País Valencià. 


58. No tots ells es troben representats en l'antologia 
generacional Carn fresca (València, 1974) on també es 
tracta de la línia de seguiment del realisme. Sens dubte, 
l'estudi més derallat sobre aquesta generació segueix 
essent a càrrec de Joaquim Marco i Jaume Pont —La 


GG 


núm. 8, hivern 2006 


rols 


56 


nova poesia catalan— en què alguns valencians i 
mallorquins també hi són seleccionats. 


59. Prova del reconeixement al poeta és la creació del 
premi de poesia "Vicent Andrés Estellés" el 1973, el 
més prestigiós en terres valencianes. 


60. Entre els poetes d'Arana destacats s'hi compta M. 
Rodríguez Castelló, Francesc Collado i López-Barrios. 
Dins d'aquesta col.lecció i a iniciativa de Lola Martínez, 
s'ha publicat una antologia de poetes valencianes 
titulada Les veus de la Medusa, València, 1991). 


61. Entre els antologats destaquen Ramon Guillem 
(1959), Xulio Ricardo Trigo (1959), Josep Ballester 
(1961) o Isidre Martínez (1964), tots ells també 
antologats per David Castillo a Ser del segle, aixó com 
les poetes: Anna Montero i Teresa Pascual. 


62. Biel Mesquida és el representant més explícit de la 
poesia homosexual a les llles. 


63. Aquesta confluència generacional ve provocada per 
les reduides dimensions territorials, també 
demogràficament Andreu Vidal exerceix de pont entre 
els poetes dels setanta i les joves promocions com 
Jaume Galmés (1967), Gabriel Sampoi (196-). 
Margalida Pons (1966)... 


64. És el cas del propi Josep Albertí que ha declarat no 
poder escriure més. 


65. Són els casos d'Isidor Marí, també participant de 
l'antologia, o de Valentí Puig, més dedicat a la teorització 
i ala crítica literària. 


66. Cal mencionar la poca vitalitat actual de l'editorial 


Moll que havia tingut una presència fonamental tant 
abans com després de la guerra civil. 


67. Tractem en el seu conjunt la tradició poètica 
femenina tot i ésser conscients de les connexions 
estètiques entre les poetes i les diverses tendències 
de què ens hem ocupat . Allò que justifica el fet de parlar- 
ne en el seu conjunt pertany més aviat a una dimensió 
existencial, social i històrica compartida. Fins i tot en 
els casos de no viure personalment l'exclusió, 
l'experiència de dona-coartada afecta la manera d'ésser 
en el món literari. 


68. Per a molts era considerat el primer recull, perquè 
entre Vida diària (1963) i el citat hi ha un parèntesi de 
quasi vint anys en el transcurs dels quals la seva veu 
s'enriqueix i es modifica fent-se ressò de la presa de 
consciència feminista. 


69. Curiosament, gairebé cap d'aquestes poetes és 
nascuda a Barcelona, encara que algunes hi hagin 
viscut durant certs períodes. Pel que fa a Abelló, va viure 
un dilatat exili a Xile i Fuster viu a París encara avui. 


70. Un altre aspecte que pren relleu a partir dels anys 
setanta és l'interès que es concreta en diverses 
traduccions per la poesia occidental escrita per dones 
com Sylvia Plath, Adrienne Rich, Anne Sexton, Anna 
Almàtova, Maria Tsvétaieva, Ingeborg Balhmann, etc. 


71. En l'antologia de les últimes promocions (joves 
nascuts ja als setanta) produida en terres valencianes 
que està preparant Marc Granell destaquen sobretot el 
nom de dones poetes. Són, entre d'altres, els de 
Begonya Mesquida, M. Josep Escrivà i Júlia Zavala. 


Clementina Arderiu: 
Alta mar dins de casa: 


MARIA-MERCÈ MARÇAL 


I proper 6 de juliol es compliran els cent anys 
o del naixement de la poetessa Clementina 

Arderiu. Casada amb Carles Riba, al llarg 
de la seva vida va produir una obra que reflecteix la 
realitat d'una dona de grans convenciments i desperta 
a la vida quotidiana. Maria-Mercè Marçal, també 
poetessa i guanyadora d'un premi Carles Riba, autora, 
a més, d'un estudi-antologia de l'obra de Clementina 
Arderiu Contraclaror (La Sal, 1985), ens apropa a la 
seva personalitat intel-lectual i humana a la vegada 
que reivindica la recuperació de la seva obra. 


Cent anys després del seu naixement, i malgrat la 
importància intrínseca de la seva aportació, la figura 
de Clementina Arderiu concorre a la nostra palestra 
literària escassament armada: una obra poètiva breu 
i mal coneguda, un nom vagament acreditat, que 
recalca les is i fa un posat de diminutiu i una etiqueta- 
estigma de poetessa femenina, Sota l'ombra marital, 
immensa, de Carles Riba. 


Doble reivindicació 


Se'ns imposa, doncs, en el cas de Clementina Arderiu, 
una doble reivindicació: l'una, que ha de palesar la 
vitalitat de la literatura catalana, per la seva capacitat 
de recuperar de debò una obra singularment valuosa, 
única dins del seu context per la problemàtica que 
planteja i que potser per això ha estat poc compresa 


i reduida a uns motlles preestablerts i 
tranquil-litzadors. L'altra, que ha de posar en relleu 
l'existència mateixa d'una certa tradició literària de 
dona, en el sí de les fronteres de les literatures 
nacionals i travessant-les. 


M'estalviaré, doncs, d'insistir gaire en els aspectes 
que generalment se li han reconegut: encís poètic 
innegable, do de la llengua, domini de l'ofici, to, 
expressió i sentit del ritme molt personals, a voltes 
d'una rara originalitat. Passem molt per damunt de la 
seva adscripció d'escola, dins del seguici 
noucentista, amb ressonàncies, però de tant en tant 
maragallianes i amb el pòsit de la poesia popular. 
Donem-li, a vista d'ocell, un context generacional: 
pel seu naixement ocupa, amb Agelet i Garriga —el 
poeta de Lleida— la frontissa entre dues dècades 
aproximades, la primera de les quals va néixer la 
generació noucentista estricta, de Guereau de Liost 
(1878) a López-Picó i Sebastà Pons (1886) passant 
per Carner (1884), i la segona, des de Riba i Folguera 
(1893) a Garés (1901) passant per Gassol (1894), 
Esclassans (1895) i Manent (1898), la generació 
noucentista, i si deixem de banda els paràmetres 
estètics amb un any 94 especialment destacat pels 
naixements de Foix, Salvat-Papasseit i Sagarra. Hem 
parlat de noms, tots ells masculins, que gaudeixen 
d'un reconeixement similar o superior al de 
Clementina. Per donar-li un context femení dins 
l'àmbit català, hem de baixar a noms més ignorats i 

que caldrà reveure, com els de Palmira Jaquetti, 
Simona Gay, Roser Matheu o Maria Perpinyà, 
nascudes entre 1892 i 1901, o bé trencar l'espai 
cronològic delimitat: la trobem, així, vint anys després 
de Maria-Antònia Salvà i vint anys abans de Rosa 
Leveroni, fent també en aquest cas, com de pern 
significatiu en el trinomi poètic femení de més pes i 
més reconegut, encara que no ben bé, val a dir, i 
sempre amb reticències o parcialitats limitatives 


El context familiar 


Restituim-li també, breument, un context familiar, 
social, històric: nascuda en una família menestral, 
d'argenters del carrers d'Avinyó, es casarà als vint-i- 
set anys (contra el parer de la família) amb el que era 
encara una promesa dins de la intel-lectualitat 
catalana i que havia d'ocupar-hi més tard un lloc 
capdavanter. Mare de quatre fills, el darrer dels quals, 
malalt, morirà molt petit, la seva vida personal "de 
dona com les altres, com tantes altres" —per dir-ho 
amb les seves mateixes paraules— es veurà 
matisada fonamentalment per la seva capacitat de 
transcendir-la a través de la poesia, que molts cops 
es fa precisament insòlita a partir de temes vinculats 
a la seva realitat quotidiana: per exemple, els seus 
poemes sobre la maternitat. Altres aspectes 
singularitzadors, podem trobar-los en el seu sòlid 
bagatge cultural, en la força de la seva personalitat i 
l'excepcionalitat del marit al qual va junyir la seva 
vida, i, evidentment, en els fets històrics que els va 
tocar de viure i que van assumir amb tota la dignitat 
del món: la guerra, l'exili, el retorn i la represa cultural 
clandestina...fins a la seva mort, l'any 1976, ja ales 
acaballes del franquisme. 


Un cop esbossat el marc que ens permet de situar la 
figura de Clementina Arderiu, passen ara centrar-nos 
en la seva poesia. 


Com he dit al principi, la seva obra és breu: sis reculls 
que apleguen no gaire més de 250 poemes, la major 
part poc extensos: Cançons i elegies (1916), L'alta 
llibertat (1920), Cant i paraules (1936), Sempre i ara 
(1938), És a dir (1959) i L'esperança, encara (1969), 
amb intermitències evidents degudes principalment 


a les seves obligacions d'esposa i mare, silencis 
femenins que tan bé ha estudiat Tillie Olsen...l, per 
desfer d'un cop per sempre un malentès repetit massa 
sovint, insistiré en un aspecte que em sembla bàsic: 
aquesta no és una poesia d'embadaliment sense 
ombra, ni de la feminitat beatíficament assumida 
sense destret ni conflicte. Precisament un dels 
atractius més actuals de l'obra arderiuana és que 
planteja per primer cop dins de la poesia catalana, 
des de dins i en primera persona —i amb totes les 
qualitats d'ordre estètic que unànimament se li han 
reconegut— una problemàtica que, òbviament, cap 
dels seus companys de generació podia plantejar: la 
d'una dona encara, d'una banda, a l'arquetipus femení 
socialment imposat, i, de l'altra, a un desig de llibertat, 
de bastir-se una identitat pròpia, de trencar els límits 
que aquest mateix arquetipus defineix. 


Clementina Arderiu tria, això Sí, una vegada i una altra, 
l'assumpció del model tradicional, ideològicament, 
sentimentalment. Però els seus diables interiors, el 
seu jo més rebel, aquella petita esbojarrada cap ala 
qual clama des de la seva adultesa absorta, 
immobilitzada i quasi muda, irrompen insistentment, 
li fan replantejar un cop i un altre la tria i la inciten al 
poema. De la mateixa manera que també irrompen 
en la seva pau domèstica, tan esforçadament i tan 
obstinadament guanyada, altres elements reals i/o 
simbòlics que l'amenacen i que desancadenen la 
tensió poètica: a contraclaror, apareixen les grans 
amenaces objectives que converteixen en il-lusòria 
tota seguretat. La mort, com a temença, presagi o 
impacte d'una realitat punyent. El temps i la fugacitat 
de les coses. La pèrdua de la joventut. En un moment 
concret, la guerra i, després, l'exili. 

Altres vegades l'amenaça es fa més inconcreta i 
indefinible, i a voltes fins es confon amb un obscur 
reclam. Sovint és representada per un element extern 
incontrolat que apareix de sobte i que pren una 
dimensió simbòlica: una fulla, en el transparent de la 
finestra, una ombra, uns ulls que sotgen, el vent...La 
casa —l'interior, recer immòbil, imatge privilegiada 
del món femení— esdevé, aleshores, alta mar. 


Crec que un/a poeta excel-leix en el seu art quan 


aconsegueix d'atrapar una experiència singular amb 
unes paraules, un estil propis. 


Hi ha autors que revesteixen, però, un interès 
addicional, i és que enceten temes nous, mai no 
tractats amb anterioritat en la seva literatura. I, encara, 
aquests temes poden expressar una experiència que 
depassa el seu caràcter individual per fer-se 
col-lectiva, i, en ésser il-luminada per les paraules, 
UN grup social concret, que abans no havia "parlat" hi 
pot trobar la seva veu poètica o literària. Totes tres 
circumstàncies concorren en l'obra de Clementina 
Arderiu i li atorguen un lloc d'excepció, una 
importància indiscutible en el panorama de la poesia 
catalana del segle XX. Ol 


1. Aquest article de Maria-Mercè Marçal fou publicat a la 
revista "Cultura" el juliol-agost del 1989 (pàgs. 51-53), 
malauradament desapareguda. Agraim a Fina Birulés, 
la cessió de l'article per publicar-lo a Rels. D'aquesta 
manera, contribuim a publicar dos articles de Maria- 
Mercè Marçal introbables, i de retruc veurem com Marçal 
estudiava a Clementina Arderiu, quan ningú gairebé en 
parlava. Una altra manera de fer sentir la veu de 
Clementina Arderiu. 


69 


núm. 8, hivern 2006 


rols 


60 


Clementina Arderiu" 
La poesia d'una dona, a 


contraclaror 


MARIA-MERCÈ MARÇAL 


i una Obra poètica ha atret amb especial 

insistència el qualificatiu de femenina, 

aquesta ha estat la de Clementina Arderiu. 
Sembla com si tot es conjurés a primer cop d'ull, per 
confirmar i reiterar aquesta imatge, sempre que 
entenguem per femení el model arquetípic tradicional 
que ens ve al cap així que esmentem la paraula. 
D'entrada, el seu mateix nom, que recalca les is, té 
un drig de fragilitat tendra, fa tot ell posat de 
disminutiu. El seu cognom matern, Voltes, que hi 
podria fer de contrapès, amb una nota fosca, més 
greu, ens és escamotejat en el nom literari, qui Sap 
si significativament. Una mica més enllà, o més ençà, 
la seva condició de mestressa de casa, mare i 
esposa, discretament a l'ombra d'una primeríssima 
cura de la nova cultura com Carles Riba —destinatari 
reconegut i explícit dels seus versos com a amic, 
amant, espòs i mestre.. — completa el quadre 
immillorablement. Fins i tot l'ardit típic del segon 
sexe, d'amagar-se quatre anys per fer correspondre 
la seva edat a la d'un marit més jove, pot fer que el 
centenari del seu naixement que s'escau enguany 
—Cconcretament el dia sis de juliol- agafi per sorpresa 
més d'una persona mitjanament assabentada. I, 
encara, els astres mateixos semblen convocar-nos 
a la mateixa roda, en atribuir-li el signe del cranc, 
regit per la lluna, úter simbòlic, aigua primegènia. I, 
si entrem ja en el camp pròpiament poètic, deixant- 
nos endur per aquest corrent, el to volgudament menor 


d'una part de la seva obra ens acabarà de confirmar, 
una dicció a mig camí de la filigrana i de la 
quotidianetat a peu pla, amb unes imatges i uns 
elements extrets de la realitat que evoquen la vida de 
cada dia, i que sovint traspuen una actitud sobre la 
qual ella mateixa es complau a ironitzar: "I seré una 
doneta només tota plena de planys i de noses.../". 


Ironies a part —que ens fan adonar, tanmateix, de 
fins a quin punt és conscient de la seva manera de 
fer i de dir— allò que precisament acaba de reblar el 
clau i arrodonir l'estampa és precisament la seva 
mateixa acceptació ideològica d'aquest paper, el fet 
d'haver triat —i no dic, evidentment que aquesta tria 
fos lliure, però Sí conscient— de conformar la seva 
personalitat als paràmetres de la feminitat en el sentit 
tradicional del terme, d'haver-la assumit com a ideal, 
d'haver afirmat amb orgull que la seva ha estat una 
vida de "dona com les altres, com tantes altres". 


Fins aquí el clixé que amb reiterada fortuna ha fet 
camí fins a nosaltres, i que per força ens han d'induir 
a sospita, Si superem l'estadi inicial d'atracció, rebuig, 
condescendència, segons els nostres propis 
paràmetres mentals, al marge d'altres possibles 
criteris i gustos d'ordre estètic. Un clixé que es va 
posar en circulació molt aviat, tot just quan l'autora 
havia publicat el seu primer llibre, Cançons i elegies 
(1916). Deia Joaquim Folguera: "Sense ficcions 
homenívoles ni desiquilibris passionals ni morbositats 
decadents de fembra refinada. Elegíaca sense 

feblesa. Amorosa sense follia, joia sense esclat, pia 
sense torbació. Revela el model perfet de dona 
catalana que es plany poc, estima quietament, esplaia 
la joia en un somriure i demana la virtut al preu "del 
dolor tota l'amplada". El cert és que, un cop captivada 
la imaginació del crític —i de la major part de crítics 
posteriors— per la imatge del "etern femení" fet poesia, 
la temptació era massa fàcil: la idea d'estaticisme, 
de no activitat, d'absència de tensió, de repòs, 
d'immobilitat hi és correlativa. Les essències no es 
fan, són, idèntiques a sí mateixes des del primer dia 
al darrer. No hi ha evolució, ni canvis, no hi ha 
moviment, no hi ha història. La poesia fóra, llavors, la 
pura efusió lírica d'aquesta feminitat, sense altres 
horitzonts, i a més a més, viscuda amb un 
embadaliment sense ombra. Lluny d'aquelles 
trifulgues tan masculines que pot comportar la lluita 
per l'existència, per un lloc en el món, per una 
transcendir...L'impuls que li calia per agafar la ploma 
—bé n'hi devia caldre algun, per petit que fos- es 
derivaria —segons aquesta visió— de lleus 
motivacions felices, sistemàticament felices...En 
resum, la imatge dominant que ens ha arribat de l'obra 
arderiua és la d'una poesia sense problemàtica, en 
la qual no passa res —almenys res de gaire 
transcendent— correlat fàcil, quasi immediat d'una 
vida igualment desproveida d'intensitat i de tensió. 
No cal ni dir que, Si aquest plantejament pot suscitar, 
en la mesura en què alimenta un mite i afalaga les 
pròpies fantasies, una certa benevolència i un cert 
reconeixement agralt per part dels crítics, no condueix 
precisament a prendre's l'obra gaire seriosament ni 
a concedir-li un interès gaire profund. Potser aquest 
quedar-se en el llindar, un xic perplex, es deu a aquell 
terror sagrat que inspira la intimitat femenina, tot allò 
que bull darrera de la màscara efectiva d'un paper 
ben establert i, en aquest cas, ben representat. I, 
així s'han vist alleugerits, inconscientment, d'una 
problemàtica que s'ha demostrat escrita amb una tinta 
invisble per als seus ulls. 


Quan a començaments d'aquesta dècada vaig encar- 
me a l'obra de Clementina Arderiu, per primer cop 
amb un cert deteneniment, vaig tenir la vivíssima 
sensació de com el clixé —que jo també, sense 


adonar-se'm, havia anat interioritzant —s'esquerdava 
per tots costats. En primer lloc, a diferència de l'efecte 
tranquil-litzador que aquesta poesia semblava exercir 
en la majoria de crítics masculins, a mi en sobtava 
amb una estranya inquietud. Allò que precisament 
em seduia d'aquells versos, més enllà del seu do de 
la llengua i del ritme, excepcionals, no era pas la 
seva claror nítida, sinó la dansa o el contrast 
significatius entre unes i altra, els múltiples elements 
a contrallum, els clars-obscurs. Allò que em parlava 
a mi des dels poemes no era la feminitat sense 
fisures, satisfeta amb el seu destí, joiosament 
subjecta a un ordre ancestral, sense questionament 
ni revolta. Ben al contrari, tot i que els meus 
plantejaments ideològics es trobaven a les antípodes 
dels seus —encara que al final de la seva vida 
confessés una certa simpatia per les sufragistes... 
—la poesia de C. Arderiu posava al meu davant una 
problemàtica que jo sentia curiosament propera, era 
com un mirall, com un d'aquells miralls de fira que 
reflecteixen encara que estiraganyin o inverteixin la 
imatge. Una problemàtica de dona, Sí, però de dona 
real, per a la qual el femení és un model socialment 
imperant, interioritzat, un punt de referència 
indefugible, en relació amb el qual s'estructura i es 
defineix en gran part la pròpia identitat, per acceptació 
O per rebuig. Més ben dit: per afirmació i per rebuig. 
Una poesia de dona en la qual es pot percebre 
clarament el diàleg, la lluita, entre la veu més 
submisa, entestada, activament, però, en l'assumpció 
d'un destí femení i, per l'altra banda, una veu més 
rebel, l'impuls d'un jo que no es vol simplement lligat, 
subjecte a lleis atàviques, sinó que vol ser subjecte, 
decidir, en llibertat, fer-se. Decidir, fins i tot, si cal — 
paradoxalment— refermar la pròpia subjecció. "He 
pres la clau i fugia / llibertat, com te'm penges del 
brançil /" escriu. Però, al final del mateix poema: 
"L'horitzó, bon sedàs / somnis tèrbols destria. / 
Llibertat, frena el pas / que potser falliria". 


Aquesta tensió, que en la seva obra pren de vegades 
la forma de l'oposició entre terra i mar, entre allò 
immòbil —cosa ferma— i allò que es mou —vent 
lleuger—, té una expressió privilegiada en la imatge 
de la casa —fins i tot una de més extrema en la de la 


campana de vidre—, recer sòlid, segur, pretesament 
immutable, que es veu assetjada, amenaçada, 
combatuda per elements que des de dins o des de 
fora —elements externs reals o simbòlics que 
susciten respostes ambivalents en ella mateixa, 
temença i atracció alhora, o bé que fan de tornaveu 
als seus propis impulsos de fuga: "La nau que passa 
fora port / com se m'emporta el corl El cor. / Mentre 
aquest vent que empeny i crida /no diua adéu, sinó 
més vida." 


Tota poesia prové de la mancança, d'una certa 
insatisfacció, d'un buit que les paraules malden per 
omplir. Fins i tot quan expressa la plenitud, aquesta 
és una plenitud que necessita ésser afirmada, dita, 
fixada, a contrallei del temps i de la mort que sotja, i 
en pugna amb aquestes amenaces objectives. La 
mort, la fugacitat de les coses, planant sobre tota 
seguretat, minant-ne els fonaments, delatant-ne la 
fragilitat extrema, són temes sovintejats en la poesia 
arderiuana: "Demà, la casa serà coixa / de mi. I 
l'ànima2 / Immortal2P" es pregunta, per exemple, amb 
una imatge que estableix una continuitat física, 
indestriable entre ella i la casa. O bé, en el poema 
que porta el títol enganyós de Cançó de la conformitat 
de cada moment, es plany: "I és la joia del moment / 
que ens aconhorta / com la lleu sentor que el vent / 
du i se n'emporta". 


Però la poesia és també sempre un pont cap a aquell 
espai originari, previ a tota llei, cap a aquell infant 
que no coneix encara —almenys en el mite— la 
contradicció entre somni i realitat, l'infant-déu. És, 
per tant, un impuls essencialment rebel que expressa 
la distància entre voluntat —més instintiva2, més 
racional —, el desig, i tot allò que els constreny i 
se'ls oposa. "Si calia, no calia2 / -Poesia. / Lligada 
per lleis ignotes2/ —ganyotes, afirma, quasi amb un 
punt d'insolència. ,I en un altre lloc: "Si de'evadir-se 
destorba/ del cella perfecta corba / jo, dura, exacta, 
posada /com una roda dentada / no vull ésser, sinó 
viure / projectada en verd, i viure / mirant llunyper 
sobre el muscle". I encara: "Cos meu, solellada / 
turbulència roja: plenitud que salta / desbridada i folla." 
O bé, en un dels poemes més impressionants de 


tota la seva obra: "No em pregunteu, que no sabria 
dir-vos / per quina brida m'he sentit lligada. / El cor 
encara vol tornar a gronxar-se / desbocat a les 
barques de la fira". 


En alguns moments l'alegria o el dolor s'hi expressen 
sense traves i la tensió només hi és implícita, per 
l'acceptació momentània d'una derrota, pel mateix 
fet de l'escriptura que evidencia un gest, d'aquesta 
afirmació o de neguit: Parlo només / per ajuntar sentits 
ocults /al desesper de ma fatiga / i d'argelaga dels 
eixuts / al tedi bla de la maresma / (...) i no veig l'iris 
ni la llum / intel-ligent que jo volia / Parlo només / 
indiferent, de cara al mur. D'esvalotades esperances 
l orfe..." però en general és el poema, l'espai, l'eix 
que articula aquesta tensió. I si en un lloc ens diu 
que el seu cant li és "tal com el pa / de cada dia" 
expressant alhora la seva necessitat i la seva 
quotidianetat, més endavant en el mateix poema 
segueix: "És un parany / una ferida". La ferida, la 
fissura, el buit dolorós. El parany que l'atreu i la desvia, 
potser, d'allò convenient, de la immobilitat d'esperit, 
que li distreu forces, dedicació d'altres possibles 
"obligacions". 

Un altre dels mites que potser cal desfer, pel que fa a 
la poesia de Clementina Arderiu és el de la seva 
immediatesa, la seva quasi automaticitat, com si es 
tractés d'una mena de secreció espontània de les 
seves vivències que s'articularia com per art 
d'encantament en les paraules. Sense desmentir que 
el seu geni poètic pogués gaudir d'una especial 
fluidesa, d'una facilitat Singular, és evident que la visió 
esmentada peca de simplicitat. 


És cert que en els seus poemes no s'hi noten les 
juntures, les marques del treball. Com si haguessin 
sorgit sols, sense senyal d'esforç. Però aquest és 
l'efecte que ens causen el seu art exquisit. Una altra 
cosa són el procés i les condicions reals perquè el 
poema es fes. Ella mateixa va afirmar, en més d'una 
ocasió, la necessitat que tenia, per tal d'escriure, de 
trencar amb la seva realitat quotidiana. Com la seva 
feina de mestressa de casa, que no té horari ni 
vacances, que exigeix una disponibilitat constant i 
un estat d'esperit poc propici a la concentració que 
exigeix una tasca creativa. 

De tant en tant, es plantava: "Avui no hi seré, deia.I 
no cosia, com aquell qui diu, ni un botó. Res de res", 
explicava a Montserrat Roig en una entrevista per a 
Serra d'Or, poc abans de la seva mort. Penso —no 
puc deixar de pensar-hi— en la dificultat de fer això 
gaire sovint. En la dificultat, fins i tot, de creure's en 
el dret de fer-ho. 1 això explica el seu pràctic 
emmudiment durant els anys d'infantesa dels seus 
quatre fills. I el fet que algunes expreiències viscudes 
en aquest període siguin elaborades literàriament més 
tard. Tot plegat potser també dóna raó de la brevetat 
del seu corpus poètic, que no va gaire més enllà dels 
dos-cents cinquanta poemes distribuits en sis volums. 


Si és cert que Clementina Arderiu va cantar la seva 
"vida de dona com les altres, com tantes altres", ho 
va fer des d'una autenticitat, des d'una sinceritat que 
ens fa arribar tots els matisos, tota la complexitat, 
totes les contradiccions. I així incorpora temes nous 
i l'elaboració d'una problemàtica inèdita a la poesia 
catalana. Una problemàtica que depassa l'estricta 
dimensió personal i que dóna la veu a un grup social 
que poques vegades s'ha fet sentir poèticament al 


llarg de la història, i que per això mateix n'és la cara 
amagada. 


No és aquest el menor dels seus mèrits, ni 
evidentment, el principal. Per múltiples conceptes ens 
trobem davant d'un cas d'excepció, únic, gosaria dir, 
que, lluny de clixés fàcils i de tòpics genèrics que 
només limiten l'abast de la seva aportació i les 
dimensions de la seva obra, espera encara el 
reconeixement que es mereix. Ol 


1. Aquest article de Maria-Mercè Marçal fou publicat al 
diari "Avui" el diumenge 16 de juliol del 1989. Forma 
part d'un destacat especial a Clementina Arderiu en 
motiu del centenari del seu naixement. Van escriure-hi 
també Agustí Pons i Carles Miralles. Agraim un altre 
cop a Fina Birulés que ens concedeixi el dret i la 
gentilesa per tornar-lo a publicar a Rels. 


L'escriptura que 
escriu 


Maria-Mercè Marçal, Sota el 
signe del drac. Proses 1985- 
1997. A cura de Mercè Ibarz. 
Barcelona: Proa, 2004. 232 p. 


Sovint pensam que rere un poema 
hi ha únicament un jo intuitiu, 
romàntic, passional, i desconeixem 
que rere els versos a més d'una 
biografia, d'algú que escriu, s'hi 
amaga la solidesa d'una reflexió 
acurada, d'un marc teòric que sosté 
aquesta lírica. Prova d'això són 
aquestes proses que ens deixà 
Maria-Mercè Marçal, a qui sabíem 
excel-lent poeta però a qui no 
reconeixíem a un mateix nivell com 
a teòrica. 


Mercè Ibarz s'ha fet càrrec d'aplegar 
a Sota el signe del drac un conjunt 
de proses disperses que Maria- 
Mercè Marçal va escriure entre 1985 
i 1997. Els textos, de temàtica i 
finalitats diverses (hi ha des de 
conferències i pròlegs fins a 
pregons de festa major), es 
presenten ordenats segons criteris 
temàtics, més que no cronològics. 
El llibre es divideix en sis grans 


capítols: el primer recull textos 
autobiogràfics, el segon, escrits 
sobre la tradició literària que 
precedeix la poeta, el tercer, 
reflexions sobre l'escriptura de dona 
i la tradició literària que li és 
coetània, el quart, parla de la 
construcció d'aquesta genealogia 
cultural femenina i dels seus 
avatars, el cinquè, inclou reflexions 
sobre la pròpia obra, i el sisè, dos 
textos que són una mostra del 
compromís social i lingúístic de 
l'escriptora. Val a dir que aquesta 
ordenació queda perfectament 
explicada i justificada per Mercè 
Ibarz a la introducció del volum, 
eSilencis, interrupcions, mitess. 
Introducció que, tot sigui dit, ha estat 
una grata sorpresa per a mi, perquè 
Si les meves expectatives de lectura 
dels textos de Marçal ja eren molt 
altes, aquesta introducció les ha 
acomplertes en un mateix nivell. 


En la mesura que això és possible, 
Maria-Mercè Marçal va escriure 
allunyada dels dictàmens del poder, 
previnguda potser per l'experiència 
de tants altres escriptors que, per 
acostar-s'hi, perderen la llibertat. I 
aquest bé tan preuat per ella, 
aquesta llibertat, no solament es 
manifesta en la temàtica, en els 
motius de la seva obra, en la seva 
veu, sinó també en una manera de 


vist i llegit 


fer i de pensar que li permetia, fins i 
tot, no estar subjecta al temps 
(aquesta temporalitat que és, al cap 
i a la fi, una de les principals 
corretges per a l'escriptor). Per això, 
com comenta Mercè Ibarz, Marçal no 
sabia què era estar bloquejada en 
l'escriptura perquè per a ella el full 
en blanc representava, simplement, 
un estat d'espera. Estimava el 
silenci de la creació que, per a la 
majoria, s'assembla més a un estat 
d'angoixa que no a un estat de 
tranquil-litat i meditació. Un estat 
que, d'altra banda, només l'escriptor 
lliure es pot permetre. Marçal no 
entenia de terminis, de dates límit 
d'entrega, era temporalment lliure, 
fins que la mort sobtada li va prendre 
aquesta temporalitat efímera. Ens 
va deixar, però, una obra que 
gaudeix plenament de la llibertat 
temporal que anhelava la seva 
autora perquè, com diu ella mateixa, 
aquè és la literatura Sinó un intent 
de contrarestar els efectes del 
temps i la mort2:. 


L'obra de Maria-Mercè Marçal es 
regeix per tres temes cabdals: 
l'escriptura, la dona i la llengua. 
Aquests són els seus referents que, 
paradoxalment, al llarg de la 
història, han duit la marca intrínseca 
de la marginació. Marginació de la 
dona que escriu i que, a més, ho fa 

en una llengua oprimida (la 
catalana). Però, com a 
contrapartida, aquests tres 
referents li serveixen també per 
rebel-lar-se contra aquesta triple 
exclusió i créixer i construir-se 
novament com a dona i com a 
escriptora. En aquest sentit, és 
especialment interessant la 
presentació que Marçal fa d'ella 
mateixa al text que obre aquest 
volum de proses, aQui sóc i per què 
escrics. La seva poesia i ella són 
tot u, perquè la poesia, com 
reconeix, és ala meva manera de 
dir-me a mi mateixaz. La seva és, 
doncs, l'escriptura que escriu, la 
que la construeix com a dona, una 
dona d'eesperit híbrid, indecís, 
instal-lat en el solc entre dos mons, 
en el llindar entre dos paisatges, 
dues temptacions, dos codis-. 
Maria-Mercè Marçal és de tarannà 
nòmada perquè aquest és el preu 
que ha de pagar per la llibertat. 
Situada al llindar, als marges, no 
necessàriament per exclusió, sinó 
per voluntat pròpia, perquè el llindar 
és l'únic lloc que no és tancat, que 
no encasella, que no classifica, que 
no t'etiqueta per sempre més. De 
fet, la seva lluita és també la lluita 
contra el clixé, que combat des d'un 
espai similar al motiu del port, 
emprat per la seva admirada Rosa 
Leveroni o pel Salvat-Papasseit de 
eDrama en el ports com a llindar 
entre la realitat i el somni, entre 
l'arrelament i la partença, sempre 
amb la possibilitat del nou viatge. 


És d'admirar, doncs, com 
l'escriptora reflexiona sobre la seva 
identitat i sobre la pròpia escriptura. 
Això fa —que —s'interrogui 
contínuament i en deixi constància 
en els seus textos. La recerca d'un 
posicionament, la voluntat de 
transmetre'l, alt i clar, la menen a 
fer una poesia que ella mateixa veu 
bastida amb arecurrències quasi 
obsessivesz. Un cop llegides les 
seves proses, diríem que aquestes 
recurrències també es fan evidents 


en el corpus teòric. La voluntat 
d'autoafirmar-se com a dona i com 
a escriptora la du a mostrar-se i a 
revelar la seva manera d'entendre 
(de viure) la literatura, fins i tot en 
els moments en què fa referència 
a altres poetes o narradores. Així, 
parlar d'Anna Dodas, de Virginia 
VVoolf o de Colette, es converteix en 
una manera més de posicionar-se 
respecte de la tradició que la 
precedeix i de la tradició que li és 
coetània. 


En els textos que conformen el quart 
capítol del llibre, titulat aPropostes 
per al tercer mil-lenix, Maria-Mercè 
Marçal insisteix molt en la idea que 
no hi ha una genealogia femenina 
de la cultura i reivindica la 
importància de la tradició literària 
femenina que ens precedeix i que 
ha estat menystinguda. La 
conferència aMeditacions sobre la 
fúria, recollida en aquest mateix 
capítol es clou amb una explicació 
del que Marçal ha volgut aconseguir 
a través de les seves paraules: 
4posar de relleu uns noms, uns 
textos, unes obres —podrien haver 
estat molts més, podrien haver 
estat uns altres— uns temes, uns 
silencis, unes ferides, dignes de 
convertir-se en memòria. En 
memòria articulada:. I, sens dubte, 
això és el que aconsegueix a través 
de tota la seva obra, explícitament 
en aquestes proses i de manera 
més implícita en els poemes. 
Aquesta necessitat de construir o 
de fer-nos conscients de la tradició 
pròpia és allò que la mena a 
dedicar molts dels seus escrits a 
les escriptores que l'han precedida 
i de les quals ella se sent una 
continuadora: Isabel de Villena, 
Maria Antònia Salvà, Clementina 
Arderiu, Rosa Leveroni... 


Maria-Mercè Marçal és, se sent i es 
diu una nova baula d'aquesta 
tradició literària femenina. Les 
idees que vertebren aquestes 
proses també s'entrellacen com les 
baules de la tradició i perfilen la 


poeta, adona, de classe baixa i 
nació oprimidax. Unes idees que 
ens mostren un contorn de l'autora 
de Cau de llunes que mai no queda 
tancat del tot, perquè Maria-Mercè 
Marçal es feia amb l'escriptura, no 
donava res per clos sinó que la seva 
obra traspuava una mentalitat 
oberta i plural, encara que de 
conviccions fermes. Sempre a punt, 
al cap i a la fi, per a la nova 
descoberta que l'havia de 
reescriure com a escriptora i com a 
dona. 


MARIA MUNTANER GONZALEZ 


PENSAMENTS SIMPLES 
Teresa d'Arenys 


lllustracions: Enric Maass 


Notes a quinze tantas 


Lluna de llana, 

boca del cel que plores 
arran de núvols: 

Lluna, cirera blanca, 


et menjarem a l'alba. 


Amb aquesta primera tanta encapçalava el meu també primer recull poètic, uns sonets escrits majorment 
durant el curs 1973-74 arran d'una crisi juvenil. La tanta i els quatre poemes inicials venien del curs anterior i 
obeien, en canvi, a una pràctica lúdica bastant frequent entre alguns adolescents d'aquells anys: les provatures 
en vers. Si el sonet, vell conegut, significava un repte d'estil i de síntesi, l'epigrama japonès —tot just descobert 
gràcies a una antologia de lectura recomanada en què n'hi figuraven quatre de Carles Riba— ens havia atret 
per la densa i tibant brevetat, i a mi, de seguida, per la difícil senzillesa. Repte doncs, desafiament de nou que 
m'induia a exercitar-m'hi quan de tant en tant necessitava retenir, fixant-la amb paraules, una remor, una olor, 
un gest, un fragment de paisatge, la fragilitat d'un instant... o, simplement, quan havia de redactar una dedicatòria. 
Tot plegat, temptatives intermitents i poques vegades reeixides. 

No va ser fins al cap de deu anys, en tornar de la Terra Alta: a la meva marina natal i retrobar-hi entre els amics 
en Joan Alegret, el professor poeta que m'havia indicat com distribuir les 31 síl.labes dins l'estrofa, que —o sé 
si per sol.licitud ímplicita d'ell, que me'n copiava una dotzena de seves i em feia a mans les de Màrius Torres— 
vaig perseguir de manera contínua, si més no durant la tardor de 1984 i les dues seguents, la gràcia i la frescor 
del poema forjat, diria, d'un sol traç (car llavors jo comparava la tanta amb la pinzellada única que resol en 
aquarel.la una llarga contemplació). Alhora, el meu ex-professor continuava escrivint-ne i el meu home, el 
pintor Enric Maass, il.lustrava les que de l'un i l'altra trobava suggerents. En resultà un recull compartit: 31 
composicions d'una part, 44 i un pròleg de l'altra, més 25 il.lustracions. El llibre, tot i ja maquetat, va quedar 
inèdit en fer fallida l'editorial interessada a publicar-lo. Solament el pròleg de Joan Alegret, un pèl modificat, 
aparegué més endavant a la Revista de Catalunya: . En tot cas s'havia estroncat el projecte de publicació en 
comú, i no ens hi capficàrem. 

Val a dir que gaudíem d'un àmbit idíl.lic: les terres ran de mar dels meus avantpassats i la masia, seu de 
vetllades i festins, sobretot al bon temps tardorenc. Classes de llatí, tast de vins, lectura dels clàssics que 
l'entorn feia pròxims, algun pintor, algun músic, també un grup d'amants de la terra preocupat pels plans 
d'Urbanisme que, donant carta blanca a especuladors i estraperlistes, començaven a sentenciar els turons 
bons per a la vinya i les hortes fèrtils i celebrades de la comarca anomenada el Maresme. Només uns quants 
vèiem a venir, i no ho volíem creure, el que a hores d'ara és un ja ha estat fet: la conurbació substituint un dels 
paisatges més bells de la Mediterrània. 

Les il.lustracions que ha triat l'Adrià Chavarria i les quinze tantas que trio jo mateixa a instàncies d'ell pertanyen 
a aquell llibre no publicat i a aquell moment: la dècada dels anys vuitanta del segle XX, presidida per l'esperança... 


Teresa d'Arenys 
Arenys de Mar, tardor del 2006. 


1. De 1974 a 1984 vaig residir a Horta de Sant Joan. 


2. Alegret, J. "Consideracions sobre l'adaptació per Carles Riba del tanta japonès". Revista de Catalunya, 49, 
febrer del 1991, 160 pàgs., pàgs. 147-150. 


Visió 

L'hora secreta 

de la nit se m'emporta: 
somni o sendera2 

He conversat amb cendres 
a la cripta dels avis. 


Mediterrània 

Diu que envellíreu 
dintre la mar pregona, 
déus, i la vostra 
perenne adolescència 
abandona les cales. 


Mots 

Sovint solcàveu 

del capvespral silenci 
les fredes aigues 

i éreu deixant visible 
d'un pensament exacte. 


Tanta 

Ara s'atura, 

sojorna una paraula 

dins les mans, fràgil 
insecte, i les mans s'obren 
amb viva fressa d'ales. 


Amic perdut 

És mort —em deien 
despentinats els salzes. 
És lluny —les heures 
sorrudes repetien. 

No hi és, i encara el crido. 


Animula 

T'agrada riure. 

Tu et mous, àgil ocella, 
d'aresta a cingle. 

Vull seguir-te i les meves 
ales només tremolen. 


Tardoral 

Vent que bellugues, 

càlid, les fulles seques: 
com em trasbalsen 

les illes que amb paraules 
sorrenques m'anomenesl 


Vall de Bianya 

Qui empeny la boira2 
Mans entremaliades 
trenen crineres, 

l'aire despulla amb una 
tremor d'argent els àlbers. 


Vernal 

Proven d'obrir-se, 
com a l'abril els lliris 
sota la pluja, 

tots els somnis feliços 
que d'amagat nodria. 


Tendres, abracen 

el tronc ferit, les heures, 

i dissimulen 

la fusta sense saba: 

c En el meu cor, què arrela2 


(A Fèlix Cucurull) 

é No li sabríem 

el nom, si ella a l'inici 

va somiar-nos2 

L'hem cercada en els dies, 
anomenant-la Pàtria... 


Com es perdia 

la font en la secada, 
així el meu somni... 

Si en revenia l'aigua, 
sabré on és que brolla2 


Arriba un altre 

novembre i se'ns emporta 
les lleus converses 
d'estiu, les fulles d'arbres 
que semblaven perennes. 


Marina 

Daurades pomes 

al cor de la bardissa, 

mai no abastades. 

é Quants anys vaig anhelar-vos, 
cada cop més defeses2 


Terra Alta 

Deu-me silencisi 

i sentir el pols dels astres, 
i aquesta cega 

rialla de les aigues 

davall la terra eixuta. 


1984-1987 


TERESA D'ARENYS, pseudònim de M. Teresa Bertran Rossell (Arenys de Mar, 1952), és autora 
dels reculls poètics: Aor (Premi Amadeu Oller 1976), Onada (1980) i Murmuris (1986), de la traducció 
Dos rèquiems de Rainer Maria Rilte (1997) i de les adaptacions de poesia tuarega La requesta i el 
refús (1996) i Tuareg. Cants d'amor i de guerra de l'Ahaggar (1999). El 2000 publica una primera 
novel-la, El quadern d'Agnès Solà, i el mateix any concedeixen el Premi de Reconeixement a la 


Creació Poètica Cadaqués a Quima Jaume al llibre Cants d'amor i de guerra de l'Ahaggar. 


ENRIC MAASS CERDÀ (Sttutgart, 1942). Fill de l'aquarel-lista i antiquari barceloní Emili Maass 
—descendent d'una nissaga de pintors i gravadors berlinesos per línia paterna, i nét del degà dels 
fotògrafs Emili Napoleon per la materna—, neix i creix en un ambient artístic, amb pinzells en 
comptes de joguines a les mans. A l'edat de nou anys ja frequenta l'Escola del Treball sota la 
tutela del mestre Lahosa, i a catorze ingressa a l'Escola de Belles Arts de Sant Jordi. En 1963 és 
l'element més jove del I Ciclo de Arte de Hoy, el grup avantguardista fundador del Concurs 


Internacional de Dibuix Joan Miró. Tota la vida s'ha dedicat exclusivament a la pintura. 

LLUNÀTICA 


El disc micènic, 

la lluna pigotosa 

ve i ens pertorba, 

com en els vells exemples 


dels llunaris semites. 


l cada dia, 

selvàtics i quimèrics, 
mirem com passa, 

per recordar la història 


de quan vagàvem nòmades. 


Udols eòlics 

reclamen, com un eco, 
que algú conteste, 
més enllà de la lluna 


dins la galàxia cega. 


la les palpentes, 
convençuts i mistèrics, 
volent trobar-nos, 

no fem més que rebotre 


contra l'espill esfèric. 

ONZE DE SETEMBRE 


Anàvem tots a la rotunda plaça. 
Veníem sols dels més perduts indrets. 
Preníem, junts, aspecte de gentada. 
Portàvem, cert, una disfressa nova 


perquè la mort vedava els mots antics. 


No sabíem ben bé quin era el tràngol, 
ni teníem segur quin el destí: 
però formàvem junts un àgil monstre 


que semblava conèixer el seu paper. 


De prompte mou un aire com un càntic 
i temou la feram amb gran bullit, 
al renill de la terra, es manifesta 


l'arc tibant, movedís, de l'espinada. 


No tenim velles dèries, nous insomnis, 
ni recordem històries que ens enutgen. 
Però la veu s'estronca sota l'hàlit 

de la glaçada font que centra el ritme 


—avinguda bastida d'ensulsides, 
ferum de déus de la llunyana pàtria-. 


Cantem plegats el sospitós poema. 
Contem ardits el reflexiu misteri. 
Il caminem cap a la sola estança 


on rendirem els lloms feixucs i foscos. 


Cada vegada que la veu s'escampa 
tremola el mar com un ensurt feréstec. 
Cada vegada que la serra esventa 

les crineres indòcils sobre el cingle, 


surten les fonts apaivagant les flames. 


Un allau de genets per la riera 
proclama la rudesa incontenible, 
sobre el cimal massís llisca la boira: 


És la història tristíssima, fatídica. 


Enarborats fugim cap a la rambla 
mentre la mar congria la tempesta. 


Ja no ens queda més sòrdid aixopluc 


que les cremades branques del pollancre. 


Sobre la terra, bramulant, encesa 


—trencada la corrua dels gegants— 
resta la font. Ala plaça redona 


panteja el cant eternitzat i fràgil. 


JESÚS MASSIP 

LES CAMPANES 


Les campanes del poble 
venten dins de la casa. 
Volen i vaguen pel carrer. 
Van a la dula amb la canalla 


pels ametllers de les afores. 


Les hores són el cor del poble: 

ho informen tot, ho transcendeixen tot, 
les campanes. Estan dins de la casa, 
ens avisen i amiden el descans, 


ens importen. 


Els pobles són menuts i amuntegats 

al volt de les campanes. 

Fites de pedra asssolejada. 

Al mig d'una terrassa improductiva, 

hi bat el pols sense altres motius íntims 
que fer redol a les campanes. 

Van les estrelles pel cel ras, els somnis 
van pels llençols, el gel per la garriga. 
Per les teules, la veu de les campanes. 


De tant en tant, un gos mossega un home. 
Neix l'hereu entre randes i rialles, 

una petita llum en fa la crònica 

des del secret de la botiga. 

Dormen la vetlla les veines. Vetllen 


—al més amunt— sols les campanes. 


Un ase brama fosc i greu, 

canten els galls a punta d'alba: 
tot succeeix —és llei de vida— 
segons les hores que anuncien, 


pausadament, unes campanes. 


JESÚS MASSIP 


Una cambra d'escriptura: la poesia 


No sóc sinó la mà amb què tu palpeges 


Gabriel Ferrater 


Els homes, des de fa temps, encadenem paraules. Aquestes actuen com a baules de comprensió 
que hem anomenat narrativa, poesia, assaig o teatre. La poesia seria una baula més. Una forma 
d'expressió amb la qual palesem i demostrem al món una part de la nostra existència, des de fa 
temps, expressem els nostres sentiments mitjançant la paraula poètica: un mirall del nostre jo més 


profund, unes petjades en la pell de la vida. 


Una part de la pell d'una serp que muda, constantment i de forma anacrònica, l'anomenem poesia, 
tot poeta vol expressar els seus neguits. Barrina constantment. Els clàssics i nosaltres ens agermanem 


a través de la paraula. Però nosaltres no som uns receptacles buits on cauen les paraules des d'un 


c6 


cel farcit d'idees. Les anem a cercar, i el nostre cap les elabora. La pell ressona amb la paraula, i ella 
es torna melodia. De vegades, pot actuar com una arma mortífera carregada de dolor i desengany, 
amb la paraula, per desgràcia, també es mata i s'assassina. Pot semblar paradoxal però esdevé 


real. 


ADRIÀ CHAVARRIA 

"Van avançar aqueus i troians cap a un sol 
lloc i, quan es van trobar, toparen els escuts 
de cuir, les llances i el vigor dels combatents 
de cuirassa de bronze. Els escuts bombats 
entrexocaren els uns amb els altres, i es va 
produir un tumult enorme. Alhora es confonien 
el gemec i el crit de victòria dels qui morien i 
dels qui mataven. La terra estava xopa de 
sang." 


Homer, La llíada 


agost 


"El destí d'una cultura és compromís dels seus 
propis portadors". Això ho he trobat escrit en un 
assaig força savi (...). Si la immortalitat existeix, 
el destí immortal de la cultura catalana és no ja un 
deure, sinó més encara, un compromís de tots 
nosaltres els catalans, hi estem compromesos, 
l'hem de fer, aquest destí (...)." 


Anna Murià, Reflexions de la vellesa 


setembre 


MALEDICCIÓ AMB ESTRELLA 
Cinc punyals 
per esbotzar-te les anquesi 


Cinc claus 
per obrir-te el capi 


Llum 
perquè beguis olit 


Mal masclí de divendres et cargolit 


Santiago de Xile, 11 de setembre de 1974 
Maria-Mercè Marçal 


SIS mesos 


octubre 


"Tornarà a parlar així que jo deixi la pistola, així 
que jo torni a ser un home d'ahir..." 


Lluís Ferran de Pol, Érem quatre 


novembre 


Eleccions al Parlament de Catalunya. Resultats 
previsibles, però indecisos. Formació d'un nou 
govern. El catalanisme polític hauria de pair moltes 
coses. Hauria de començar a rumiar la unitat. 


desembre 


"Altractar d'establir-se en Nord-Amèrica un govern 
general que unís a les vàries Colònies que havien 
lograt emancipar-se de la Gran Bretanya, lo floret 
d'hòmens eminents que va produir aquella 
revolució, la més profitosa i fecunda dels temps 
moderns, va escorcollar tots los antecedents que 
oferia la història dels diversos pobles, a l'objecte 
de treure'n l'ensenyança que fos aplicable a 
l'organització de llur país". 


Valentí Almirall, Lo Catalanisme 


Cambres del temps 
JULIAN E. CASTRO 


De la fotografia se n'ha escrit molt, així com de l'ull del fotògraf que es 
posa darrera la càmara. Ens interessa aquest darrer, com a subjecte 
que intenta sempre colonitzar experiències noves o descobrir formes 
noves de mirar temes familiars o quotidians. Aquesta acitud esdevé 
essència en el caràcter de Juliàn E. Castro, per a qui la fotografia és 
una llicència per anar allà on vol i fer allò que vol, en sentit figurat, és 
clar, des de la llibertat de la mirada. 


L'atenció als elements de l'entorn és una constant en el seu treball, 
com em vist en altres col-laboracions seves en aquesta revista. Ara el 
seu particular viatge l'apropa a les restes de l'Antiguetat, en les quals 
no només descobreix elements arquitectònics clàssics, sinó formes 
que, abstretes, dibuixen les traces del temps, la geografia de les ciutats, 
intrincades marques dels camins personals per la geografia de 
l'existència. Acants, frisos i motllures generen formes closes, llums i 
ombres que ens sedueixen per la seva forma matricial i el contingut 
transcendent que guarden. 


Ivan Favà Vives 

